demonetisation and cashless economy ആദ്യം സമ്പദ് ഘടന വികസിക്കട്ടെ എന്നിട്ടാക്കാം ക്യാഷ് ലെസ് ഇന്ത്യ; തോമസ് ഐസക്\nHome News Kerala News ആദ്യം സമ്പദ് ഘടന വികസിക്കട്ടെ എന്നിട്ടാക്കാം ക്യാഷ് ലെസ് ഇന്ത്യ; തോമസ് ഐസക്\nആദ്യം സമ്പദ് ഘടന വികസിക്കട്ടെ എന്നിട്ടാക്കാം ക്യാഷ് ലെസ് ഇന്ത്യ; തോമസ് ഐസക്\nആദ്യം കള്ളപ്പണക്കാരെ പിടിക്കാനെന്നും പിന്നീട് ക്യാഷ്‌ലെസ് ഇന്ത്യയ്ക്ക് വേണ്ടിയെന്നും അവകാശപ്പെട്ട് നോട്ട് പിൻവലിക്കൽ നടപടിയെ വിശദീകരിക്കുന്ന പ്രധാനമന്ത്രിയ്‌ക്കെതിരെ ധനമന്ത്രി ടി എം തോമസ് ഐസക്. മോഡിയുടെ മൻ കി ബാത്ത് പ്രസംഗത്തിലാണ് ക്യാഷ് ലെസ് ഇന്ത്യയ്ക്കായി മോഡി ആഹ്വാനം ചെയ്യുന്നത്.\nഗൃഹപാഠം ചെയ്യാതെ നോട്ടുകൾ റദ്ദാക്കിയതിന്റെ ഫലമായി സാധാരണക്കാർ നേരിടുന്ന പ്രയാസങ്ങൾക്ക് ഉത്തരമില്ലാത്തതിനാൽ ശ്രദ്ധ തിരിക്കാനുള്ള അടവാണ് മോഡിയുടെ മൻ കി ബാത്ത് പ്രസംഗമെന്നും തോമസ് ഐസക് ഫേസ്ബുക്ക് പോസ്റ്റിൽ കുറിച്ചു.\nകുമ്മനം രാജശേഖരനും സംഘവും മലയാളികളെ ഡിജിറ്റൽ ബാങ്കിംഗ് പഠിപ്പിക്കാൻ ശ്രമിക്കുകയാണ്. കുമ്മനം ഇടപെട്ടില്ലെങ്കിലും കേരളത്തിൽ നോട്ട് രഹിത പണമിടപാടുകൾ വേഗത്തിൽ പടരുമെന്നും അദ്ദേഹം പറയുന്നു.\nദരിദ്രരുടെ എണ്ണം ഏറ്റവും കുറവുള്ള സംസ്ഥാനമാണ് കേരളം. ഇവിടെ നഗരങ്ങളും ഗ്രമാങ്ങളും തമ്മിലുള്ള അന്തരം കുറവാണ്. ഇതിൽ നിന്നെല്ലാം എത്രയോ അകലെയാണ് ഇതര സംസ്ഥാനങ്ങളിലെ ഗ്രാമങ്ങളുടെ സ്ഥിതി . 134 കോടി ജനങ്ങളുളള ഇന്ത്യ രാജ്യത്ത് 34 % ജനങ്ങൾക്കെ ഇന്റർനെറ്റ് ഉപയോഗിക്കാൻ കഴിയുകയുള്ളൂ .\nഗ്രാമീണ ഇന്ത്യ ഇപ്പോഴും ‘വേൾഡ് വൈഡ് വെബി’ന് പുറത്താണ് . 2015 ൽ 53% പ്രായപൂർത്തിയായ ഇന്ത്യക്കാർക്കേ ബാങ്ക് അക്കൌണ്ട് ഉണ്ടായിരുന്നുള്ളൂ . ഇതിൽ 43% നിർജ്ജീവമായിരുന്നു . ഈ സാഹചര്യത്തിലാണ് ഡിജിറ്റൽ ഇടപാടുകൾ രണ്ട് ശതമാനത്തിൽ താഴെ നിൽക്കുന്ന ഇന്ത്യയെ ക്യാഷ് ലെസ്സ് ആക്കുന്നതിന് നോട്ട് റദ്ദാക്കൽ വങ്കത്തം ഒരു ഉപായമാക്കാൻ പദ്ധതിയിടുന്നത് എന്നും അദ്ദേഹം വിമർശിക്കുന്നു.\nകുമ്മനം രാജശേഖരനും സംഘവും മലയാളികളെ ഡിജിറ്റല് ബാങ്കിംഗ് പഠിപ്പിക്കാന് ഒരുങ്ങുന്നു . ഗൃഹപാഠം ചെയ്യാതെ നോട്ടുകള് റദ്ദാക്കിയതിന്റെ ഫലമായി സാധാരണക്കാര് നേരിടുന്ന പ്രയാസങ്ങള്‍ക്ക് ഉത്തരമില്ലാതെ ശ്രദ്ധ തിരിക്കാനുള്ള അടവാണ് മോഡിയുടെ മന് കി ബാത്ത് പ്രസംഗം . പാക്കിസ്ഥാന് കള്ളനോട്ടിനെ കുറിച്ചും കള്ളപ്പണത്തെ കുറിച്ചും മിണ്ടാട്ടമില്ല . വികസിത രാജ്യങ്ങള്‍ക്ക് മുന്നില് ഇന്ത്യയെ നോട്ടില്ലാ സമ്പദ്ഘടനയാക്കുന്നതിനുള്ള അവസരമാണത്രെ നോട്ട് നിരോധനം കൊണ്ട് വന്നിരിക്കുന്നത് . ആദ്യം സമ്പദ് ഘടന വികസിക്കട്ടെ എന്നിട്ടാക്കാം ക്യാഷ് ലെസ്\nകുമ്മനം ഇടപെട്ടില്ലെങ്കിലും കേരളത്തില് നോട്ട് രഹിത പണമിടപാടുകള് വേഗത്തില് പടരും . മെട്രോ പൊളിറ്റന് നഗരങ്ങളെ മാറ്റി നിര്‍ത്തിയാല് ഇക്കാര്യത്തില് കേരളം ഇപ്പോള് തന്നെ മുന്നിലാണ് . പലതുണ്ട് കാരണങ്ങള് . ജനങ്ങള് സാക്ഷരരാണ് . ദരിദ്രരുടെ എണ്ണം ഏറ്റവും കുറവാണ് . ഏതാണ്ട് സമ്പൂര്‍ണ ബാങ്കിംഗ് സംസ്ഥാനമാണ് . ഏറ്റവും മികച്ച ഇന്‍റര്‍നെറ്റ് ശൃംഖലയുള്ള സംസ്ഥാനമാണ് . നഗരങ്ങളും ഗ്രാമങ്ങളും തമ്മിലുള്ള അന്തരം കുറവാണ് . തീരെയില്ല എന്ന് തന്നെ പറയാം . ഇതില് നിന്നെല്ലാം എത്രയോ അകലെയാണ് ഇതര സംസ്ഥാനങ്ങളിലെ ഗ്രാമങ്ങളുടെ സ്ഥിതി .\n134 കോടി ജനങ്ങളുളള ഇന്ത്യ രാജ്യത്ത് 34 % ജനങ്ങള്‍ക്കെ ഇന്റര്‍നെറ്റ് ഉപയോഗിക്കാന് കഴിയുകയുള്ളൂ . ഗ്രാമീണ ഇന്ത്യ ഇപ്പോഴും ‘വേള്‍ഡ് വൈഡ് വെബി’ന് പുറത്താണ് . 2015 ല് 53% പ്രായപൂര്‍ത്തിയായ ഇന്ത്യക്കാര്‍ക്കേ ബാങ്ക് അക്കൌണ്ട് ഉണ്ടായിരുന്നുള്ളൂ . ഇതില് 43% നിര്‍ജ്ജീവമായിരുന്നു .\n90 % ജനങ്ങളും ചെറുകിട അസംഘടിത മേഖലയിലാണ് തൊഴിലെടുക്കുന്നത് . ദേശീയ വരുമാനത്തിന്‍റെ പകുതിയോളം ഇവിടെയാണ് സൃഷ്ടിക്കപ്പെടുന്നത് . അസംഘടിത മേഖലയിലെ നല്ല പങ്ക് ഇടപാടുകളും അനൌപചാരികമാണ് . നോട്ടിന്റെ ഇടനില കൂടിയേ തീരൂ .\nചെറു വികസിത രാജ്യങ്ങളും (സ്കാന്‍ഡനേവിയന് രാജ്യങ്ങള് ) സിംഗപ്പൂര് പോലുള്ള നഗര രാജ്യങ്ങളും ആണ് ഡിജിറ്റല് ഇടപാടുകള്‍ക്ക് ഏറ്റവും മുന്നില് . അമേരിക്കയില് പോലും 45% ഇടപാടുകളെ ഡിജിറ്റല് ആയിട്ടുള്ളൂ . ഇവരാരും നോട്ട് റദ്ദ് ചെയ്തല്ല ഡിജിറ്റല് ഇക്കോണമിയിലേക്ക് നീങ്ങിയിട്ടുള്ളത് . ബ്രസീല് , ജപ്പാന് തുടങ്ങിയ രാജ്യങ്ങളില് ഇപ്പോഴും 15 ശതമാനത്തില് താഴെയാണ് ഡിജിറ്റല് പണമിടപാടുകള് . അപ്പോഴാണ് ഇപ്പോള് ഡിജിറ്റല് ഇടപാടുകള് രണ്ട് ശതമാനത്തില് താഴെ നില്‍ക്കുന്ന ഇന്ത്യയെ ക്യാഷ് ലെസ്സ് ആക്കുന്നതിന് നോട്ട് റദ്ദാക്കല് വങ്കത്തം ഒരു ഉപായമാക്കാന് പദ്ധതിയിടുന്നത്\nചെറു വികസിത രാജ്യങ്ങളും (സ്കാന്‍ഡനേവിയന് രാജ്യങ്ങള് ) സിംഗപ്പൂര് പോലുള്ള നഗര രാജ്യങ്ങളും ആണ് ഡിജിറ്റല് ഇടപാടുകള്‍ക്ക് ഏറ്റവും മുന്നില് . അമേരിക്കയില് പോലും 45% ഇടപാടുകളെ ഡിജിറ്റല് ആയിട്ടുള്ളൂ . ഇവരാരും നോട്ട് റദ്ദ് ചെയ്തല്ല ഡിജിറ്റല് ഇക്കോണമിയിലേക്ക് നീങ്ങിയിട്ടുള്ളത് . ബ്രസീല് , ജപ്പാന് തുടങ്ങിയ രാജ്യങ്ങളില് ഇപ്പോഴും 15 ശതമാനത്തില് താഴെയാണ് ഡിജിറ്റല് പണമിടപാടുകള് . അപ്പോഴാണ് ഇപ്പോള് ഡിജിറ്റല് ഇടപാടുകള് രണ്ട് ശതമാനത്തില് താഴെ നില്‍ക്കുന്ന ഇന്ത്യയെ ക്യാഷ് ലെസ്സ് ആക്കുന്നതിന് നോട്ട് റദ്ദാക്കല് വങ്കത്തം ഒരു ഉപായമാക്കാന് പദ്ധതിയിടുന്നത്.\ndemonetisation and cashless economy\nPrevious article68 കിലോയില് നിന്ന് 93 ലേക്ക് തിരിച്ച് 80 ല്. ആമീറിന്റെ അത്ഭുതപ്പെടുത്തുന്ന മാറ്റം!\nNext article‘അനിമൽ ഫാമിന്റെ’ പേരിൽ ട്രോളുകൾ ഏറ്റുവാങ്ങി ശിൽപ്പ ഷെട്ടി


ബഹിരാകാശവാര്‍ത്തകള്: സൂര്യന്റെ കേന്ദ്രം ആഴ്ചയിൽ ഒരിക്കൽ കറങ്ങുന്നു\nസൂര്യന്റെ കേന്ദ്രം ആഴ്ചയിൽ ഒരിക്കൽ കറങ്ങുന്നു\nസോഹോ എടുത്ത സൂര്യന്റെ ചിത്രം\nസൂര്യൻ നമ്മുടെ ഏറ്റവും അടുത്ത നക്ഷത്രമാണെങ്കിലും അതിനെ കുറിച്ചുള്ള നിരവധി സംശയങ്ങൾ ഇപ്പോഴും നിലനില്ക്കുന്നുണ്ട് എന്നിരുന്നാലും, ആ ചോദ്യങ്ങളിൽ ഒന്ന് ഉത്തരം നൽകിയിട്ടുണ്ട്: സൂര്യന്റെ കോർ ഭ്രമണനിരക്ക്.\nSolar and Heliospheric Observatory (SOHO) എന്ന സൗരനിരീക്ഷണ ഉപഗ്രഹത്തിലെ Global Oscillations at Low Frequencies (GOLF) ഉപകരണം ഉപയോഗിച്ച് ജ്യോതിശാസ്ത്രജ്ഞരുടെ ഒരു അന്താരാഷ്ട്ര സംഘം ആദ്യമായി സൂര്യന്റെ കാമ്പ് കറങ്ങുന്ന വേഗത അളന്നു. അത് ആഴ്ചയിൽ ഒരുതവണ എന്ന നിരക്കിൽ ആണ്. ഈ ഭ്രമണനിരക്ക് അളക്കാൻ അവർ വികസിപ്പിച്ചെടുത്ത നവീന രീതി ഉൾപ്പെടെയുള്ള അവയുടെ ഫലങ്ങൾ Astronomy & Astrophysicsൽ പ്രസിദ്ധീകരിച്ചിട്ടുണ്ട്.\nസോഹോ ഉപഗ്രഹം രണ്ട് പതിറ്റാണ്ടിലേറെക്കാലമായി സൂര്യനെക്കുറിച്ച് പഠിച്ചുകൊണ്ടിരിക്കുകയാണ്. അതിന്റെ ഗോൾഫ് എന്ന ഉപകരണം സൗരോപരിതലത്തിലെ ചലനങ്ങൾ രേഖപ്പെടുത്തിക്കൊണ്ടിരുന്നു. ഇതിൽ നിന്നും ശാസ്ത്രജ്ഞർ സൂര്യന്റെ ആന്തരിക ഘടനയെ കുറിച്ചുള്ള വിവരങ്ങൾ വെളിച്ചത്തു കൊണ്ടുവന്നു. സൂര്യന്റെ കേന്ദ്രം ആഴ്ചയിൽ ഒരിക്കൽ കറങ്ങുന്നുണ്ടെന്ന് അവർ കണ്ടെത്തി. ബാഹ്യ പാളി ഭ്രമണം ചെയ്യുന്നതിനേക്കാൾ നാലു മടങ്ങ് വേഗതയാണ് ഇത്.\nഭൂകമ്പം മൂലമുണ്ടാകുന്ന തരംഗങ്ങളെക്കുറിച്ച് പഠിച്ച് ഭൗമാന്തർഭാഗത്തെ മനസ്സിലാക്കുന്നതിന് സമാനമാണ് സൂര്യനെപ്പറ്റിയുള്ള പഠനം.\nപോസ്റ്റ് ചെയ്തത് ഷാജി ല് 2:27 AM\nലേബലുകള്: സൂര്യൻ, സോഹോ


FACT CHECK - കെ.കെ.രമ യുഡിഎഫിനെ തള്ളി പറഞ്ഞു എന്ന പ്രചരണം തെറ്റ്.. വാക്കുകള് ദുര്‍വ്യാഖ്യാനിച്ചത്.. വസ്‌തുത അറിയാം.. - FactCrescendo | The leading fact-checking website in India\nനിയമസഭയിൽ സ്വതന്ത്ര ബ്ലോക്കായി ഇരിക്കുമെന്ന് രമ\nഅപ്പോ വോട്ട് കൊടുത്ത യൂഡീഎഫുകാർ ആരായി… എന്ന തലക്കെട്ട് നല്‍കി 24 ന്യൂസ് മലയാളം ചാനലിന്‍റെ വാര്‍ത്തയുടെ സ്ക്രീന്‍ഷോട്ട് സഹിതം ഒരു പോസ്റ്റ് ഇപ്പോള് സമൂഹമാധ്യമങ്ങളില് വൈറലാകുകയാണ്. ഞാന് ജയിച്ചത് എന്‍റെ കഴിവുകൊണ്ട്. സ്വതന്ത്ര ബ്ലോക്കായി നിയമസഭയില് ഇരിക്കുമെന്ന് കെ.കെ.രമ പറഞ്ഞു.. എന്നതാണ് വാര്‍ത്തയുടെ സ്ക്രീന്‍ഷോട്ടിലും നല്‍കിയിരിക്കുന്നത്. ബുഹാരി ഷംസുദ്ദീന് എന്ന വ്യക്തിയുടെ പ്രൊഫൈലില് നിന്നും പങ്കുവെച്ചിരിക്കുന്ന പോസ്റ്റിന് നിരവധി റിയാക്ഷനുകളും ഷെയറുകളും ലഭിച്ചിട്ടുണ്ട്.\nഎന്നാല് നിയമസഭ തെരഞ്ഞെടുപ്പില് തന്‍റെ സ്വന്തം കഴിവുകൊണ്ടാണ് ജയിച്ചതെന്ന് രമ പറഞ്ഞിട്ടുണ്ടോ? രമ ഇത്തരം ഒരു പ്രസ്താവന നടത്തിയതായി 24 ന്യൂസ് നല്‍കിയ വാര്‍ത്തയുടെ സ്ക്രീന്‍ഷോട്ട് തന്നെയാണോ പ്രചരിക്കുന്നത്? സ്വതന്ത്ര ബ്ലോക്കായി ഇരിക്കുമെന്ന് പറ‍ഞ്ഞതിന് പ്രതിപക്ഷവുമായി സഹകരിക്കില്ലെന്ന് അര്‍ത്ഥമുണ്ടോ? എന്താണ് വസ്‌തുത എന്ന് പരിശോധിക്കാം.\nനിയമസഭ തെരഞ്ഞെടുപ്പില് വടകര നിയോജക മണ്ഡലത്തില് നിന്നും വിജയിച്ച് എംഎല്‍യായ വ്യക്തിയാണ് കെ.കെ.രമ. യുഡിഎഫ് പിന്തുണയോടെ മത്സരിച്ചു എന്നല്ലാതെ യുഡിഎഫ് സ്വതന്ത്രയായിരുന്നില്ല രമ. മറ്റ് സ്ഥാനാര്‍ത്ഥികളെ വടകരയില് മത്സരിപ്പിക്കാതെയാണ് വടകരയില് രമയെ യുഡിഎഫ് പിന്തുണച്ചത്. എന്നാല് ഇപ്പോള് രമ പ്രതിപക്ഷവുമായി സഹകരിക്കില്ലെന്ന തരത്തിലുള്ള പ്രചരണങ്ങളാണ് സമൂഹമാധ്യമങ്ങളില് നടക്കുന്നത്. ഇതിന്‍റെ സത്യാവസ്ഥയറിന് പ്രചരിക്കുന്ന 24 ന്യൂസിന്‍റെ സ്ക്രീന്‍ഷോട്ടിലെ വാചകങ്ങള് തന്നെ ഉപയോഗിച്ച് ഫെയ്‌സ്ബുക്കില് ഞങ്ങള് സെര്‍ച്ച് ചെയ്ത് നോക്കി. 24 ന്യൂസ് മെയ് 24ന് അവരുടെ ഔദ്യോഗിക ഫെയ്‌സ്ബുക്ക് പേജില് പങ്കുവെച്ച വാര്‍ത്തയുടെ ലിങ്കും കൂടാതെ ഇതെ വാര്‍ത്തയുടെ വീഡിയോയും ഞങ്ങള്‍ക്ക് കണ്ടെത്താന് കഴിഞ്ഞു. ഇവയില് രണ്ടിലും 24 ന്യൂസിന്‍റെ സ്ക്രീന്‍ഷോട്ട് എന്ന പേരില് പ്രചരിപ്പിക്കുന്ന പോസ്റ്റിലെ തലക്കെട്ടല്ല യഥാര്‍ത്ഥത്തിലുള്ളതെന്നതാണ് വസ്‌തുത. പോസ്റ്റില് ഉപയോഗിച്ചിരിക്കുന്ന സ്ക്രീന്‍ഷോട്ടിന്‍റെ യഥാര്‍ത്ഥ വാര്‍ത്തയില് 24 ന്യൂസ് നല്‍കിയിരിക്കുന്ന തലക്കെട്ട് ഇപ്രകാരമാണ് തെരുവില് വീണ ചോരയുടെയും കേരളത്തിലെ ജനാധിപത്യ വിശ്വാസികളുടെയും അഭിമാന നിമിഷമാണിത്.. പിന്നീട് നിയമസഭയില് സ്വതന്ത്ര ബ്ലോക്കായി ഇരുക്കുമെന്ന് കെ.കെ.രമ പറഞ്ഞ വാക്കുകളാണ് വാര്‍ത്തയുടെ പ്രധാന തലക്കെട്ടായി നല്‍കിയിരിക്കുന്നത്.\nവാര്‍ത്തയുടെ വീഡിയോ പരിശോധിച്ചാല് 24 ന്യൂസ് ചാനല് റിപ്പോര്‍ട്ടറിനോട് രമ എംഎല്‍എ ആയതിന് ശേഷമുള്ള പ്രതികരണം നല്‍കുന്നതാണ് വാര്‍ത്ത. നിയമസഭയില് എന്ത് നിലപാട് ആയിരിക്കും സ്വീകരിക്കുന്നതെന്ന റിപ്പോര്‍ട്ടറിന്‍റെ ചോദ്യത്തിനുള്ള മറുപടിയായി രമ പറഞ്ഞതിങ്ങനെയാണ്-\n“നിയമസഭയില് പ്രത്യേകം ബ്ലോക്കായി തന്നെയാണ് ഇരിക്കുന്നത്. ആര്‍എംപി പ്രതിനിധിയായി തന്നെയാണ് ഇരിക്കുന്നത്. അതോടൊപ്പം പ്രതിപക്ഷത്തിന്‍റെ കൂടെ ചില വിഷയങ്ങളുടെ അടിസ്ഥാനത്തില് എടുക്കേണ്ട നിലപാടില് അവരുടെ കൂടെ തന്നെ നില്‍ക്കും. ഏറ്റവും ശക്തമായ ക്രിയാത്മകമായ പ്രതിപക്ഷമായി തന്നെ പ്രവര്‍ത്തിക്കും. യുഡിഎഫ് എന്ന വലിയ കക്ഷിയുടെ ശക്തമായ പിന്തുണയിലാണ് മത്സരിച്ച് ജയിച്ചതെന്നും“ കെ.കെ.രമ പറഞ്ഞു.\nരമയുടെ വാചകങ്ങളില് എവിടെയും പ്രതിപക്ഷവുമായി സഹകരിക്കില്ലെന്നോ താന് സ്വന്തം കഴിവുകൊണ്ടാണ് തെരഞ്ഞെടുപ്പില് ജയിച്ചതെന്നോ പറഞ്ഞിട്ടില്ലെന്ന് വ്യക്തമായി കഴിഞ്ഞു. പ്രചരിക്കുന്നത സ്ക്രീന്‍ഷോട്ടും എഡിറ്റടാണെന്നും വ്യക്തം.\nഫെയ്‌സ്ബുക്ക് കീ വേര്‍ഡ് സെര്‍ച്ച് റിസള്‍ട്ട്-\nതന്‍റെ കഴിവ് കൊണ്ടാണ് നിയമസഭ തെരഞ്ഞെടുപ്പില് ജയിച്ചതെന്ന് കെ.കെ.രമ പറഞ്ഞു എന്ന തലക്കെട്ട് നല്‍കി 24 ന്യൂസ് ഒരു വാര്‍ത്ത അവരുടെ ഫെയ്‌സ്ബുക്ക് പേജില് പങ്കുവെച്ചിട്ടില്ല. തെരുവില് വീണ ചോരയുടെയും കേരളത്തിലെ ജനാധിപത്യ വിശ്വാസികളുടെയും അഭിമാന നിമിഷമാണിത് എന്ന തലക്കെട്ട് ഫോട്ടോ എഡിറ്റിങിലൂടെ മാറ്റിയാണ് പ്രചരിക്കുന്ന സ്ക്രീന്‍ഷോട്ട് നിര്‍മ്മിച്ചിരിക്കുന്നതെന്ന് കണ്ടെത്താന് കഴിഞ്ഞു. കൂടാതെ 24 ന്യൂസ് റിപ്പോര്‍ട്ടറിനോട് പ്രതിപക്ഷത്തിനൊപ്പം നില്‍ക്കുമ്പോള് തന്നെ ആര്‍എംപി എന്ന പാര്‍ട്ടിയുടെ പ്രതിനിധിയായിട്ടാണ് നിയമസഭയില് ഇരിക്കുന്നതെന്നും രമ പറയുന്നു. യുഡിഎഫ് പിന്തുണയോടെ വിജയിച്ച ആര്‍എംപി സ്ഥാനാര്‍ത്ഥിയായിരുന്ന കെ.കെ. രമ ശക്തമായ പ്രതിപക്ഷമയി തന്നെ ക്രിയാത്മകമായി നിലപാടുമായി മുന്നോട്ട് പോകുമെന്നും വ്യക്തമാക്കിയിട്ടുണ്ട്. എന്നാല് ഇതിനെ ദുര്‍വ്യാഖ്യാനിച്ചാണ് ഇപ്പോള് തെറ്റായ തല്കെട്ട് നല്‍കി സമൂഹമാധ്യമങ്ങളില് പ്രചരണം നടക്കുന്നതെന്ന് തന്നെ അനുമാനിക്കാം.\nTitle:കെ.കെ.രമ യുഡിഎഫിനെ തള്ളി പറഞ്ഞു എന്ന പ്രചരണം തെറ്റ്.. വാക്കുകള് ദുര്‍വ്യാഖ്യാനിച്ചത്.. വസ്‌തുത അറിയാം..


കെഎസ്ആർടിസി ശബരിമല സ്പെഷ്യൽ സർവീസുകളുടെ സമയവിവരങ്ങൾ •Tech Travel Eat\nകെഎസ്ആർടിസി ശബരിമല സ്പെഷ്യൽ സർവീസുകളുടെ സമയവിവരങ്ങൾ\nശബരിമല സീസണിൽ കേരളത്തിന്റെ വിവിധയിടങ്ങളിൽ നിന്നും പമ്പയിലേക്ക് കെഎസ്ആർടിസി ധാരാളം സ്പെഷ്യൽ സർവ്വീസുകൾ നടത്താറുണ്ട്. അയ്യപ്പഭക്തർ ശബരിമല തീർത്ഥാടനത്തിനായി കെഎസ്ആർടിസിയുടെ ഈ സർവീസുകളെ ആശ്രയിക്കാറുമുണ്ട്. എറണാകുളം, കോട്ടയം, ചെങ്ങന്നൂർ, തിരുവനന്തപുരം, പത്തനംതിട്ട, കൊട്ടാരക്കര എന്നിവിടങ്ങളിൽ നിന്നും തീർത്ഥാടകരുടെ ആവശ്യത്തിനനുസരിച്ച് ബസ്സുകൾ ക്രമീകരിച്ചിട്ടുണ്ട്. മറ്റു പ്രധാനപ്പെട്ട സ്ഥലങ്ങളിൽ നിന്നുള്ള കെഎസ്ആർടിസി സ്പെഷ്യൽ സർവീസുകളുടെ സമയവിവരങ്ങൾ ഇനി പറയുന്നു.\nശാർക്കര ക്ഷേത്രം (ചിറയിൻകീഴ്) – പമ്പ : ആനയ്ക്ക് നെറ്റിപ്പട്ടം ചാർത്തിയ പോലുള്ള അഴകാണ് ശാർക്കര നിന്നും പമ്പയിലേക്കുള്ള കെഎസ്ആർടിസി ബസുകൾക്ക്. തീർഥാടക വൃന്ദം അത്രയേറെ മനസർപ്പിച്ചാണ് പമ്പയിലേക്കുള്ള ബസുകളിൽ അലങ്കാരം നടത്തുന്നത്. എല്ലാ ദിവസവും ശാർക്കര ക്ഷേത്രത്തിൽ നിന്നും രാത്രി എട്ടുമണിയോടെ പമ്പയിലേക്ക് ബസ് പുറപ്പെടുന്നതാണ്. ബസ്സിൽ യാത്ര ചെയ്യുവാനായി എത്തിച്ചേരുന്ന ഭക്തർക്ക് ലഘുഭക്ഷണങ്ങളും വിതരണം ചെയ്യാറുണ്ട്.\nവർക്കല ക്ഷേത്രം – പമ്പ : തിരുവനന്തപുരം ജില്ലയിലെ വർക്കല ക്ഷേത്രത്തിൽ നിന്നും പമ്പയിലേക്ക് കെഎസ്ആർടിസി പ്രത്യേക സർവീസുകൾ ക്രമീകരിച്ചിട്ടുണ്ട്. വൈകുന്നേരം 7.45 നാണു ബസ് പുറപ്പെടുന്നത്.\nപുനലൂർ – പമ്പ : ചെന്നൈ, മധുര ഭാഗത്തു നിന്നും പുനലൂർ റെയിൽവേ സ്റ്റേഷനിൽ വന്നിറങ്ങുന്ന അയ്യപ്പഭക്തരുടെ സൗകര്യാർത്ഥം പുനലൂരിൽ നിന്നും പമ്പയിലേക്ക് അധിക സർവീസുകൾ ഏർപ്പെടുത്തിയിരിക്കുന്നു. റയിൽവേ സ്റ്റേഷനിൽ എത്തിച്ചേരുന്ന അന്യസംസ്ഥാന തീർഥാടകർക്കും പുനലൂരിൽ നിന്നും ശബരിമല തീർഥാടനത്തിന് പോകുന്നവർക്കും ഈ സർവീസുകൾ ഉപയോഗപ്പെടുത്താവുന്നതാണ്. ഇതു കൂടാതെ തീർഥാടകരുടെ തിരക്ക് അനുസരിച്ച് ആവശ്യമായ ബസുകൾ ക്രമീകരിച്ച് അയക്കുവാനുള്ള നിർദ്ദേശവും ഉദ്യോഗസ്ഥർക്ക് നൽകിയിട്ടുണ്ട്.\nആലപ്പുഴ – പമ്പ : കിഴക്കിന്റെ വെനീസ് എന്നു കീർത്തികേട്ട ആലപ്പുഴയിൽ നിന്നും ശബരീശ സന്നിധാനത്തേക്ക് അധിക സർവീസുകളുമായി കെഎസ്ആർടിസി ഇത്തവണയും രംഗത്തുണ്ട്. എല്ലാ ദിവസവും ആലപ്പുഴ കെഎസ്ആർടിസി ബസ്സ് സ്റ്റാൻഡിൽ നിന്നും പമ്പയിലേക്ക് രാത്രി 09.00 മണിക്ക് പ്രത്യേക സർവീസ് നടത്തുന്നുണ്ട്. ഓൺലൈൻ ആയി ടിക്കറ്റുകൾ മുൻകൂട്ടി ഉറപ്പ് വരുത്താവുന്നതാണ്.\nതൃശ്ശൂർ – പമ്പ : ശക്തൻ തമ്പുരാന്റെ നാട്ടിൽ നിന്നും കലിയുഗവരദന്റെ ദർശനം കുറഞ്ഞ ചിലവിൽ സാദ്ധ്യമാക്കാനായി കെ.എസ്.ആർ.ടി.സി കൂടെയുണ്ട്. തൃശൂർ സ്റ്റാൻഡിൽ നിന്നും തിരിക്കുന്ന ബസ് കോട്ടയം, പത്തനംതിട്ട വഴിയാണ് സർവീസ് നടത്തുക. എല്ലാ ദിവസവും രാത്രി 08.46 മണിക്ക് തൃശൂർ നിന്നും യാത്ര തിരിക്കുന്ന സർവീസ് രാവിലെ 04.30 മണിയോട് കൂടി പമ്പയിലെത്തിച്ചേരും വിധമാണ് ക്രമീകരിച്ചിരിക്കുന്നത്. ടിക്കറ്റുകൾ ഓൺലൈൻ വഴിയും ബുക്ക് ചെയ്യാവുന്നതാണ്.\nഗുരുവായൂർ – പമ്പ : ഒരൊറ്റ യാത്രയിൽ ‘അമ്പാടിക്കണ്ണനെയും കാനനവാസനെയും’ ദർശിക്കാം. രണ്ട് മഹാക്ഷേത്രങ്ങളിലേയും ദർശനപുണ്യം കുറഞ്ഞ ചിലവിൽ നേടാൻ കെഎസ്ആർടിസി അവസരമൊരുക്കുന്നു. ഗുരുവായൂർ നിന്നും രാത്രി 07.00 മണിക്ക് തിരിക്കുന്ന സൂപ്പർ ഫാസ്റ്റ് സർവീസ് രാവിലെ 04.45 മണിക്ക് പമ്പയിലെത്തിച്ചേരുന്നു. ടിക്കറ്റ് ചാർജ് 316/- രൂപയാണ്.\nഓച്ചിറ – പമ്പ : പന്ത്രണ്ട് വിളക്കിന്റെ നാട്ടിൽ (ഓച്ചിറ) നിന്നും പമ്പയിലേക്ക് എല്ലാ ദിവസവും സർവീസുകളുമായി കെഎസ്ആർടിസി. ഓച്ചിറയിൽ നിന്നും എല്ലാ ദിവസവും രാത്രി 08.30 ന് തിരിക്കുന്ന വിധത്തിലാണ് സർവീസ് ക്രമീകരിച്ചിരിക്കുന്നത്. കൂടുതൽ തീർത്ഥാടകർ എത്തുകയാണെങ്കിൽ അധിക സർവീസ് ക്രമീകരിക്കാനുള്ള സൗകര്യവും കായംകുളം യൂണിറ്റുമായി ബന്ധപ്പെട്ട് ഏർപ്പെടുത്തിയിട്ടുണ്ട്.\nപെരിന്തൽമണ്ണ – പമ്പ : വെള്ളി, ശനി, ഞായർ എന്നീ ദിവസങ്ങളിൽ പെരിന്തൽമണ്ണയിൽ നിന്നും ശബരീ സവിധത്തിലേക്ക് സ്പെഷ്യൽ ഫാസ്റ്റ് പാസഞ്ചർ സർവീസ് ഉണ്ടായിരിക്കുന്നതാണ്. 18.30 ന് പെരിന്തൽമണ്ണ ഡിപ്പോയിൽ നിന്നും പുറപ്പെട്ട് തിരുമാന്ധാംകുന്ന് ക്ഷേത്രത്തിലെത്തി അവിടെ നിന്നും 18.50 ന് പുറപ്പെട്ട് കോട്ടയം, എരുമേലി വഴി പമ്പയിൽ എത്തിച്ചേരുന്ന വിധത്തിലാണ് സർവീസ് ക്രമീകരിച്ചിരിക്കുന്നത്. തിരികെ പമ്പയിൽ നിന്നും ഉച്ചക്ക് 12.45 മണിക്ക് പുറപ്പെട്ട് രാത്രി 22.50 മണിക്ക് തിരികെ പെരിന്തൽമണ്ണയിൽ എത്തിച്ചേരുന്നു.\nമണ്ണാർക്കാട് – പമ്പ : പാലക്കാട് ജില്ലയിലെ മണ്ണാർക്കാട് നിന്നും നെയ്യഭിഷേകപ്രിയനെ ദർശിക്കാനാഗ്രഹിക്കുന്നവർക്ക് വെള്ളിയാഴ്ചകളിൽ പമ്പയിലേക്ക് നേരിട്ടുള്ള സർവീസുകളുമായി കെ.എസ്.ആർ.ടി.സി.എല്ലാ വെള്ളിയാഴ്ചകളിലും വൈകിട്ട് 06.00 മണിക്ക് മണ്ണാർക്കാട് നിന്നും തിരിക്കുന്ന സർവീസ് പിറ്റേന്ന് രാവിലെ 05.35 മണിക്ക് പമ്പയിലെത്തിച്ചേരുന്നു. പാലക്കാട്, തൃശൂർ, കോട്ടയം വഴി പമ്പയിലേക്ക് സർവീസ് നടത്തുന്ന ഫാസ്റ്റ് പാസഞ്ചർ ബസ്സിൽ ഒരാൾക്കുള്ള ടിക്കറ്റ് നിരക്ക് 399/- രൂപയാണ്. ടിക്കറ്റുകൾ ഓൺലൈനിലും ലഭ്യമാണ്.\nനിലക്കൽ – പമ്പ റൂട്ടിൽ കെഎസ്ആർടിസി ചെയിൻ 24 മണിക്കൂറും ലഭ്യമാണ്. നോൺ എ.സി – 40, എ.സി – 75 എന്നിങ്ങനെയാണ് ഫെയർ. കഴിഞ്ഞ തവണത്തെ പോലെ ഇരു വശത്തേക്കും ടിക്കെറ്റ് ഒരുമിച്ചു എടുക്കേണ്ട ആവശ്യമില്ല.\nഇതിനെല്ലാം പുറമെ ശബരിമല തീർത്ഥാടകർക്കായി കെ.എസ്.ആർ.ടി.സിയുടെ ചാർട്ടേർഡ് സർവീസ് ലഭ്യമാണ്. 40 പേരിൽ കുറയാതെയുള്ള സംഘം ഒന്നിച്ച് സീറ്റുകൾ ബുക്ക് ചെയ്യുന്ന പക്ഷം അവരുടെ യാത്ര സുഗമമാക്കുന്നതിനായി കെ.എസ്.ആർ.ടി.സി യൂണിറ്റിൽ നിന്നും 10 കിലോമീറ്റർ ദൂരം വരെ ഭക്തർക്കായി സഞ്ചരിക്കുന്നതാണ്. അധികമായി സഞ്ചരിക്കേണ്ട ദൂരത്തിനായി ഒരു യാത്രക്കാരനിൽ നിന്നും വെറും 20 രൂപ മാത്രമാണ് ഈടാക്കുന്നത്. ശബരിമല ദർശനം കഴിഞ്ഞ് പമ്പയിൽ മടങ്ങി എത്തുമ്പോൾ ബുദ്ധിമുട്ട് കൂടാതെ തിരികെ നാട്ടിലേക്ക് പോകാനുള്ള സൗകര്യവും കെ.എസ്.ആർ.ടി.സി ഭക്തജനങ്ങൾക്കായി ഒരുക്കുന്നതാണ്.\nകൂടുതൽ വിവരങ്ങൾക്കായി അടുത്തുള്ള കെഎസ്ആർടിസി യുണിറ്റുമായോ 24 മണിക്കൂറും പ്രവർത്തിക്കുന്ന കൺട്രോൾ റൂമുമായോ ബന്ധപ്പെടാവുന്നതാണ്. കെഎസ്ആർടിസി, കൺട്രോൾറൂം (24×7) മൊബൈൽ – 9447071021, ലാൻഡ്‌ലൈൻ – 0471-2463799. സ്വാമി ശരണം..\nNB : മേൽപ്പറഞ്ഞ വിവരങ്ങൾ കെഎസ്ആർടിസിയുടെ ഒഫീഷ്യൽ ഫേസ്‌ബുക്ക് പേജിൽ നിന്നും ലഭിച്ചതാണ്. സമയവിവരങ്ങളിൽ എന്തെങ്കിലും മാറ്റങ്ങൾ ഉണ്ടോയെന്നു അതാതു ഡിപ്പോകളിൽ വിളിച്ച് അന്വേഷിച്ചതിനു ശേഷം മാത്രം യാത്ര പ്ലാൻ ചെയ്യുക.


തൈര് ആഴ്ചയിൽ2തവണ നല്ല കട്ടിയുള്ള കറുത്ത മുടിക്ക് | Curd Hairpack For Silky And Smooth Hair - Malayalam BoldSky\n15 min ago Moolam Nakshatra 2022: മൂലം നക്ഷത്രത്തിന് 2022 നല്‍കും മഹാഭാഗ്യം: അറിയാം സര്‍വ്വസൗഭാഗ്യത്തെ\n38 min ago വാക്‌സിന് എടുത്തവരിലെ ഒമിക്രോണ് ലക്ഷണങ്ങള് ഇതാണ്\nമുടിയുടെ ആരോഗ്യം എപ്പോഴും വെല്ലുവിളി ഉയർത്തുന്നതാണ്. കാരണം നമ്മൾ പരീക്ഷിക്കുന്ന പല കാര്യങ്ങളും നമ്മുടെ മുടിക്ക് പല വിധത്തിലുള്ള പ്രശ്നങ്ങൾ ഉണ്ടാക്കുന്നതാണ്. താരൻ, മുടി കൊഴിച്ചിൽ, മുടി പൊട്ടിപ്പോവുന്നത്, മുടിയുടെ ആരോഗ്യമില്ലായ്മ എന്നിവയെല്ലാം പലപ്പോഴും നിങ്ങളുടെ ഉറക്കം കെടുത്തുന്നവയാണ്. എന്നാൽ ഈ പ്രശ്നങ്ങൾക്ക് പരിഹാരം കാണുന്നതിന് വേണ്ടി എന്താണ് ചെയ്യുക എന്നുള്ളത് ശ്രദ്ധിക്കേണ്ട കാര്യമാണ്. ഇന്നത്തെ ദിവസം നിങ്ങൾക്ക് മുടിയുടെ ആരോഗ്യം വർദ്ധിപ്പിക്കുന്നതിന് വേണ്ടി നിങ്ങൾക്ക് തൈര് ഹെയർപാക്ക് ഉപയോഗിക്കാവുന്നതാണ്.\nകൂടുതൽ വായനക്ക്: മുടിയിൽ കാപ്പിപ്പൊടി വിദ്യ; കൊഴിച്ചിലില്ല, നരയില്ല\nമുടി സംരക്ഷണം വെല്ലുവിളികൾ ഉയർത്തുമ്പോൾ അതിന് പരിഹാരം കാണുന്നതിന് വേണ്ടി ശ്രദ്ധിക്കേണ്ട ചില കാര്യങ്ങൾ നോക്കാവുന്നതാണ്. ഇടതൂർന്ന കരുത്തുറ്റ മുടി കിട്ടുന്നതിന് വേണ്ടി പല തരത്തിലുള്ള എണ്ണകളും മറ്റും ഉപയോഗിക്കുന്നവരാണ് പലരും. എന്നാൽ ഇതിന് പരിഹാരം കാണുന്നതിന് വേണ്ടി നമുക്ക് തൈര് ഉപയോഗിക്കാവുന്നതാണ്. എങ്ങനെ തൈര് ഹെയർപാക്ക് തയ്യാറാക്കാം എന്നും തൈര് എങ്ങനെ മുടിയുടെ ആരോഗ്യത്തിന് സഹായിക്കുന്നുണ്ട് എന്നും നമുക്ക് നോക്കാവുന്നതാണ്.\nതൈര് ഹെയർപാക്ക് തയ്യാറാക്കാം\nപഴം- 1, തേൻ- 2സ്പൂൺ, തൈര് -2സ്പൂൺ എന്നിവയാണ് തൈര് ഹെയർപാക്ക് തയ്യാറാക്കുന്നതിന് ആവശ്യമുള്ള സാധനങ്ങൾ. തയ്യാറാക്കുന്നത് ഇങ്ങനെയാണ്. ഒരു പാത്രത്തിലേക്ക് പഴം ഉടച്ചിട്ട് ഇതിലേക്ക് അല്‍പം തൈരും തേനും മിക്സ് ചെയ്ത് പേസ്റ്റ് രൂപത്തില് ആക്കുന്നതിന് ശ്രദ്ധിക്കുക. ഇത് തലയിൽ നല്ലതു പോലെ തേച്ച് പിടിപ്പിച്ച് 20-30 മിനിട്ട് കഴിഞ്ഞ് വീര്യം കുറഞ്ഞ ഷാമ്പൂ ഉപയോഗിച്ച് കഴുകിക്കളയാവുന്നതാണ്. ഇത് നിങ്ങളുടെ മുടിക്ക് നൽകുന്ന ഗുണങ്ങൾ എന്തൊക്കെയെന്ന് നമുക്ക് നോക്കാവുന്നതാണ്. തൈര് ഹെയർപാക്ക് ഉപയോഗിച്ച് എങ്ങനെയെല്ലാം മുടിയുടെ ആരോഗ്യം സംരക്ഷിക്കാം എന്ന് നോക്കാവുന്നതാണ്.\nമുടി വരണ്ടതാവുന്നത് മുടിയുടെ ആരോഗ്യം നശിപ്പിക്കുന്നതിന് കാരണമാകുന്നുണ്ട്. എന്നാൽ ഈ പ്രശ്നങ്ങൾക്ക് പരിഹാരം കാണുന്നതിന് വേണ്ടി നമുക്ക് തൈര് ഹെയര്‍പാക്ക് ഉപയോഗിക്കാവുന്നതാണ്. ഇത് മുടിയുടെ ആരോഗ്യം വർദ്ധിപ്പിക്കുന്നതിനും മുടിയുടെ വരൾച്ചക്ക് പരിഹാരം കാണുന്നതിനും സഹായിക്കുന്നുണ്ട്. ഇത് മുടിയിഴകളിൽ തേച്ച് പിടിപ്പിച്ച് മുകളിൽ പറഞ്ഞതു പോലെ അരമണിക്കൂറിന് ശേഷം കഴുകിക്കളയാവുന്നതാണ്. ഇത് നിങ്ങളുടെ മുടിയുടെ ആരോഗ്യത്തിന് വളരെയധികം സഹായിക്കുന്നുണ്ട്.\nമുടി സ്മൂത്ത് ആവുന്നതിന്\nമുടി കൊഴിച്ചിൽ പരിഹാരം\nമുടിയുടെ അറ്റം പൊട്ടുന്നത്\nRead more about: hair curd മുടി തൈര്\nCurd Hairpack For Silky And Smooth Hair\nHere in this article we are discussing about the curd hair pack for silky and smoothy hair. Read on.


മഹതിയായ ഹവ്വാഅ (റ) സ്വർഗ്ഗത്തിലെ അല്ലാഹു നിരോധിച്ച പഴം ഭക്ഷിച്ചതു മൂലം അതിൽ നിന്ന് കറ ഒലിക്കുകയും അതിനാൽ അവർക്ക് ആർത്തവം ഉണ്ടാവുകയും ചെയ്തു. അത് മറ്റ് സ്ത്രീകൾക്ക് അന്ത്യനാൾവരെ ഉണ്ടാവുകയും ചെയ്യുന്നു...ഇങ്ങിനെ കേൾക്കുന്നത് ശരിയാണോ? |Aqeeda and Ahlussunna|FatwaOnWeb\nമഹതിയായ ഹവ്വാഅ (റ) സ്വർഗ്ഗത്തിലെ അല്ലാഹു നിരോധിച്ച പഴം ഭക്ഷിച്ചതു മൂലം അതിൽ നിന്ന് കറ ഒലിക്കുകയും അതിനാൽ അവർക്ക് ആർത്തവം ഉണ്ടാവുകയും ചെയ്തു. അത് മറ്റ് സ്ത്രീകൾക്ക് അന്ത്യനാൾവരെ ഉണ്ടാവുകയും ചെയ്യുന്നു...ഇങ്ങിനെ കേൾക്കുന്നത് ശരിയാണോ?\nCODE: Aqe9211 18 March, 2019\nനബി (സ്വ)അരുൾ ചെയ്തു: ആർത്തവം എന്നത് മനുഷ്യ സ്ത്രീകൾക്ക് അല്ലാഹു നിശ്ചയിച്ചിട്ടുള്ള ഒരു പ്രത്യേക കാര്യമാണ് (സ്വഹീഹുൽ ബുഖാരി). പ്രഥമ മനുഷ്യ സ്ത്രീ ഹവ്വാ ബീവി (റ)യായതിനാൽ സ്വാഭാവികമായും ആദ്യം ഹൈള് ഉണ്ടായത് അവർക്കാണ്. അവർ ആദം നബി (അ)യോടൊപ്പം ആദ്യം സ്വർഗത്തിലായിരുന്നു വസിച്ചിരുന്നത്. സ്വർഗവാസികളായ സ്ത്രീകൾക്ക് ഹൈള് ഉണ്ടാകുകയില്ല എന്ന് അല്ലാഹു തആലാ വ്യക്തമാക്കിയിട്ടുണ്ട് (സൂറത്തുൽ ബഖറ). ഹവ്വാ ബിവി (റ)യും സ്വർഗത്തിൽ കഴിഞ്ഞ ഘട്ടത്തിൽ അവർക്ക് ആർത്തവം ഇല്ലായിരുന്നു.\nഎന്നാൽ അല്ലാഹു ഭൂമിയിൽ തന്റെ പ്രതിനിധിയായിട്ടാണല്ലോ മനുഷ്യനെ സൃഷ്ടിച്ചത് (സൂറത്തുൽ ബഖറഃ). അതിന്റെയടിസ്ഥാനത്തിൽ അവർ ഇരുവരും ഭൂമിയിലേക്ക് നിയോഗിക്കപ്പെട്ടതോട് കൂടി ഭൂനിവാസിയുടെ പ്രകൃതം ആദം നബിക്കും ഹവ്വാ ബീവിക്കും അല്ലാഹു നൽകി. അത് സംഭവിച്ചത് സ്വർഗത്തിലെ വിലക്കപ്പെട്ട മരത്തിലെ ഫലം ഭക്ഷിച്ചതോടെയാണ്. അത് കഴിച്ചതോടെ ഇരുവരുടേയും ശാരീരിക പ്രകൃതി സ്വർഗവാസികളുടേതിൽ നിന്നും വ്യത്യസ്തമായി പരീക്ഷണ ലോകമായ ഭൂമിയിൽ ജീവിക്കുന്നതിനനുസരിച്ചായി മാറി. ആ മാറ്റങ്ങളിൽ ഒന്നായിരുന്നു അവരുടെ നഗ്നത വെളിപ്പെട്ടത് (സൂറത്തു ത്വാഹാ). അത് പോലെ മറ്റൊന്നായിരുന്നു ഹവ്വാ ബീവിക്ക് ആർത്തവം ഉണ്ടായതും. അതിനെ ഉപമിച്ചത് ആ മരത്തിൽ നിന്ന് പഴം പറിച്ചപ്പോൾ കറ പൊട്ടിയത് പോലെ എന്നായിരുന്നു (ത്വബ്രി).\nആദം നബി (അ)യും ഹവ്വാ ബീവി (റ)യും വിലക്കപ്പെട്ട പഴം കഴിച്ചത് മറന്നു കൊണ്ടായിരുന്നുവെന്ന് അല്ലാഹു തആലാ വ്യക്തമാക്കിയിട്ടുണ്ട് (സൂറത്തു ത്വാഹാ).. മറവി തെറ്റോ കുറ്റമോ അല്ലെങ്കിലും അവരിരുവരും അല്ലാഹുവുമായി ഏറെ അടുത്തവരായത് കൊണ്ട് അവരുടെ മറവി നിസ്സാരമല്ല എന്ന് ബോധ്യപ്പെടുത്താനാണ് ഗൌരവപ്പെട്ട വാക്കുകൾ അല്ലാഹു ഇക്കാര്യത്തിൽ ഉപയോഗിച്ചത്. എന്നാൽ ഈ ഗൌരവം ബോധ്യപ്പെട്ട ആദം നബിയും ഹവ്വാ ബീവിയും ഉടൻ അല്ലാഹുവിനോട് പശ്ചാതപിക്കുകയും അല്ലാഹു അവർക്ക് പൊറുത്തു കൊടുക്കുകയും (സുറത്തുൽ ബഖറഃ) അവരെ ഉൽകൃഷ്ഠരായി തെരഞ്ഞെടുക്കുകയും (സൂറത്തു ത്വാഹാ) ചെയ്തു എന്ന് അല്ലാഹു തആലാ തന്നെ വ്യക്തമാക്കിയ സ്ഥിതിക്ക് ആ വിഷയം അവിടെ അവസാനിച്ചു. അല്ലാതെ അവരിൽ നിന്ന് സംഭവിച്ച ഈ മറവി കൊണ്ടാണ് പിന്നീട് ലോകത്ത് പിറന്ന, പിറക്കുന്ന ഒരോ മനുഷ്യനും ഭൂമിയിൽ നരകിക്കേണ്ട ഗതികേടുണ്ടായത് എന്ന് വാദിക്കുന്നുന്നതും വിശ്വസിക്കുന്നതും വിവരക്കേടാണ്. കാരണം ആദം നബിയേയും ഹവ്വാ ബീവിയേയും അവരുടെ സന്താനങ്ങളായ മനുഷ്യകുലത്തെയാകമാനവും ഭൂമിയിലെ പ്രതിനിധികളായിട്ടാണ് അല്ലാഹു നിയോഗിച്ചത് എന്ന് നേരത്തെ പറഞ്ഞുവല്ലോ. അപ്പോൾ അല്ലാഹുവിന്റെ ആ ഖളാഅ് അനുസരിച്ച് എന്തായാലും ഭൂമിയിലേക്ക് അവർക്ക് വരേണ്ടതുണ്ട്. അതിന്റെയടിസ്ഥാനത്തിലാണ് അവർ ഭൂമിയിലേക്ക് ഇറക്കപ്പെട്ടത്. അതു പോലെ പരീക്ഷണ ലോകമായ ഭൂമിയിൽ വസിക്കുന്നതിന് അതിനനുസരിച്ചുള്ള ശാരീരിക ഘടനയും പ്രകൃതവും അല്ലാഹു നിശ്ചയിച്ചിട്ടുണ്ട്. ഭൂമിയിലേക്ക് ഇറക്കിയപ്പോൾ അവർക്ക് ആ ഘടനയും സ്വഭാവവും അവൻ നൽകി. നഗ്നതയും വികാരവും മലമൂത്ര വിസർജ്ജനവും ആർത്തവവും എല്ലാം ഭൂമിയിലെ മനുഷ്യ ജീവതത്തിലെ പ്രത്യേകതകളാണ്. അതാണ് അവർക്കും പിന്നീട് വന്ന മനുഷ്യർക്കഖിലവും അല്ലാഹു നൽകിയത്. എന്നാൽ അതിനിടയിൽ സംഭവിച്ച ഒരു കാര്യമാണ് അവരിരുവരിൽ നിന്നും മറവിയാൽ ഇങ്ങനെയൊരു ആജ്ഞാ ലംഘനം ഉണ്ടാകകുയും വിലക്കപ്പെട്ട മരത്തിന്റെ ഫലം അവർ ഭക്ഷിക്കുകയും ഭൂവാസത്തിനനുസൃതമായി അവരുടെ ശരീര ഘടന വ്യത്യാസപ്പെടുകയും തുർന്ന് അവരെ അല്ലാഹു ശാസിക്കുകയും അവർ അതുൾക്കൊണ്ട് ഖേദിച്ചു മടങ്ങുകയും അവരുടെ പശ്ചാതാപം അല്ലാഹു സ്വീകരിക്കുകയും അവരിൽ തൃപ്തനാവുകയും ഭൂമിയിലെ മനുഷ്യവാസം എന്ന അല്ലാഹുവിന്റെ ഖളാഅ് നടപ്പാക്കാൻ അവരെ ഭൂമിയിലേക്കിറക്കുകയും ചെയ്തുവെന്നുള്ളത്. ആ വിഷയം അവിടെ അവസാനിക്കുകയും ചെയ്തു. അതു കൊണ്ടാണ് നബി (സ്വ) അരുൾ ചെയ്തത്: ‘ആർത്തവം മനുഷ്യ സ്ത്രീകൾക്ക് അല്ലാഹു നിശ്ചയിച്ചിട്ടുള്ള ഒരു പ്രത്യേക കാര്യമാണ് എന്ന്’. (അഥവാ ഹവ്വാ ഉമ്മയുടേയോ മറ്റോ തെറ്റിന്റെ ആഘാതം ആർത്തവ രൂപത്തിൽ ജീനിലൂടെ സ്ത്രീ ജന്മങ്ങളിലേക്ക് പകരുകയല്ലാ എന്നർത്ഥം.) അല്ലാഹു തആലാ പറയുന്നു: ‘ഏതൊരാളും ഒരാളും മറ്റൊരാളുടെ കുറ്റം ഏറ്റെടുക്കുകയില്ല’ (സൂറത്തു ഫാത്വിർ). അഥവാ അങ്ങനെയൊരു സാഹചര്യം അല്ലാഹു സൃഷ്ടിച്ചിട്ടില്ല.\nAsked by Jaslaan


ആൻഡ്രോയിഡ് കുഞ്ഞപ്പനിൽ സൗബിന്റെ അച്ഛനായി സുരാജ് | Suraj Venjaramood Plays The Father Role In Android Kunjappan 5.25 Movie - Malayalam Filmibeat\n| Updated: Tuesday, September 24, 2019, 17:11 [IST]\nനിരവധി ശ്രദ്ധേയ സിനിമകളിലൂടെ മലയാളത്തില് തിളങ്ങിനില്‍ക്കുന്ന താരങ്ങളാണ് സൗബിന് ഷാഹിറും സുരാജ് വെഞ്ഞാറമൂടും. അടുത്തിടെ പുറത്തിറങ്ങിയ സിനിമകളിലെല്ലാം മികച്ച പ്രകടനം ഇരുവരും കാഴ്ചവെച്ചിരുന്നു. റിലീസിങ്ങിനൊരുങ്ങുന്ന രണ്ട് സിനിമകളില് സുരാജ് വെഞ്ഞാറമൂടും സൗബിനും അടുത്തിടെ അഭിനയിച്ചിരുന്നു. ആന്‍ഡ്രോയിഡ് കുഞ്ഞപ്പന് 5.25, വികൃതി തുടങ്ങിയവയാണ് ആ ചിത്രങ്ങള്.\nആന്‍ഡ്രോയിഡ് കുഞ്ഞപ്പനില് സൗബിന് ഷാഹിറിന്റെ പിതാവായിട്ടാണ് സുരാജ് എത്തുന്നതെന്ന് റിപ്പോര്‍ട്ടുകള് വന്നിരുന്നു. സിനിമയില് മെക്കാനിക്കല് എഞ്ചിനിയറായി സൗബിന് എത്തുമ്പോള് അച്ഛനായി സുരാജ് വെഞ്ഞാറമൂടും എത്തുന്നു. നവാഗതനായ രതീഷ് പൊതുവാളാണ് സിനിമയുടെ സംവിധായകന്. ഫാമിലി ഡ്രാമ വിഭാഗത്തില്‍പ്പെടുന്ന ആന്‍ഡ്രോയിഡ് കുഞ്ഞപ്പന് സയന്‍സ് ഫിക്ഷന് ഘടകങ്ങളും ഉള്‍പ്പെടുത്തികൊണ്ടാണ് നിര്‍മ്മിച്ചിരിക്കുന്നത്.\nബോളിവുഡില് മുന്‍പ് പ്രൊഡക്ഷന് ഡിസൈനറായി പ്രവര്‍ത്തിച്ചിട്ടുളള സംവിധായകന് കൂടിയാണ് രതീഷ് പൊതുവാള്. സാനു ജോണ് വര്‍ഗീസാണ് സിനിമയുടെ ഛായാഗ്രഹണം നിര്‍വ്വഹിച്ചിരിക്കുന്നത്. ബിജിബാല് സംഗീതവും സൈജു ശ്രീധരന് എഡിറ്റിങ്ങും ചെയ്യുന്നു. മൂണ്‍ഷോട്ട് എന്റര്‍ടെയ്ന്‍മെന്റ്‌സിന്റെ ബാനറില് സന്തോഷ് ടി കുരുവിളയാണ് ചിത്രത്തിന്റെ നിര്‍മ്മാണം. നവംബറിലാണ് ആന്‍ഡ്രോയിഡ് കുഞ്ഞപ്പന് 5.25 തിയ്യേറ്ററുകളിലേക്ക് എത്തുന്നത്.\nRead more about: soubin shahir suraj venjaramood സുരാജ് വെഞ്ഞാറമൂട്\nSuraj Venjaramood Plays The Father Role In Android Kunjappan 5.25 Movie


വേറിട്ട മരുക്കാഴ്ചകളുമായി ജോർദാനിലെ ചുവന്ന താഴ്‌വര | Manorama Traveller\nSaturday 30 April 2022 04:05 PM IST : By സ്വന്തം ലേഖകൻ\nSaturday 30 April 2022 04:05 PM IST\nആധുനിക സപ്തമഹാദ്ഭുതങ്ങളിലൊന്നായ പെട്രയും ചാവുകടലും ഒക്കെയുള്ള ജോർദാനിൽ സഞ്ചാരികൾക്ക് വേറിട്ടൊരു കാഴ്ചയൊരുക്കുന്ന മരുപ്രദേശമാണ് വാഡി റം. മരുഭൂമി എന്നു കേൾക്കുമ്പോഴേ മനസ്സിൽ തെളിയുന്ന വെളുത്ത പഞ്ചസാര മണൽവിരിച്ച, മണൽ കുന്നുകളുള്ള ഭൂമി എന്ന സങ്കൽപവുമായി എത്തിയാൽ നിങ്ങൾക്ക് ഒരുപക്ഷേ ഇവിടുത്തെ കാഴ്ച വിശ്വസിക്കാനായി എന്നുവരില്ല. അത്രമാത്രം വേറിട്ടൊരു ഭൂപ്രകൃതിയാണ് വാഡി റമ്മിൽ.\nചുവപ്പിന്റെ തിളക്കമാണ് വാഡി റം മരുഭൂമിയുടെ പ്രത്യേകത. കൂടാതെ മലനിരകളും മരുഭൂമിയും ഇവിടെ ഒരുമിക്കുന്നു. പ്രകൃതിയുടെ കരവിരുതിൽ രൂപപ്പെട്ട ശിലാരൂപങ്ങളും കരിങ്കൽകമാനങ്ങളും മണൽക്കുന്നുകൾക്കും മലകൾക്കുമിടയിലുള്ള അഗാധഗർത്തങ്ങളും ഒക്കെ ചേരുമ്പോൾ ഈ പ്രദേശം ഭൂമിയിൽ തന്നെയാണോ എന്ന് ആരും അമ്പരന്നു പോകും. അതിനാൽത്തന്നെ ഈ താഴ്‌വരയുടെ വിളിപ്പേര് വാലി ഓഫ് മൂൺ എന്നാണ്. ഇന്ന്\nനാടോടികളായ ബെദൂവിയൻ വിഭാഗത്തിൽ പെട്ട കുറച്ചു പേർ മാത്രമേ ഇവിടുത്തെ അതികഠിനമായ ഭൂപ്രകൃതിയുമായി പൊരുത്തപ്പെട്ട് താമസിക്കുന്നവരായിട്ടുള്ളു. എങ്കിലും കഴിഞ്ഞ 4000 വർഷമായി ഈ പ്രദേശത്തു മനുഷ്യൻ താമസിക്കുന്നുണ്ട് എന്ന് ശാസ്ത്രഗവേഷകർ വിശ്വസിക്കുന്നു. അയൺ ഓക്‌സൈഡിന്റെ സാന്നിധ്യമാണ് മണ്ണിന്റെ ചുവപ്പു നിറത്തിന് കാരണമെങ്കിലും ഭൂമിയിലെ ഒട്ടുമിക്ക ധാതുക്കളും ഇവിടെയുള്ളതായി കണക്കാക്കിയിട്ടുണ്ട്. തെക്കൻ ജോർദാനിലെ വാഡി റമ്മിലേക്ക് തലസ്ഥാനമായ അമ്മാനിൽ നിന്ന് 350 കിമീ ദൂരമുണ്ട്. ജോർദാനിലെ തീരദേശ നഗരമായ അക്കബയിലേക്കുള്ള ഹൈവേയ്ക്കു സമീപമാണ് വാഡി റം.\nമരുഭൂമിയുടെ വ്യത്യസ്തമായ കാഴ്ചകൾ മാത്രമല്ല വാഡി റം ഗ്രാമത്തിൽ എത്തുന്നവർക്കു കിട്ടുന്നത്. ഹോട്ട് എയർ ബലൂണിലോ ഒന്നോ രണ്ടോ പേർക്കു കയറാവുന്ന മൈക്രോ ലൈറ്റ് വിമാനങ്ങളിലോ മരുഭൂമിക്കു മുകളിൽ പറക്കാം. ബദൂവിയൻ ഗൈഡുകളുടെ സഹായത്തോടെ ഒട്ടക സവാരിക്കും അവസരമുണ്ട്. ഡെസേർട് സഫാരിയിലെ ഒഴിവാക്കാനാവാത്ത4വീൽ ഡ്രൈവ് വാഡി റമ്മിൽ കുറച്ചു കൂടി സാഹസികവും ആവേശകരവും ആണ്. മരുഭൂമിയിലെ രാത്രി ആകാശക്കാഴ്ചയും ഇവിടെ നല്ല അവസരമുണ്ട്.\nവാഡി റമ്മിൽ തനത് ബദുവിയൻ ഭക്ഷണം ആസ്വദിച്ച് ബദൂവിയൻ കൂടാരങ്ങളിൽ രാത്രി താമസിക്കുന്നതിനും അവസരം ഒരുക്കാറുണ്ട്. പ്രത്യേക ഇനം കഴുകൻ, പരുന്ത്, കാട്ടുനായ, വരയാടുകൾ, പാമ്പുകൾ, പല്ലികൾ, തേളുകൾ തുടങ്ങി ഈ പ്രദേശത്തിന്റെ മാത്രം സവിശേഷതയായ ഒരുപിടി മൃഗങ്ങൾ ഈ പ്രദേശത്തുണ്ടെങ്കിലും സഞ്ചാരികൾക്ക് അവയെ സാധാരണ കാണാൻ കിട്ടാറില്ല. പലതും രാത്രിഞ്ചരൻമാർ ആണുതാനും. ഭൗമശാസ്ത്രജ്ഞർ ഭൂമിയുടെ പരിണാമത്തിലെ വലിയൊരു കണ്ണിയാണ് വാഡി റം പ്രദേശം എന്നാണ് പറയാറുള്ളത്. അതിനാൽത്തന്നെ വിശാലമായ ഈ പ്രദേശം പൂർണമായും സംരക്ഷിത സ്ഥാനവും യുനെസ്കോ ലോകപൈതൃകങ്ങളിലൊന്നായി പ്രഖ്യാപിച്ചിട്ടുള്ളതുമാണ്.\nഹോളിവുഡിന് ഇതു ചൊവ്വ\n1962 ൽ ലോറൻസ് ഓഫ് അറേബ്യ എന്ന പ്രശസ്ത ചലച്ചിത്രത്തിലൂടെയാണ് വാഡി റം രാജ്യാന്തര ശ്രദ്ധയിലേക്ക് എത്തുന്നത്. തുടർന്ന് ഈ പ്രദേശം ഒട്ടേറെ ചലച്ചിത്രങ്ങൾക്കു പശ്ചാത്തലമായി. പ്രത്യേകിച്ചും ഹോളിവുഡിലെ അന്യഗ്രഹങ്ങളുടെ കഥ പറയുന്ന സൈ-ഫൈ ചിത്രങ്ങളിൽ. 2000 ൽ റിലീസ് ചെയ്ത റെഡ്പ്ലാനറ്റ്, 2012 ൽ പ്രൊമിത്യൂസ്, 2013 ൽ ദി ലാസ്‌റ്റ് ഡേയ്സ് ഓൺ മാഴ്സ്, 2015 ൽ ദി മാർഷ്യൻ എന്നീ ചിത്രങ്ങളിലൊക്കെ ചൊവ്വയുടെ‘വേഷമിട്ടത് വാഡി റം ആണ്. ബോളിവുഡിൽ ക്രിഷ്3 യിലെ ഒരു ഭാഗവും ഇവിടെ ചിത്രീകരിച്ചിരുന്നു. പ്രശസ്ത മലയാള നോവലിസ്‌റ്റ് ബെന്യാമിന്റെ ആടുജീവിതം ചലച്ചിത്രമാക്കുന്ന ബ്ലസി ഒരു ലൊക്കേഷനായി കണ്ടിരിക്കുന്നതും വാഡി റം തന്നെ.\nദൈവങ്ങളുടെ ദ്വീപ്, ബാലി\nആഗ്രയിലെ രത്നപ്പെട്ടി, നൂർജഹാൻ പിതാവ് മിർസാ ഗിയാസ് ബേഗിന്റെ ഓർമയ്ക്ക് നിർമിച്ച ബേബി താജ്


ശിവരാത്രിയില് കിട്ടിയ അടി | USA Malayalam News Paper\nശിവരാത്രിയില് കിട്ടിയ അടി\nStory Dated: Saturday, March 22, 2014 11:42 hrs UTC\nഒരിക്കല് ഒരു ശിവരാത്രി ദിവസം മിമിക്രി അവതരിപ്പിക്കാന് പോയ കഥ നടന് നെല്‍സണ് പറയുന്നു\nആറുവര്‍ഷം മുമ്പത്തെ ഒരു ശിവരാത്രി ദിവസം. മിമിക്‌സ് മീഡിയ എന്ന ട്രൂപ്പിലായിരുന്നു ഞാന്. അന്ന് കൊട്ടാരക്കരയിലും കരുനാഗപ്പള്ളിയിലുമായി രണ്ട് പ്രോഗ്രാമുകളുണ്ട്. രാത്രി ഒന്‍പതു മണിക്കും ഒരു മണിക്കും. കൊട്ടാരക്കരയിലെ പ്രോഗ്രാമിന് വൈകിട്ട് ആറു മണിക്കുതന്നെ എത്തി. സ്‌റ്റേജ് സജ്ജീകരിച്ചശേഷം കാത്തിരുന്നു. അമ്പലത്തില് ആനയെ എഴുന്നള്ളിച്ചു കഴിയുമ്പോഴേക്കും സമയം ഏറെ വൈകി. പതിനൊന്നു മണി കഴിഞ്ഞിട്ടും പരിപാടി തുടങ്ങുന്നില്ല. ഞങ്ങളുടെ ടെന്‍ഷന് കൂടിക്കൂടി വന്നു. കമ്മിറ്റിക്കാരെക്കണ്ട് മാനേജര് ഹരി കാര്യം പറഞ്ഞപ്പോള്, പെട്ടെന്നുതന്നെ തുടങ്ങാനാവും എന്നായിരുന്നു മറുപടി. പക്ഷേ മണിക്കൂറുകള് കഴിഞ്ഞിട്ടും പരിപാടി ആരംഭിക്കാനായില്ല.\nസ്‌റ്റേജിലേക്ക് ഞങ്ങള് കയറുമ്പോള് സമയം അര്‍ധരാത്രി ഒരു മണി കഴിഞ്ഞിരിക്കുന്നു. കൊട്ടാരക്കരയിലെ പരിപാടി ഒരുവിധം അവസാനിപ്പിച്ച് കരുനാഗപ്പള്ളിയിലെത്തുമ്പോഴേക്കും പുലര്‍ച്ചെ അഞ്ചുമണി. അമ്പല മൈതാനത്തേക്ക് പോകുമ്പോള് റോഡിലൂടെ ആളുകള് ഒഴിഞ്ഞുപോകുന്നത് കാണാം. എല്ലാവരും തെറിപറയുന്നത് ഞങ്ങളെയാണ്. ഗ്രൗണ്ടില് വണ്ടിനിര്‍ത്തി. നാലഞ്ചുപേര് സ്‌റ്റേജിനടുത്ത് കിടന്നുറങ്ങുന്നുണ്ട്. സൈഡിലെ കച്ചവടക്കാര് ലൈറ്റ് ഓഫ് ചെയ്ത് കൂര്‍ക്കം വലിച്ചുറങ്ങുന്നു. മിമിക്രി ട്രൂപ്പിന്റെ ബോര്‍ഡ് വച്ച വണ്ടി കണ്ടപ്പോള് ബാഡ്ജ് ധരിച്ച കുറച്ചുപേര് ഞങ്ങള്‍ക്കടുത്തേക്കു വന്നു.\n''പ്രോഗ്രാം അവതരിപ്പിക്കാന് വന്നതാണ്...''\nമാനേജര് പറഞ്ഞപ്പോള് അവര് ചിരിച്ചു.\n''മിമിക്രി അവതരിപ്പിക്കണം. അല്ലേ...?''\nകമ്മിറ്റിക്കാര് ഞങ്ങളെ കളിയാക്കി. കൂട്ടത്തില് ആജാനുബാഹുവായ മനുഷ്യന് എന്റടുത്തേക്കുവന്നു.\n''ഇയാളാണോ ഈ ട്രൂപ്പിന്റെ മാനേജര്?''\nഅല്ലെന്നു പറഞ്ഞു. ഇതുകണ്ടപ്പോള് മാനേജര് ഹരി പതുക്കെ എഴുന്നേറ്റു. കാര്യം പന്തിയല്ലെന്ന് ഹരിക്കും തോന്നിക്കാണണം. ഹരി അടുത്തുണ്ടായിരുന്ന ഗോപനെ കാണിച്ചുകൊടുത്തു.\n''ആ നില്‍ക്കുന്ന ആളാണ് മാനേജര്.''\nഒരു കാര്യം പറയാനുണ്ടെന്നു പറഞ്ഞ് കമ്മിറ്റിക്കാര് ഗോപനെയും കൊണ്ട് വേദിക്കു പിന്നിലേക്ക് പോയി. അഞ്ചു മിനുട്ടു കഴിഞ്ഞില്ല. ഗോപന് ഓടി വണ്ടിക്കരികിലെത്തി.\n''സാധനങ്ങള് ഇറക്കിക്കോളൂ. ഉടന് പരിപാടി തുടങ്ങാം.''\nഗോപനിത് എന്തുപറ്റിയെന്ന് ഞങ്ങള് സംശയിച്ചു. പെട്ടെന്നുതന്നെ സാധനങ്ങള് ഇറക്കി. കമ്മിറ്റിക്കാര് സ്‌റ്റേജില് കയറി പരിപാടി ഉടന് ആരംഭിക്കാന് പോവുകയാണെന്ന് അനൗണ്‍സ് ചെയ്തു. പത്തു മിനുട്ടിനകം അടുത്ത വീടുകളില് താമസിക്കുന്ന കുറച്ചുപേര് ഗ്രൗണ്ടിലേക്ക് തിരിച്ചെത്തി. പരിപാടി ഒരു കുറവും വരുത്താതെ അവതരിപ്പിച്ചു. തീരുമ്പോഴേക്കും സമയം ഏഴുമണി. എല്ലാം കെട്ടിപ്പെറുക്കി വണ്ടിയിലേക്കിട്ടശേഷം ഗോപന് ഡ്രൈവറെ വിളിച്ചു.\n''എത്രയും വേഗം പുറപ്പെടാം.''\nകാശു വാങ്ങിച്ചില്ലല്ലോ എന്നു ചോദിച്ചപ്പോള് ഗോപന് കേട്ടഭാവം നടിച്ചില്ല. വണ്ടി ഓടിക്കൊണ്ടിരിക്കുമ്പോഴാണ് ഗോപന് സംഭവം വിവരിച്ചത്.\n''എന്നെ വേദിക്ക് പിറകില് കൊണ്ടുപോയ ശേഷം ഒരാള് ഒറ്റയടി. ഒരു നയാപ്പൈസ കമ്മിറ്റി തരില്ല. പരിപാടി അവതരിപ്പിക്കാന് പറ്റുമോയെന്ന് ചോദിച്ചു. അവതരിപ്പിക്കാമെന്ന് സമ്മതിച്ചു. അല്ലാതെ ഞാനെന്തുപറയാന്?''\nഞങ്ങളെല്ലാവരും ഗോപന്റെ മുഖത്തേക്കു നോക്കി. സങ്കടം സഹിക്കാനാവാതെ അയാള് കരയുകയായിരുന്നു.


മീൻ പിടിക്കാൻ പോയി; കിട്ടിയത് മുതല, കറിവെക്കാനുളള ശ്രമത്തിനിടെ വനപാലകരുടെ പിടിയിലായി\nമേട്ടുപ്പാളയം: മീൻപിടിക്കാൻ പോയപ്പോൾ വലയിൽ വീണത് മുതല.എന്നാൽ പ്പിന്നെ മുതലയെ കറിവെച്ച് കഴിക്കാനുളള ശ്രമത്തിനിടെ രഹസ്യവിവരത്തെ ത്തുടർന്ന് എത്തിയത് വനപാലകരും. മുതലയെ തോലുരിക്കാനുളള ശ്രമത്തി നിടെ ഒരാളെ വനപാലകർ അറസ്റ്റ് ചെയ്തു. മറ്റൊരാൾ ഓടി രക്ഷപ്പെട്ടു. ശിരു മുഖ ഫോറസ്റ്റ് റേഞ്ചിലാണ് സംഭവം. ശിരുമുഖ പെരിയൂർ സ്വദേശി രാജനെന്ന പഴനിസ്വാമി (50) ആണ് അറസ്റ്റിലാ യത്. പെരിയൂരിലെ മാരിയപ്പൻ (60) ആണ് ഓടിരക്ഷപ്പെട്ടത്. ഭവാനിസാഗർ അണയുടെ പിൻഭാഗത്തുള്ള തട്ടപളം ഭാഗ ത്ത് അനധികൃതമായി വലിയിട്ട് മീൻപിടിക്കാനുളള ശ്രമത്തിനിടെയായിരുന്നു മൂന്ന് കിലോഗ്രാമുള്ള മുതലക്കു ഞ്ഞ് വലയിൽ കുടുങ്ങിയത്. ഉടൻതന്നെ മുതലയെ ചാക്കിൽക്കെട്ടി ശിരുമുഖ ഫോറസ്റ്റ് ഓഫീസിന് നൂറുമീറ്റർ അകലെയുള്ള പെരിയൂരിലെത്തിച്ച് കൊന്ന ശേഷം കറിവെക്കാനുളള ഒരുക്ക ത്തിലായിരുന്നു ഇരുവരും. ഇതിനിടെ സംശയം തോന്നിയ അയൽക്കാരാരോ നൽകിയ വിവരമനുസരിച്ച് ഫോറസ്റ്റർ സത്യരാജി ന്റെ നേതൃത്വത്തിലെത്തിയ സംഘമാണ് പഴനി സ്വാമി യെ ഓടിച്ചിട്ട് പിടികൂടിയത്. ഇയാളെ റിമാൻ ഡ് ചെയ്തു. ഏഴുവർഷം വരെ തടവുശിക്ഷ ലഭിക്കാവുന്ന കുറ്റമാണിത്. മാരിയപ്പനെ അന്വേഷിച്ചു വരുന്ന തായി റേഞ്ചർ മനോഹരൻ അറിയിച്ചു. ഭവാനിസാഗർ അണയിൽ മീൻപിടി ക്കാനുള്ള അനുവാദം കരാർ നൽകിയിരിക്കുകയാണ്. ധാരാളം മുതലകളുളള അണയാണ് ഭവാനിസാഗർ.


സുനില് സുന്ദരയുടെ വീട്ടിലെത്തി പണം കൈമാറിയതിന് തെളിവ്, പത്രിക പിന്‍വലിച്ചത് പിറ്റേ ദിവസം; ചിത്രങ്ങള് പുറത്ത്\nകാസര്‍കോട്: കൊടകര കുഴല്‍പ്പണ കേസില് അന്വേഷണ സംഘം ചോദ്യം ചെയ്ത യുവ മോര്‍ച്ച മുന് ട്രഷറര് സുനില് നായിക്കുള്‍പ്പെടെയുള്ളവര് കെ സുന്ദരയുടെ വീട്ടിലെത്തിയതിന്റെ തെളിവുകള് പുറത്ത്. മാര്‍ച്ച് 21 ന് സുനില് നായിക്ക് സുന്ദരയ്‌ക്കൊപ്പം അദ്ദേഹത്തിന്റെ വീട്ടില് വെച്ചെടുത്ത ഫോട്ടോയാണ് പുറത്തുവന്നിരിക്കുന്നത്. ഇത് സുനില് തന്നെയാണ് മാര്‍ച്ചില് തന്റെ ഫേസ്ബുക്കില് പങ്കുവെച്ചത്. മാര്‍ച്ച് 22നാണ് സുന്ദര പത്രിക പിന്‍വലിച്ചത്. സുനില് നായിക്, അശോക് ഷെട്ടി, സുനില് നായിക് എന്നിവര് വീട്ടില് എത്തിയതായി കെ സുന്ദര പൊലീസിന് മൊഴി […]\n6 Jun 2021 6:28 AM GMT\nകാസര്‍കോട്: കൊടകര കുഴല്‍പ്പണ കേസില് അന്വേഷണ സംഘം ചോദ്യം ചെയ്ത യുവ മോര്‍ച്ച മുന് ട്രഷറര് സുനില് നായിക്കുള്‍പ്പെടെയുള്ളവര് കെ സുന്ദരയുടെ വീട്ടിലെത്തിയതിന്റെ തെളിവുകള് പുറത്ത്. മാര്‍ച്ച് 21 ന് സുനില് നായിക്ക് സുന്ദരയ്‌ക്കൊപ്പം അദ്ദേഹത്തിന്റെ വീട്ടില് വെച്ചെടുത്ത ഫോട്ടോയാണ് പുറത്തുവന്നിരിക്കുന്നത്. ഇത് സുനില് തന്നെയാണ് മാര്‍ച്ചില് തന്റെ ഫേസ്ബുക്കില് പങ്കുവെച്ചത്. മാര്‍ച്ച് 22നാണ് സുന്ദര പത്രിക പിന്‍വലിച്ചത്.\nസുനില് നായിക്, അശോക് ഷെട്ടി, സുനില് നായിക് എന്നിവര് വീട്ടില് എത്തിയതായി കെ സുന്ദര പൊലീസിന് മൊഴി നല്‍കി. പത്രിക പിന്‍വലിക്കാന് തനിക്ക് പണം നല്‍കിയത് ഇവരാണെന്നായിരുന്നു സുന്ദരയുടെ മൊഴി.\nALSO READ: ‘ധര്‍മ്മജന് തെരഞ്ഞെടുപ്പ് സമയത്ത് ചില ജോലികള് ഏല്‍പ്പിച്ചിരുന്നു’; കൊടകര കേസില് വളഞ്ഞിട്ട് ആക്രമിക്കുന്നു, അവഹേളിക്കുന്നു; ശക്തമായി നേരിടുമെന്ന് കുമ്മനവും മുരളീധരനും\nസുരേന്ദ്രന് പണം തന്നിട്ടില്ലെന്ന് പറയാന് തന്റെ അമ്മയോട് ബിജെപിക്കാര് ആവശ്യപ്പെട്ടെന്നും തന്നെയും കുടുംബത്തേയും ഭീഷണിപ്പെടുത്തിയെന്നും സുന്ദര ആരോപിച്ചു. താന് പണം വാങ്ങി പത്രിക പിന്‍വലിച്ചത് തെറ്റായിപോയെന്നും സുന്ദര പറഞ്ഞിരുന്നു. ഭീഷണിയെത്തുടര്‍ന്ന് കൂടുതല് കാര്യങ്ങള് പൊലീസിനോട് പറയാന് തീരുമാനിച്ചിട്ടുണ്ടെന്നുമായിരുന്നു സുന്ദരയുടെ പ്രതികരണം. വിഷയത്തില് സുന്ദരയുടെ മൊഴി ബദിയടുക്ക പൊലീസ് രേഖപ്പെടുത്തി. ബദിയടുക്ക പൊലീസെത്തി ഇയാളെ മൊഴിയെടുക്കുന്നതിനായി കൊണ്ടുപോയത്.\nALSO READ: ‘മകനിലേക്ക് ഒരു അന്വേഷണവും എത്തില്ല’; ഉപ്പ് തിന്നുന്നവന് വെള്ളം കുടിക്കുമെന്നും സുരേന്ദ്രന്


ആശുപത്രി വൃത്തിഹീനം; ഗണേഷ്കുമാർ എം.എല്.എയുടെ നേതൃത്വത്തിൽ വൃത്തിയാക്കി.Hospital filth; Ganesh Kumar MLA led the clean-up.Punalur News \nഹോം Pathanapuram ആശുപത്രി വൃത്തിഹീനം; ഗണേഷ്കുമാർ എം.എല്.എയുടെ നേതൃത്വത്തിൽ വൃത്തിയാക്കി.Hospital filth; Ganesh Kumar MLA led the clean-up.\nആശുപത്രി വൃത്തിഹീനം; ഗണേഷ്കുമാർ എം.എല്.എയുടെ നേതൃത്വത്തിൽ വൃത്തിയാക്കി.Hospital filth; Ganesh Kumar MLA led the clean-up.\nആശുപത്രി വൃത്തിഹീനം; ഗണേഷ്കുമാർ എം.എല്.എയുടെ നേതൃത്വത്തിൽ വൃത്തിയാക്കി.\nആരോഗ്യകേന്ദ്രത്തിലെ വൃത്തിഹീന സാഹചര്യം കണ്ട് പ്രകോപിതനായ കെ.ബി. ഗണേഷ്കുമാർ എം.എൽ.എ വൃത്തിയാക്കലിന് നേതൃത്വം നൽകി.\nകൊല്ലം തലവൂര് നടുത്തേരിയില് പ്രവര്‍ത്തിക്കുന്ന പത്തനാപുരം താലൂക്ക് ആയുര്‍വേദ ആശുപത്രിയിലായിരുന്നു സംഭവം.\nമൂന്ന് കോടി രൂപ ചെലവഴിച്ച് ഉദ്ഘാടനത്തിന് സജ്ജമായ ആശുപത്രിയുടെ പ്രവര്‍ത്തനങ്ങള് വിലയിരുത്താനെത്തിയതായിരുന്നു അദ്ദേഹം. തറയോട് പാകിയ ഭാഗം മുഴുവന് അഴുക്കും മാലിന്യവും നിറഞ്ഞിരുന്നു.\nഫാര്‍മസിയിലെ മരുന്ന് സൂക്ഷിക്കുന്ന അലമാരകള് പൊടിയും വലയും നിറഞ്ഞ നിലയിലായിരുന്നു. കുപ്പികളിലെ മരുന്നുകള് പുറത്തേക്ക് ഒലിച്ച് നശിച്ച നിലയിലായിരുന്നു.\nആറ് മാസം മുമ്പ് തുറന്നു കൊടുത്ത ശൗചാലയങ്ങള് വരെ തകര്‍ന്നു. എം.എൽ.എ ആശുപത്രി ജീവനക്കാരുടെ മുന്നില് വെച്ച് തറ തൂക്കുകയും തുടക്കുകയും ചെയ്തു.\nആശുപത്രിയിലെ ക്ലീനിങ് ജീവനക്കാരെക്കുറിച്ച വിവരം ഗണേഷ് കുമാര് പരിശോധിച്ചു. കൃത്യമായി ജോലി ചെയ്യാത്തവരെ പിരിച്ചു വിടണമെന്നും ആവശ്യമെങ്കില് പുതിയ ആളുകളെ നിയമിക്കണമെന്നും മെഡിക്കല് ഓഫിസർക്ക് നിര്‍ദേശം നൽകി.\nഅതേസമയം ഉദ്യോഗസ്ഥരുടെ പ്രവർത്തന സ്വഭാവവും വകുപ്പിലെ മനുഷ്യവിഭവശേഷിയും മനസ്സിലാക്കി പ്രതികരിക്കുകയും പോരായ്മകൾ പരിഹരിക്കുകയും ചെയ്യേണ്ട ജനപ്രതിനിധി, പരിമിത സാഹചര്യങ്ങളിലും മികച്ച സേവനം നൽകുന്ന ഡോക്ടർമാരെയും ആശുപത്രിയെയും സമൂഹമാധ്യമങ്ങളിൽക്കൂടി ഇകഴ്ത്താൻ ശ്രമിക്കുന്നത് നല്ല പ്രവണതയല്ലെന്നും ഇതിൽ പ്രതിഷേധിക്കുന്നതായും കേരള സ്റ്റേറ്റ് ആയുർവേദ മെഡിക്കൽ ഓഫിസേഴ്സ് അസോസിയേഷൻ സംസ്ഥാന ജനറൽ സെക്രട്ടറി ഡോ. വി.ജെ. സെബി, കേരള ഗവ. ആയുർവേദ മെഡിക്കൽ ഓഫിസേഴ്സ് ഫെഡറേഷൻ സംസ്ഥാന ജനറൽ സെക്രട്ടറി ഡോ. എസ്. ദുർഗാപ്രസാദ് എന്നിവർ പ്രസ്താവനയിൽ വ്യക്തമാക്കി.


ബെൽജിയം മലിനോയ്‌സ്... ശ്വാനരിൽ ‘കിടു’ | Mannuthi Dog show\nബെൽജിയം മലിനോയ്‌സ്... ശ്വാനരിൽ ‘കിടു’\nJan 19, 2020, 07:00 AM IST\nമണ്ണുത്തി വെറ്ററിനറി കോളേജ് മൈതാനത്ത് ശ്വാനപ്രദർശനത്തിന് തുടക്കം 45 ഇനങ്ങളിൽപ്പെട്ട 350 ശ്വാനൻമാരാണ് പ്രദർശനത്തിലുള്ളത്\nമണ്ണുത്തിയിൽ നടക്കുന്ന ശ്വാനപ്രദർശനത്തിൽ ബെൽജിയം മലിനോയ്സ് ഇനത്തിൽപ്പെട്ട നായയുടെ അഭ്യാസപ്രകടനം. പരിശീലകൻ പ്രതീക് സമീപം\nമണ്ണുത്തി: വെറ്ററിനറി കോളേജ് മൈതാനത്ത് നടക്കുന്ന ശ്വാനപ്രദർശനത്തിൽ ബെൽജിയം മലിനോയ്‌സ് ഇനത്തിൽപ്പെട്ട നായയാണ് താരം. 26 ഇഞ്ച് ഉയരവും 30 കിലോ തൂക്കവും വരും. അതിവേഗം പായുന്ന ഇൗ നായയുടെ അഭ്യാസപ്രകടനം കാണികളെ ആവേശഭരിതരാക്കി.\nയു.എസ്. രഹസ്യാന്വേഷണവിഭാഗമടക്കം ഇൗ നായയെ ഉപയോഗപ്പെടുത്തുന്നു. ശരവേഗത്തിൽ പിൻതുടർന്ന് പ്രതികളെ പിടികൂടാൻ കരുത്തുള്ള ഇനമായ ഇവയ്ക്ക് ലക്ഷങ്ങളാണ് വില. െഎ.എസ്. നേതാവ് ബാഗ്ദാദിയെ കണ്ടെത്താനുൾപ്പെടെ ബെൽജിയം മലിനോയ്‌സ് നായയുടെ പങ്ക് നിർണായകമായി.\nരണ്ടുദിവസം നീണ്ടുനിൽക്കുന്ന പ്രദർശനത്തിൽ നായ്‌ക്കളുമായി വിവിധ സംസ്ഥാനങ്ങളിൽനിന്നും വിദേശത്തുനിന്നും ഉടമകൾ എത്തിയിട്ടുണ്ട്.\n45 ഇനങ്ങളിൽപ്പെട്ട 350 ശ്വാനൻമാരാണ് പ്രദർശനത്തിലുള്ളത്. വിദേശയിനമായ കുഞ്ഞൻ ഷിവാവ മുതൽ അതികായകൻ ഗ്രേയ്റ്റ് ഡെയിൻ, ഇംഗ്ലീഷ് കോക്കർ സ്പാനിയൻ വരെ തൃശ്ശൂർ കെനൽ ക്ലബ്ബ് നടത്തുന്ന ശ്വാനപ്രദർശനത്തിൽ താരങ്ങളാണ്.\nവിവിധ മത്സരങ്ങളാണ് ശ്വാനപ്രദർശനത്തിന്റെ സവിശേഷത. കൂടുതൽ നായ്‌ക്കളെയും ശീതീകരിച്ച വാഹനങ്ങളിലാണ് കൊണ്ടുവന്നിരിക്കുന്നത്. നായ്‌ക്കളുടെ അഭ്യാസപ്രകടനം വിലയിരുത്തുന്നത് വിദേശ വിധികർത്താക്കളാണ്.\nരാവിലെ കെനൽ ക്ലബ്ബ് പ്രസിഡന്റ് ടി. ചന്ദ്രൻ പ്രദർശനം ഉദ്ഘാടനം ചെയ്തു. സെക്രട്ടറി അഗസ്റ്റിൻ, ഡാനിഷ് ജോൺ എന്നിവർ പ്രസംഗിച്ചു. ഞായറാഴ്ച വൈകീട്ടാണ് സമാപനസമ്മേളനം. പ്രവേശന പാസിന് 120 രൂപയാണ്.


പാർട്ടി രൂപീകരണം, നടൻ വിജയിയും പിതാവും തമ്മിൽ പ്രശ്‌നം, സംസാരിക്കാറില്ലെന്ന് അമ്മ\nHome Special പാർട്ടി രൂപീകരണം, നടൻ വിജയിയും പിതാവും തമ്മിൽ പ്രശ്‌നം, സംസാരിക്കാറില്ലെന്ന് അമ്മ\nവിജയ്ക്ക് ചുറ്റും കുറ്റവാളികളാണെന്നും വിജയിയെ തങ്ങളുടെ പ്രശസ്തിക്കും സ്വാർത്ഥ നേട്ടങ്ങൾക്കുമായി അവർ വിനിയോഗിക്കുകയാണെന്നും പിതാവ് എസ്.എ ചന്ദ്രശേഖർ.\nവിജയ്യുടെ ഫാൻസ് അസോസിയേഷന്റെ ചുവടുപിടിച്ചാണ് ‘ഓൾ ഇന്ത്യ ദളപതി മക്കൾ ഇയക്കം’ എന്ന പേരിൽ പിതാവ് എസ്.എ ചന്ദ്രശേഖർ പാർട്ടി രജിസ്റ്റർ ചെയ്യാൻ അപേക്ഷ നൽകിയത്. തന്റെ പ്രവൃത്തികളെല്ലാം അവന് എതിരാണെന്ന തോന്നലുണ്ടാക്കാനാണ് സോഷ്യൽ മീഡിയയിലൂടെ ചിലരുടെ ശ്രമം. വിജയ്ക്കെതിരെ അതേ അമ്പുകൾ പ്രയോഗിക്കുമെന്ന് അവൻ തിരിച്ചറിയേണ്ടതുണ്ടെന്നും ചന്ദ്രശേഖർ പറയുന്നു.\nലക്ഷക്കണക്കിന് ജനങ്ങളെ സേവിക്കണമെന്ന ആഗ്രഹത്തോടെയാണ് വിജയിയുടെ പേരിൽ പാർട്ടി രജിസ്ട്രേഷന് അപേക്ഷിച്ചത്. അതിനെതിരെ കേസ് കൊടുത്താൽ ജയിലിൽ പോകാനും തയ്യാറാണ്. പാർട്ടി രൂപീകരണത്തിന് എതിരെയുള്ള പ്രസ്താവന വിജയ്യുടെ പേരിലാണ് വന്നതെങ്കിലും അത് അവൻ എഴുതിയതാകില്ല എന്നും ചന്ദ്രശേഖർ പറഞ്ഞു.\nപിതാവിന്റെ പാർട്ടിയുമായി തനിക്ക് ഒരു ബന്ധവുമില്ലെന്നും അദ്ദേഹത്തിന്റെ പാർട്ടിയിൽ ചേരരുതെന്നും ആരാധകരോട് വിജയ് അഭ്യർഥിച്ചിരുന്നു. പാർട്ടി രജിസ്റ്റർ ചെയ്തതോടെ വിജയ് അച്ഛനുമായി സംസാരിക്കാറില്ലെന്ന് താരത്തിന്റെ അമ്മ ശോഭ വ്യക്തമാക്കിയിരുന്നു.\nfather si chandra sekhar\nPrevious articleറിപ്പബ്ലിക് ടിവി എഡിറ്റർ ഇൻ ചീഫ് അർണബ് ഗോസ്വാമി ജയിലിൽ\nNext articleകാശുകൂടിയിട്ടുള്ള കഴപ്പല്ല സർ, ട്രോളിയവർക്ക് ഗോപി സുന്ദറിന്റെ മറുപടി\nരോഗികൾക്ക് പ്രത്യേകം ഉള്ള പ്രാർത്ഥനയാണിത്. അൽഭുത മാതാവിനോടും ഉണ്ണീശോയോടും പ്രത്യേകം പ്രാർത്ഥിക്കുക


നിപാ ബാധയുടെ പേരില് പേരാമ്പ്രയില് അന്ധവിശ്വാസം പ്രചരിപ്പിക്കുന്നതായി പരാതി - Express Kerala\nനിപാ ബാധയുടെ പേരില് പേരാമ്പ്രയില് അന്ധവിശ്വാസം പ്രചരിപ്പിക്കുന്നതായി പരാതി\nകോഴിക്കോട്: നിപാ ബാധയുടെ പേരില് പേരാമ്പ്ര സൂപ്പിക്കടയില് അന്ധവിശ്വാസം പ്രചരിപ്പിക്കുന്നതായി പരാതി. പ്രദേശത്തെ ശവകുടീരം സംരക്ഷിക്കാത്തത് മൂലമാണ് രോഗം വന്നതെന്നാണ് പ്രചരിപ്പിക്കുന്നത്. ശവകുടീരം ഇനിയും സംരക്ഷിച്ചില്ലെങ്കില് അനര്‍ത്ഥങ്ങള് വ്യാപകമാവുമെന്നും ഇവര് പ്രചരിപ്പിക്കുന്നു.\nകടിയങ്ങാട് സ്വകാര്യ വ്യക്തിയുടെ പറമ്പില് ശവകുടീര നിര്‍മാണത്തിന്റെ പണി തുടങ്ങിയത് ഇക്കഴിഞ്ഞ സെപ്തംബര് മാസത്തിലാണ്. സംഭവം വാര്‍ത്തയാവുകയും നാട്ടുകാര് പരാതിപ്പെടുകയും ചെയ്തതിനെ തുടര്‍ന്ന് ചങ്ങരോത്ത് പഞ്ചായത്ത് അധികൃതകര് കെട്ടിട നിര്‍മാണത്തിന് സ്റ്റോപ്പ് മെമ്മോ നല്‍കിയിരുന്നു. എന്നാല് നിയമങ്ങളെല്ലാം കാറ്റില് പറത്തി ശവകൂടീരത്തിന്റെ പണി പൂര്‍ത്തിയാക്കി. സ്റ്റോപ്പ് മെമ്മോ ഉണ്ടായിട്ടും പണി നടക്കുന്ന വിവരം അറിഞ്ഞില്ലെന്നും കെട്ടിടത്തെ സംബന്ധിച്ച് അടുത്ത ഭരണ സമിതിയില് തീരുമാനം എടുക്കുമെന്നും പഞ്ചായത്ത് സെക്രട്ടറി പറഞ്ഞു.\nഅതേസമയം പ്രചാരണങ്ങള് അടിസ്ഥാന രഹിതമാണെന്നുമായിരുന്നു സ്ഥലമുടമയുടെ നിലപാട്. കഴിഞ്ഞ ദിവസം ശവകുടീരം പൊതു ജനങ്ങള്‍ക്ക് തുറന്ന് കൊടുക്കുകയും പരിപാടിയുടെ ഭാഗമായി നിരവധി പേര്‍ക്ക് സമൂഹസദ്യ ഒരുക്കുകയും ചെയ്തിരുന്നു. അതേസമയം ശവകുടീരം ആത്മീയ വ്യാപാരത്തിന്റെ ഭാഗമാണെന്നാണ് നാട്ടുകാരില് ചിലര് പറയുന്നത്.\nകശ്മീരിലെ പ്രതിഷേധ പ്രകടനം; വാര്‍ത്തകള് നിഷേധിച്ച് കേന്ദ്ര ആഭ്യന്തര മന്ത്രാലയം\nകൂട്ടിലങ്ങാടി പാലം തെന്നി നീങ്ങിയെന്ന് സോഷ്യല് മീഡിയയില് വ്യാജ പ്രചരണം\nപ്രളയം; സോഷ്യല് മീഡിയയിലെ വ്യാജന്മാരെ കരുതിയിരിക്കുക


ചക്കിട്ടപാറയില് വീണ്ടും മാവോയിസ്റ്റ് സാന്നിധ്യം; എത്തിയത് ആയുധധാരികളായ ആറംഗ സംഘം – Koyilandy News\nചക്കിട്ടപാറയില് വീണ്ടും മാവോയിസ്റ്റ് സാന്നിധ്യം; എത്തിയത് ആയുധധാരികളായ ആറംഗ സംഘം\nപേരാമ്പ്ര: ചക്കിട്ടപാറ പഞ്ചായത്തില് വീണ്ടും മാവോയിസ്റ്റ് സാന്നിധ്യം. പഞ്ചായത്തിലെ മുതുകാട് മേഖലയിലാണ് വീണ്ടും മാവോയിസ്റ്റ് സംഘമെത്തിയത്. ആയുധധാരികളായ ആറംഗ സംഘം വീടുകളിലെത്തി അരി പച്ചക്കറി ഉള്‍പ്പെടെയുള്ള ഭക്ഷ്യ സാധനങ്ങള് വാങ്ങി മടങ്ങിയതായാണ് ലഭിക്കുന്ന വിവരം.\nമാര്‍ച്ച് ഏഴിന് വൈകുന്നേരം ആറരയോടെ നെല്ലിമല മാത്യു ആഗസ്തി, പുതുശ്ശേരി രതീഷ് അഞ്ചാനിക്കല് എന്നിവരുടെ വീടുകളിലാണ് മാവോയിസ്റ്റ് സംഘമെത്തിയത്. ഇന്നലെ പുലര്‍ച്ച വീണ്ടും മാവോയിസ്റ്റ് സംഘം എത്തിയതായി നാട്ടുകാര് പറയുന്നു. ഇതേ തുടര്‍ന്ന് നാട്ടുകാര് ഭയത്തിലാണ്.\nമാസങ്ങള്‍ക്ക മുമ്പ് പേരാമ്പ്ര എസ്റ്റേറ്റിലും ചക്കിട്ടപാറയിലും മാവോയിസ്റ്റുകളെത്തിയിരുന്നു. എസ്‌റ്റേറ്റിന് സമീപത്ത് പോസ്റ്ററുകള് പതിപ്പിച്ചാണ് ഇവര് മടങ്ങിയത്. കൂടാതെ പഞ്ചായത്ത് പ്രസിഡന്റ് കെ.സുനിലിനെതിരെ വധഭീഷണിയും ഇവര് മുഴക്കിയിരുന്നു. ഇതിന് സമീപമാണ് വിണ്ടും മോവിയസിറ്റുകളെത്തിയത്.\nതുടര്‍ച്ചയായി മാവോയിസ്റ്റുകള് എത്തിയിട്ടും പോലിസ് ആവശ്യമായ മുന്‍കരുതലുകള് സ്വീകരിക്കുന്നില്ലെന്ന് നാട്ടുകാര് ആരോപിച്ചു. കൂടൂതല് സേനയെ നിയോഗിച്ച് പോലീസ് നിരീക്ഷണം ശ്ക്തമാക്കണമെന്നാണ് നാട്ടുകാരുടെ ആവശ്യം. സംഭവത്തില് പെരുവണ്ണാമൂഴി പൊലീസ് കേസെടുത്ത് അന്വേഷണം ആരംഭിച്ചു.\nപൊയില്‍കാവില് ലോറിയുടെ പഞ്ചര് പരിശോധിക്കുന്നതിനിടെ മറ്റൊരു വണ്ടിയിടിച്ചു; ഗുരുതരാവസ്ഥയിൽ ചികിത്സയിലായിരുന്ന യുവാവ് മരിച്ചു\nകൊയിലാണ്ടി താലൂക്ക് ആശുപത്രിയിലെ ഇന്നത്തെ ഒ.പി (10/03/2022 വ്യാഴാഴ്ച)


ന്യൂഡല്‍ഹി: കേന്ദ്ര സര്‍ക്കാര് പുതുതായി പ്രാബല്യത്തിലാക്കിയപൗരത്വ ഭേദഗതി ബില്ലിനെക്കുറിച്ച് പൊതുബോധവത്ക്കരണം നടത്താന് വീടുകള് തോറും കയറിയിറങ്ങി ബോധവത്ക്കരണം നടത്താന് ഇറങ്ങിപ്പുറപ്പെട്ട കേന്ദ്ര ആഭ്യന്തര മന്ത്രി അമിത് ഷായ്ക്കെതിരെ ഗോ ബാക്ക് വിളിച്ച പെണ്‍കുട്ടികളിലൊരാള് മലയാളിയാണെന്ന് തിരിച്ചറിഞ്ഞു. ഇന്ന് ഡല്‍ഹി ലജ്പത് നഗറിലാണ് സംഭവം.\nപൗരത്വ ഭേദഗതിയുടെ ആവശ്യകതയെപ്പറ്റിയും ഭരണഘടനാ സാധുതയെപ്പറ്റിയും പ്രചാരണം നടത്തുന്നതിനിടെയാണ് വീടിന്റെ ബാല്‍ക്കണിയില് നിന്ന് പെണ്‍കുട്ടികള് അമിത് ഷായ്ക്കെതിരെ ഗോ ബാക്ക് വിളികള് ഉയര്‍ത്തിയത്. തുടര്‍ന്ന് ഇവരോട് വീട്ടുടമ വീടൊഴിയാന് ആവശ്യപ്പെട്ടെന്നാണ് വിവരം. വിദ്യാര്‍ഥികളും അഭിഭാഷകരുമായ സൂര്യ, ഹര്‍മിയ എന്നീ രണ്ട് പെണ്‍കുട്ടികളാണ് അമിത് ഷായ്ക്കെതിരെ ഗോ ബാക്ക് വിളികള് ഉയര്‍ത്തിയത്. ഇവരില് സൂര്യ മലയാളിയാണെന്നാണ് റിപ്പോര്‍ട്ട്. ബിജെപി ശക്തികേന്ദ്രമായ ലജ്പത് നഗറില് നിന്ന് ഇവര്‍ക്കെതിരെ വന് പ്രതിഷേധം ഉയര്‍ന്നിട്ടുണ്ടെന്നും ഉടന് തന്നെ വീടൊഴിയാന് ഉടമ ആവശ്യപ്പെട്ടെന്നുമാണ് വിവരം.\nപൗരത്വ നിയമ ഭേദഗതിയ്ക്കെതിരെ വന് പ്രതിഷേധമുയര്‍ന്ന സാഹചര്യത്തില് നിയമത്തെപ്പറ്റി3കോടി വീടുകള് കയറി പ്രചാരണം നടത്താനാണ് ബിജെപിയുടെ പദ്ധതി. ഇതിന്റെ ഭാഗമായാണ് അമിത് ഷാ ഉള്‍പ്പെടെയുള്ള കേന്ദ്ര നേതാക്കള് വിവിധ നഗരങ്ങളില് പ്രചാരണം നടത്തുന്നത്. എന്നാല് പരമ്പരാഗത ബിജെപി ശക്തികേന്ദ്രമായ ലജ്പത് നഗറില് ബിജെപിയ്ക്കെതിരെ എതിര്‍സ്വരങ്ങളുണ്ടാകില്ലെന്ന പ്രതീക്ഷയിലാണ് ഈ പ്രദേശം പാര്‍ട്ടി നേതാക്കള് തെരഞ്ഞെടുത്തത്. എന്നാല് ദേശീയ മാധ്യമങ്ങളുടെ മുന്നില് കേന്ദ്ര ആഭ്ര്യന്തര മന്ത്രിയ്ക്കെതിരെ നടന്ന പ്രതിഷേധം ബിജെപിയ്ക്ക് നാണക്കേടായി. വൈകീട്ട് നാലേമുക്കാലോടെയായിരുന്നു പെണ്‍കുട്ടികള് ബാല്‍ക്കണിയ്ക്ക് മുകളില് നിന്ന് വെളുത്ത തുണിയില് എഴുതി തയ്യാറാക്കിയ ബാനര് താഴേയ്ക്ക് തൂക്കുകയും അമിത് ഷായ്ക്കെതിരെ ഗോ ബാക്ക് മുദ്രാവാക്യം വിളിക്കുകയും ചെയ്തത്. ഇവര്‍ക്ക് പിന്നാലെ കോളനിയിലെ ഏതാനും പേരും അമിത് ഷായ്ക്കെതിരെ മുദ്രാവാക്യം വിളിച്ചു.\nഅതേസമയം, സംഘര്‍ഷസാധ്യത കണക്കിലെടുത്ത് പോലീസ് ഇവിടെ സംരക്ഷണം ഏര്‍പ്പെടുത്തിയിട്ടുണ്ട്. എന്നാല് പെണ്‍കുട്ടികളോട് സംസാരിക്കാന് പോലീസ് മാധ്യമങ്ങളെ അനുവദിച്ചില്ല.\nപൗരത്വ ഭേദഗതിയ്ക്കെതിരെ വന് പ്രതിഷേധം നേരിടുന്ന ബിജെപി മുന്നൂറ് കേന്ദ്രങ്ങളില് പത്രസമ്മേളനം വിളിക്കാനും ആയിരം റാലികള് നടത്താനുമാണ് പദ്ധതിയിടുന്നത്.


യുജിസി ഗവേഷക മാനദണ്ഡങ്ങളില് ഭേദഗതി - Janayugom Online\nBy: Web Desk | Friday 25 May 2018 6:33 PM IST\nന്യൂഡൽഹി: ഗവേഷക വിദ്യാർത്ഥി പ്രവേശനത്തിന് മുന്നോടിയായി നടത്തുന്ന പ്രവേശന മാനദണ്ഡങ്ങളായ അഭിമുഖങ്ങൾ,വൈവ മുതലായവ നീക്കം ചെയ്തതായി യൂ ജി സി കമ്മീഷൻ അറിയിച്ചതായി ഇന്ത്യൻ എക്സ്പ്രസ്സ് റീപ്പോർട്ട് ചെയ്തു.\nയുജിസിയുടെ ഉന്നത വിദ്യാഭ്യാസ വകുപ്പാണ് പ്രവേശന പരീക്ഷയിലെ മാനദണ്ഡങ്ങളില് ഭേദഗതി വരുത്തിയിരിക്കുന്നത്. എഴുത്തുപരീക്ഷയിൽ 70 ശതമാനവും അഭിമുഖത്തിൽ 30 ശതമാനവും വേണമെന്ന 2016ലെ മാനദണ്ഡങ്ങളില് ഭേദഗതി വരുത്തിയിട്ടുള്ളതായി യുജിസി അധികൃതര് അറിയിച്ചു. എസ്സി, എസ്ടി, ഒ ബി സി വിഭാഗങ്ങളിൽ നിന്നുള്ള വിദ്യാര്‍ഥികള്‍ക്ക് പ്രവേശന പരീക്ഷകളില് അഞ്ച് ശതമാനം ഇളവും യുജിസി കമ്മിഷന് പ്രഖ്യാപിച്ചിട്ടുണ്ട്.\nജനറല് വിഭാഗത്തിന് 50 ശതമാനം മാര്‍ക്കുണ്ടെങ്കില് മാത്രമെ പ്രവേശന പരീക്ഷയില് വിജയം നേടാനാകു അതേസമയം സംവരണ വിഭാഗങ്ങള്‍ക്ക് 45 ശതമാനം മാര്‍ക്ക് മാത്രം മതിയാകുമെന്നും കമ്മിഷന് അറിയിച്ചു.\nഎംഫിലും പിഎച്ച്ഡിയും നല്‍കുന്നതിനുള്ള 2016ലെ മാനദണ്ഡങ്ങള്. 2009ല് പുറത്തിറങ്ങിയ വിജ്ഞാപനത്തില് പുതിയ നിര്‍ദ്ദേശങ്ങള് കൂടി ഉള്‍പ്പെടുത്തിയുള്ളതാണ് . ഇതു പ്രകാരം എംഫില് യോഗ്യത 55 ശതമാനത്തില് കുറയാതെയോ ഗ്രേഡ് സമ്പ്രദായത്തില് ബി ഗ്രേഡും നിര്‍ബന്ധമാക്കി. വിദേശത്തു നിന്നും പഠനം പൂര്‍ത്തിയാക്കിയവരാണെങ്കില് യുജിസി ഔദ്യോദികമായി അംഗീകരിച്ചതിന്റെ രേഖകളും ഹാജരാക്കണം.\nഎസ് സിഎസ് ടി വിഭാഗങ്ങള്‍ക്കും വിഭിന്ന ശേഷിക്കാര്‍ക്കും യോഗ്യത 50 ശതമാനമായിരിക്കും. എന്നാല് ഗ്രേസ് മാര്‍ക്ക് കൂട്ടാതെയുള്ള മാര്‍ക്കാവണം 50 ശതമാനം. എസ്‌സി- എസ്ടി, ഒബിസി വിഭാഗങ്ങള്‍ക്കും5ശതമാനം ഇളവുണ്ടായിരിക്കും. ഇത്തരത്തില് എംഫില് പൂര്‍ത്തിയാക്കുന്നവര്‍ക്ക് റിസര്‍ച്ചും പിഎച്ച്ഡിയും സംയോജിപ്പിച്ച് കൊണ്ടു പോകാനുള്ള അവസരവും ഉണ്ടായിരിക്കും. എംഫില് കോഴ്‌സിനോടനുബന്ധിച്ചുള്ള പ്രബന്ധവും വൈവയും പൂര്‍ത്തിയാക്കുനുള്ളവര്‍ക്കും അതേ സ്ഥാപനത്തില് പിഎച്ച്ഡി ചെയ്യാനാവുന്നതാണ്.\nഎംഫില് കോഴ്‌സ് രണ്ടു സെമസ്റ്ററുകളായി ഒരു വര്‍ഷമായോ നാലു സെമസ്റ്ററുകളായി രണ്ടു വര്‍ഷമായോ പൂര്‍ത്തിയാക്കാവുന്നതാണ്. പിഎച്ച്ഡി മൂന്നു വര്‍ഷം കൊണ്ടോ കോഴ്‌സ് വര്‍ക്കുകള് ഉള്‍പ്പടെ ആറ് വര്‍ഷം കൊണ്ടോ പൂര്‍ത്തിയാക്കണം. സ്ത്രീകള്‍ക്കും 40 ശതമാനത്തില് കൂടുതല് അംഗവൈകല്യം ഉള്ളവര്‍ക്ക് ഒരു വര്‍ഷം എംഫിലിനും രണ്ട് വര്‍ഷം പിഎച്ച്ഡിക്കും ഇളവു ലഭിക്കും. പ്രസവാവധിയായും മറ്റും ഒരു തവണ 240 ദിവസത്തെ അവധിയും ലഭിക്കും.\nറിസര്‍ച്ച് സൂപ്പര്‍വൈസറെ നിയമിക്കുന്നതിലും പുതിയ ചട്ടങ്ങള് നിലവില് വരും. ഏതെങ്കിലും സര്‍വകലാശാലയിലെയോ അനുബന്ധ കോളജിലെയോ സ്ഥിര നിയമനമുള്ള പ്രൊഫസര്‍ക്കു മാത്രമേ സൂപ്പര്‍വൈസര് പോസ്റ്റിലേക്ക് യോഗ്യതയുള്ളു. കൂടാതെ അഞ്ച് ഗവേഷണ പ്രബന്ധങ്ങളെങ്കിലും പ്രസിദ്ധീകരിച്ചിട്ടുണ്ടാവണം. അസിസ്റ്റന്റ് പ്രൊഫസറാണെങ്കില് പിഎച്ച്ഡിയും രണ്ട് പ്രബന്ധങ്ങളും പ്രസിദ്ധീകരിച്ചിരിക്കണം.\nഒരു പ്രൊഫസറിന് കീഴെ മൂന്ന് എംഎഫില്‍കാര്‍ക്കും എട്ട് പിഎച്ച്ഡി സ്കോളര്‍മാര്‍ക്കും മാത്രമെ ഗവേഷണം നടത്താനാകൂവെന്നും പുതിയ വിജ്ഞാപനത്തില് പറയുന്നു. കൂടാതെ ഒരു അസോസിയേറ്റ് പ്രൊഫസറിന് കീഴില് രണ്ട് എംഫില്, ആറ് പിഎച്ച്ഡി ഗവേഷക വിദ്യാര്‍ഥികള്‍ക്കും ഗവേഷണം നടത്താമെന്നും വിജ്ഞാപനത്തില് വ്യക്തമാക്കുന്നുണ്ട്.\nഅതേസമയം ജെഎന്‍യു ഗവേഷണ വിദ്യാര്‍ഥികള്‍ക്കായുള്ള പരിധിയില് വന് ഇളവ് നല്‍കി വരുന്നുണ്ട്. ഇതുമൂലം ഗവേഷണ വിഭാഗങ്ങളില് വിദ്യാര്‍ഥികളുടെ എണ്ണത്തില് കുറവ് വരുന്നത് വിദ്യാര്‍ഥികള്‍ക്കിടയില് പ്രതിഷേധത്തിനിടയാക്കി.\nമെയ് 25 ന് പുറപ്പെടുവിച്ച പ്രസ് റിലീസ് മുന്‍നിര്‍ത്തി വിദ്യാര്‍ഥികള് പ്രതിഷേധത്തിന് ഒരുങ്ങുന്നതായും റിപ്പോര്‍ട്ടുകള് വെളിപ്പെടുത്തുന്നു. ജെഎന്‍യുവിന്‍റെ മനുഷ്യത്വ രഹിതമായ തീരുമാനങ്ങള്‍ക്കെതിരെയാണ് വിദ്യാര്‍ഥികള് പ്രതിഷേധിക്കുന്നത്.\nയുജിസിയുടെറെ ഓണ്‍ലൈന് ബിരുദ കോഴ്‌സുകള്‍ക്കും അംഗീകാരമായിട്ടുണ്ട്. ഇതു സംബന്ധിച്ച കരടു നിബന്ധനകളും യുജിസി പുറപ്പെടുവിച്ചിട്ടുണ്ട്. നിബന്ധനകള് അംഗീകരിച്ചാല് ജൂലൈ മുതല് ബിരുദം, ബിരുദാനന്തര ബിരുദം, പിജി ഡിപ്ലോമ എന്നീ ഓണ്‍ലൈന് കോഴ്‌സുകള്‍ക്ക് അപേക്ഷ സ്വീകരിക്കാനാണു നീക്കം. സര്‍ക്കാരിന്റെ SWAYAM പോര്‍ട്ടല് മുഖേനയായിരിക്കും കോഴ്‌സ്. ഇപ്പോള് ചില സ്വകാര്യ സര്‍വകലാശാലകള് ഓണ്‍ലൈന് കോഴ്‌സുകള് നടത്തുന്നുണ്ടെങ്കിലും അവയ്ക്ക് അംഗീകാരമില്ല.


കട്ടിയുള്ള നോൺ-നെയ്ത പ്ലാന്റ് ഗ്രോ ഗാലൺ വാങ്ങുക - സ Sh ജന്യ ഷിപ്പിംഗും നികുതിയും ഇല്ല | WoopShop®\nകട്ടിയുള്ള നോൺ-നെയ്ത പ്ലാന്റ് ഗാലൺ വളർത്തുക\nനിറം 30 ഗാലൺ സി 25 ഗാലൺ സി 20 ഗാലൺ സി 15 ഗാലൺ സി 12 ഗാലൺ ബി 10 ഗാലൺ ബി7ഗാലൺ ബി5ഗാലൺ ബി3ഗാലൺ ബി2ഗാലൺ ബി 1 ഗാലൺ ബി3ഗാലൺ എ2ഗാലൺ എ 1 ഗാലൺ എ\n30 ഗാലൺ സി 25 ഗാലൺ സി 20 ഗാലൺ സി 15 ഗാലൺ സി 12 ഗാലൺ ബി 10 ഗാലൺ ബി7ഗാലൺ ബി5ഗാലൺ ബി3ഗാലൺ ബി2ഗാലൺ ബി 1 ഗാലൺ ബി3ഗാലൺ എ2ഗാലൺ എ 1 ഗാലൺ എ\nകട്ടിയുള്ള നോൺ-നെയ്ത പ്ലാന്റ് ഗാലൺ വളർത്തുക - 30 ഗാലൺ സി ബാക്ക്ഓർഡർ ചെയ്തിരിക്കുന്നു, അത് തിരികെ സ്റ്റോക്കിലേക്ക് വന്നയുടനെ അയയ്ക്കും.\nമെറ്റീരിയൽ: പ്ലാന്റ് ഫൈബർ\nതരം സജ്ജമാക്കുക: ഇല്ല\nമോഡൽ നമ്പർ: 14057\nഹാൻഡിലുകളുള്ള ഈ ബാഗുകളെല്ലാം.\nമെറ്റീരിയൽ: നോൺ-നെയ്ത തുണിത്തരങ്ങൾ\nസവിശേഷത: നഴ്സറി ബാഗുകൾ വളർത്തുക, സസ്യ ബാഗുകൾ വളർത്തുക\nവലുപ്പം: # 1 (1 ഗാലൺ) - 18x15cm (വ്യാസം x ഉയരം); #2(2 ഗാലൺ) - 20x20cm (വ്യാസം x ഉയരം); #3(3 ഗാലൺ) - 28x22cm (വ്യാസം x ഉയരം); #5(5 ഗാലൺ) - 30x25cm (വ്യാസം x ഉയരം); #7(7 ഗാലൺ) - 35x30cm (വ്യാസം x ഉയരം); # 10 (10 ഗാലൺ) - 40x30cm (വ്യാസം x ഉയരം)\nഇത് ഉയർന്ന നിലവാരമുള്ള നോൺ-നെയ്ത തുണിത്തരങ്ങൾ സ്വീകരിക്കുന്നു, ഒപ്പം ശ്വസിക്കാൻ കഴിയുന്നതുമാണ്. ഇതിന് മണ്ണിന്റെ മുഴുവൻ പന്തും പോഷകങ്ങൾ നൽകാം. ഒരു ബാഗിലേക്ക് പറിച്ചുനട്ടതിനുശേഷം കൂടുതൽ തുല്യമായി ആഗിരണം ചെയ്യുകയും വേഗത്തിൽ വളരുകയും ചെയ്യുന്ന സസ്യമാണിത്.\nഎല്ലാത്തരം മണ്ണിനും അനുയോജ്യം, ഇത് ഓരോ നിമിഷവും പറിച്ചുനടാം, കാലാവസ്ഥയെ ബാധിക്കില്ല, ഇത് വീണ്ടും ഉപയോഗിക്കാൻ കഴിയും, ഇത് വളരെ നല്ല പൂന്തോട്ടപരിപാലന ഉപകരണമാണ്.\nശരി. വളരെ നന്ദി.\nഒബ്ജക്റ്റ് വിവരണവുമായി പൊരുത്തപ്പെടുന്നു, സമയക്രമത്തിൽ ലഭിച്ചു.


Students of Karnataka school enact Babri Masjid demolistion on sports day | ബാബ്റി മസ്ജിദ് പൊളിക്കുന്നതിന്റെ ദൃശ്യാവിഷ്കാരവുമായി വിദ്യാർത്ഥികൾ, വീഡിയോ വൈറൽ, വിവാദം - Malayalam Oneindia\nPublished: December 16 2019, 22:15 [IST]\nബെംഗളൂരു: ആർഎസ്എസ് നേതാവിന്റെ ഉടമസ്ഥതയിലുള്ള സ്കൂളിൽ ബാബ്റി മസ്ജിദ് പൊളിക്കുന്ന ദൃശ്യങ്ങൾ പുനരാവിഷ്കരിച്ച് വിദ്യാർത്ഥികൾ. ദക്ഷിണ കർണാടകയിലെ കല്ലടകയിലെ ശ്രീ റാം വിദ്യാകേന്ദ്ര ഹൈസ്കൂളിലാണ് സംഭവം. സ്കൂളിലെ കായിക ദിനത്തോട് അനുബന്ധിച്ച് നടത്തിയ പരിപാടിയിലാണ് ബാബ്റി മസ്ജിദ് പൊളിക്കുന്നതും അയോധ്യ പ്രതിഷേധങ്ങളും വിഷയമായത്. ആർഎസ്എസ് നേതാവ് പ്രഭാകർ ഭട്ടിന്റെ ഉടമസ്ഥതയിലുള്ളതാണ് സ്കൂൾ.\nപരിപാടിയുടെ വീഡിയോ സമൂഹ മാധ്യമങ്ങളിൽ വൈറലായിട്ടുണ്ട്. കാവി മുണ്ടും വെള്ള ഷർട്ടും ധരിച്ച് നൂറു കണക്കിന് വിദ്യാർത്ഥികളാണ് നാടകത്തിൽ അണിനിരന്നത്. വേദിയിൽ സ്ഥാപിച്ചിരുന്ന ബാബ്റി മസ്ജിദിന്റെ കൂറ്റൻ പോസ്റ്റർ കാവിക്കൊടികൾ കൈയ്യിലേന്തിയ കുട്ടികൾ തകർക്കുന്നും രാമചന്ദ്ര കീജയ്, ഭാരത് മാതാ കീ ജയ് എന്ന് ഉച്ചത്തിൽ വിളിക്കുന്നതും വീഡിയോയിൽ കാണാം. വേദിയിലുള്ളവർ വലിയ കരഘോഷത്തോടെയാണ് ഈ രംഗത്തെ സ്വീകരിച്ചത്.\nബാബ്റി മസ്ജിദ് പൊളിച്ചതിന് ശേഷം വിദ്യാർത്ഥികൾ പ്രതീകാത്മക രാമക്ഷേത്രവും നിർമ്മിച്ചു. പുതുച്ചേരി ഗവർണർ കിരൺ ബേദി, കേന്ദ്രമന്ത്രി ഡിവി സദാനന്ദ ഗൗഡ, കർണാടക ശിശുക്ഷേമ വകുപ്പ് മന്ത്രി ശശികല ജൊല്ലെ തുടങ്ങി നിരവധി പ്രമുഖ നേതാക്കൾ ചടങ്ങിൽ പങ്കെടുത്തിരുന്നു.\nഅയോധ്യയിലെ ഭൂമി തർക്കം തുടങ്ങിയതുമുതൽ രാമക്ഷേത്രം നിർമിക്കാൻ സുപ്രീം കോടതി അനുമതി നൽകിയതുവരെയുള്ള കാര്യങ്ങളാണ് വിദ്യാർത്ഥികൾ അവതരിപ്പിച്ചത്. മതപരമായ വിവേചനം സൃഷ്ടിക്കുക എന്ന ഉദ്ദേശത്തോടെയല്ല ഈ പരിപാടി അവതരിപ്പിച്ചത്. പരിപാടിയുടെ ചില ഭാഗങ്ങൾ മാത്രം അടർത്തിയെടുത്താണ് ചിലർ സമൂഹമാധ്യമങ്ങളിലൂടെ പ്രചരിപ്പിക്കുന്നതും വിമർശിക്കുന്നതും. ചന്ദ്രയാൻ -2ദൗത്യവും വിദ്യാർത്ഥികൾ അവതരിപ്പിച്ചെന്നും പ്രഭാകർ ഭട്ട് വ്യക്തമാക്കി. ഇരുപതോളം സംഭവങ്ങളുടെ ദൃശ്യാവിഷ്കാരം വിദ്യാർത്ഥികൾ നടത്തിയെന്നും അതിൽ ഒന്നു മാത്രമാണ് രാമക്ഷേത്ര നിർമാണമെന്നും അദ്ദേഹം കൂട്ടിച്ചേർത്തു. നാടകത്തിന്റെ ദൃശ്യങ്ങൾ കിരൺ ബേദി നേരത്തെ ട്വിറ്ററിൽ പങ്കുവെച്ചിരുന്നു.\nkarnataka babri masjid ayodhya case കര്‍ണാടക ബാബ്‌റി മസ്ജിദ് അയോധ്യ\nStudents of Karnataka school enact Babri Masjid demolistion on sports day\nStory first published: Monday, December 16, 2019, 22:15 [IST]


Seema G Nair says that she has acted as Mohanlal's wife in the movie Aduthaduthu | ഞാന് മോഹന്‍ലാലിന്റെ ഭാര്യയായിട്ടുണ്ട്, പക്ഷെ അദ്ദേഹത്തിന് പോലും അതറിയില്ല എന്ന് സീമ ജി നായര് - Malayalam Filmibeat\nവ്യത്യസ്തമായ ശബ്ദവുമായി സിനിമാ ലോകത്തെത്തിയ സീമ ജി നായര് അഭിനയിച്ച കഥാപാത്രങ്ങളെല്ലാം ആണത്തമുള്ളതും തന്റേടമുള്ളതുമാണ്. അതുകൊണ്ട് തന്നെ ആ തന്റേടിത്തം വ്യക്തിജീവിതത്തിലും ഉണ്ടെന്നാണ് ചിലരൊക്കെ വിചാരിച്ചു വച്ചിരിയ്ക്കുന്നത്. എന്നാല് തന്റെ കഥാപാത്രങ്ങളിലെ പാതി തന്റേടം പോലും വ്യക്തി ജീവിതത്തില് തനിക്കില്ല എന്ന് സീമ പറയുന്നു. അങ്ങനെയായിരുന്നെങ്കില് സിനിമകളില് ഇതിനോടകം മറ്റൊരു സീമയായി മലയാള സിനിമയില് നിറഞ്ഞു നിന്നേനെ.\nമാതൃഭൂമിയ്ക്ക് നല്‍കിയ അഭിമുഖത്തില് സംസാരിക്കവെയാണ് തന്റെ അഭിനയ ജീവിതത്തെ കുറിച്ച് ആരുമറിയാത്ത ചില സത്യങ്ങള് സീമ വെളിപ്പെടുത്തത്. നാടകങ്ങളുടെ പുഷ്മപകാലത്ത് അറിയപ്പെടുന്ന നായിക നടിയായ സീമ ജി നായര് പരിചയ ബന്ധങ്ങളുടെ പുറത്താണ് സിനിമകളില് എത്തുന്നത്. 1984 ല് പാവം ക്രൂരന് എന്ന സിനിമയിലൂടെ നാന്ദി കുറിച്ചു. തുടര്‍ന്ന് പറന്ന് പറന്ന് പറന്ന് എന്ന ചിത്രത്തില് പിന്നില് നില്‍ക്കുന്ന കോളേജ് കുമാരിമാരില് ഒരാളായി.\nഅതേ വര്‍ഷം തന്നെ ഒരു വലിയ ടീമിനൊപ്പം പ്രാധാന്യമര്‍ഹിക്കുന്ന ഒരു വേഷം സീമ ജി നായര് ചെയ്തിരുന്നു. പക്ഷെ അതാരും തിരിച്ചറിഞ്ഞില്ലത്രെ. സത്യന് അന്തിക്കാട് സംവിധാനം ചെയ്ത അടുത്തടുത്ത് എന്ന ചിത്രത്തില് മോഹന്‍ലാലിന്റെ ഭാര്യയായിട്ടാണ് സീമ ജി നായര് അഭിനയിച്ചത്. എന്നാല് ആ ഭാര്യ ഞാനായിരുന്നു എന്ന് മോഹന്‍ലാലിന് പോലും അറിയില്ല, അറിയുമായിരുന്നെങ്കില് പിന്നീട് പല അവസരത്തില് കണ്ടപ്പോഴും അദ്ദേഹം അതേ കുറിച്ച് എന്തെങ്കിലും പറയുമായിരുന്നു എന്നാണ് സീമ പറയുന്നത്.\nസുകുമാരി, തിലകന്, കെപിഎസി ലളിത, ഭരത് ഗോപി, ലിസി, ബഹദൂര്, ഭരത് ഗോപി, കുതിരവട്ടം പപ്പു, മാള അരവിന്ദ് തുടങ്ങിയ പ്രമുഖരെല്ലാം അഭിനയിച്ച ചിത്രത്തില് ചെറിയൊരു രംഗത്തായിരുന്നു സീമ ജി നായരുടെ രംഗ പ്രവേശം. മോഹന്‍ലാല് അവതരിപ്പിയ്ക്കുന്ന വിഷ്ണു മോഹന് എന്ന കഥാപാത്രത്തെ ഇഷ്ടമാണെന്ന് പറഞ്ഞ് രാധ (അഹല്യ) വീട്ടില് വരുമ്പോള് അവിടെ ലാലിന്റെ ഭാര്യയായി സീമ ജി നായരും കുഞ്ഞും ഉണ്ടാവും. ഇതായിരുന്നു രംഗം.\nപിന്നീട് പല സിനിമകളിലും കുഞ്ഞു കുഞ്ഞു വേഷങ്ങളില് സീമ ജി നായര് എത്തി. ഒന്നും എടുത്ത് പറയാന് മാത്രം വലിയ കഥാപാത്രങ്ങള് ആയിരുന്നില്ല. എന്നാല് ക്രോണിക് ബാച്ചിലര് എന്ന ചിത്രത്തിലെ കുഞ്ഞു ലക്ഷ്മി എന്ന കഥാപാത്രം കരിയറിലെ ഒരു നേട്ടമായിരുന്നു എന്ന് സീമ ജി നായര് പറഞ്ഞു. അതിന് ശേഷം ധാരാളം അവസരം ലഭിയ്ക്കുമെന്ന് പലരും പറഞ്ഞിരുന്നു. പക്ഷെ അതുണ്ടായില്ല എന്ന് നടി പറയുന്നു.\nRead more about: seema g nair mohanlal actress മോഹന്‍ലാല് സീമ ജി നായര് നടി\nSeema G Nair says that she has acted as Mohanlal's wife in the movie Aduthaduthu


നിപാ തോൽക്കട്ടെ, ഉബീഷും അജന്യയും ജയിക്കട്ടെ | Kerala | Deshabhimani | Wednesday Jun 6, 2018\nനിപാ തോൽക്കട്ടെ, ഉബീഷും അജന്യയും ജയിക്കട്ടെ\nആർ രഞ‌്ജിത‌്Updated: Wednesday Jun 6, 2018\nകോഴിക്കോട‌്>രാവിലെ ഫോണിൽ വിളിച്ച അമ്മയോട‌് ഉബീഷ‌് പറഞ്ഞു ‘പേടിക്കേണ്ട ഞാൻ തിരിച്ചുവരും’. ജീവിതത്തിലേക്ക‌് തിരിച്ചെത്തുന്നതിന്റെ ആത്മവിശ്വാസത്തിലാണ‌് ഈ ചെറുപ്പക്കാരൻ. മെഡിക്കൽ കോളേജിലെ ഒറ്റപ്പെട്ട മുറിയിൽ അവൻ പതിവുപോലെ ഉണരുന്നു, ഭക്ഷണം കഴിക്കുന്നു, സംസാരിക്കുന്നു. കേരളത്തെ വിറപ്പിച്ച നിപാ വൈറസിന്റെ പിടിയിൽനിന്ന‌് കുതറിമാറിയ ഇരുപത്തെട്ടുകാരന‌് ഒരുപാട‌് കാര്യങ്ങൾ പറയാനുണ്ട‌്. അമ്മയെക്കുറിച്ച‌്, കൂട്ടുകാരെക്കുറിച്ച‌്, ജീവിതത്തെക്കുറിച്ച‌്, നിപാ കൊണ്ടുപോയ ഭാര്യയെക്കുറിച്ച‌്.\nനിപായെ അത്ഭുതകരമായി അതിജീവിച്ചെന്ന‌് കരുതുന്ന ഈ ചെറുപ്പക്കാരനും നേഴ‌്സിങ‌് വിദ്യാർഥിനിയായ അജന്യയും ആശുപത്രിവിട്ട‌് പതിവുജീവിതത്തിലേക്ക‌് തിരിച്ചെത്തുമെന്ന പ്രതീക്ഷയിലാണ‌് കേരളം. നാടൊന്നാകെ അവരുടെ തിരിച്ചുവരവിനായി പ്രാർഥിക്കുന്നു. ഇരുവരുടെയും ചികിത്സാ പുരോഗതി ആരോഗ്യപ്രവർത്തകർക്ക‌് നൽകുന്ന ആത്മവിശ്വാസം ചെറുതല്ല.\n‘എനിക്കിപ്പോൾ ഒരു കുഴപ്പവുമില്ല. എല്ലാം പതിവുപോലെ. മുറിയിൽ ഒറ്റക്കിരിക്കുന്നതിന്റെ പ്രയാസമേയുള്ളൂ. പിന്നെ അവളുടെ ഓർമ. എത്രയും പെട്ടെന്ന‌് പുറത്തിറങ്ങാനാകും. എല്ലാ പിന്തുണയുമായി ഡോക്ടർമാരും നേഴ‌്സുമാരുമുണ്ട‌്. വീട്ടിൽനിന്ന‌് അമ്മയും അച്ഛനും സഹോദരങ്ങളും എല്ലാ ദിവസവും വിളിക്കും. മൂന്ന‌് കൂട്ടുകാരുണ്ട‌്. സുധീഷും ഷെരീഫും ഉണ്ണിയും. അവന്മാരാണ‌് എന്റെ ശക്തി. ഫോണിന്റെ അങ്ങേത്തലക്കലിൽനിന്നും വരുന്ന ശബ്ദങ്ങളാണ‌് തിരിച്ചുവരാനുള്ള മരുന്ന‌്.’\nമലപ്പുറം ജില്ലക്കാരനായ ഉബീഷിനും ഭാര്യ ഷിജിതക്കും വൈറസ‌് ബാധിച്ചത‌് മെഡിക്കൽ കോളേജിൽനിന്നാണ‌്. ഏപ്രിൽ 15ന‌് ബൈക്ക‌് അപകടത്തിൽപ്പെട്ട‌് തലക്ക‌് പരിക്കേറ്റാണ‌് ഉബീഷിനെ ആദ്യം മെഡിക്കൽ കോളേജ‌് ആശുപത്രിയിൽ കൊണ്ടുവന്നത‌്. ചികിത്സക്കുശേഷം വീട്ടിലേക്ക‌് മടങ്ങി. പിന്നീട‌് മെയ‌് അഞ്ചിന‌് വീണ്ടും പരിശോധനക്കെത്തിയപ്പോഴാണ‌് മരണ വൈറസ‌് ഇരുവരെയും പിടികൂടുന്നത‌്. വൈറസ‌് പിടിപെട്ട‌് ആദ്യം മരിച്ചെന്ന‌് കരുതുന്ന മുഹമ്മദ‌്സാബിത്ത‌് ആ ദിവസം സ‌്കാൻ ചെയ്യാൻ അവിടെയുണ്ടായിരുന്നു. ഇരുപത്തിമൂന്നുകാരിയായ ഷിജിത മെയ‌് 20ന‌് മരണത്തിന‌് കീഴടങ്ങി. തൊട്ടുപിന്നാലെ ഉബീഷിനെയും നിപാ ലക്ഷണങ്ങളോടെ ആശുപത്രിയിലാക്കുകയായിരുന്നു.\nപരിശോധനയിൽ ഉബീഷിനും വൈറസ‌് ബാധയുണ്ടെന്ന‌് കണ്ടെത്തി. മരണത്തെ മുന്നിൽകണ്ട നിമിഷം. ജീവൻ രക്ഷിക്കാനായി പ്രതിരോധ പ്രവർത്തനങ്ങളുമായി ഡോക്ടർമാരും നേഴ‌്സുമാരും. മലേഷ്യയിൽനിന്ന‌് കൊണ്ടുവന്ന റിബാവൈറിൻ മരുന്ന‌് നൽകി. അതിനൊപ്പം ഉബീഷിന്റെ പ്രതിരോധ ശേഷിയും തുണയായി. ഗുരുതരാവസ്ഥയിൽനിന്ന‌് മാറ്റം കണ്ടുതുടങ്ങി. കഴിഞ്ഞ ദിവസം നടത്തിയ പരിശോധനയിൽ വൈറസ‌്ബാധയില്ല. എന്നാലും ജാഗ്രത തുടരാനാണ‌് ആരോഗ്യവകുപ്പിന്റെ തീരുമാനം.\nഉബീഷിന്റെ വിവാഹം കഴിഞ്ഞിട്ട‌് ഒരുവർഷമേ ആയിട്ടുള്ളു. അകാലത്തിൽ വിട്ടുപിരിഞ്ഞ പ്രിയതമയെക്കുറിച്ചുള്ള ഓർമകളാണ‌് ഏകാന്തതയിൽ അവന‌് കൂട്ടായിട്ടുള്ളത‌്. നേഴ‌്സിങ‌് വിദ്യാർഥിനിയായ അജന്യയുടെ രക്തസാമ്പിളുകൾ അത്ഭുതകരമായ ഫലമാണ‌് കാണിക്കുന്നതെന്ന‌് മെഡിക്കൽ കോളേജിലെ സ‌്റ്റാഫ‌് നേഴ‌്സ‌് റൂബി സജ‌്ന പറഞ്ഞു. അർധബോധാവസ്ഥയിലാണ‌് ഈ പത്തൊമ്പതുകാരിയെ കൊണ്ടുവന്നത‌്. അവൾ രക്ഷപ്പെടുന്നുവെന്ന തിരിച്ചറിവ‌് ഉണ്ടാക്കുന്ന സന്തോഷം ചെറുതല്ലെന്ന‌് റൂബി ഫെയ‌്സ‌്ബുക്കിൽ കുറിച്ചു.


നിപ: തൃശൂരില് 27 ഉം, കൊല്ലത്ത് മൂന്നുപേരും നിരീക്ഷണത്തില് - Samakalika Malayalam\nനിപ: തൃശൂരില് 27 ഉം കൊല്ലത്ത് മൂന്നുപേരും നിരീക്ഷണത്തില്\nBy സമകാലിക മലയാളം ഡെസ്‌ക് | Published: 04th June 2019 03:22 PM |\nLast Updated: 04th June 2019 03:25 PM | A+A A- |\nകൊച്ചി: സ്വകാര്യ ആശുപത്രിയില് ചികിത്സയില് കഴിയുന്ന വിദ്യാര്‍ത്ഥിക്ക് നിപ വൈറസ് ബാധ സ്ഥിരീകരിച്ച പശ്ചാത്തലത്തില്, തൃശൂരില് 27 ഉം കൊല്ലത്ത് മൂന്നുപേരും നിരീക്ഷണത്തില്. തൃശൂരില് 17 പുരുഷന്മാരും 10 സ്ത്രീകളുമാണ് നിരീക്ഷണത്തിലുളളത്. ഒരാള്‍ക്ക് നേരിയ പനിയുണ്ട്. ജില്ലാ ആശുപത്രിയിലും മെഡിക്കല് കോളേജിലും ഐസൊലേഷന് വാര്‍ഡ് ക്രമീകരിച്ചിട്ടുണ്ട്.\nഅതേസമയം രോഗിയുമായി സമ്പര്‍ക്കം പുലര്‍ത്തിയിരുന്ന നാലുപേര്‍ക്ക് പനിയും ശാരീരികാസ്വാസ്ഥ്യങ്ങളും അനുഭവപ്പെട്ടിട്ടുണ്ട്.\nരോഗിയുടെ അടുത്ത സുഹൃത്തിനും ബന്ധുവിനും രോഗിയെ ആദ്യം പരിചരിച്ച രണ്ടും നഴ്‌സുമാര്‍ക്കുമാണ് പനി. ഇതില് സുഹൃത്തിനെ ഐസൊലേഷന് വാര്‍ഡിലേക്ക് മാറ്റിയിട്ടുണ്ട് . ഇവര്‍ക്ക് മരുന്ന് നല്‍കുന്നുണ്ട്. ആരുടെയും നില ഗുരുതരമല്ല. ഇവരുടെ സ്രവങ്ങള് പരിശോധനയ്ക്ക് അയക്കുമെന്ന് അധികൃതര് അറിയിച്ചു.\nയുവാവിന്റെ വീട്ടുകാര്‍ക്ക് ആര്‍ക്കും ഇപ്പോള് ശാരീരിക പ്രശ്‌നങ്ങള് ഉള്ളതായി അറിയിച്ചിട്ടില്ല. എങ്കിലും ഇവരും നിരീക്ഷണത്തിലാണ്. രോഗിയായ വിദ്യാര്‍ത്ഥിയുടെ ആരോഗ്യനില ഇപ്പോള് സ്‌റ്റേബിളാണ്. ആവശ്യത്തിന് റിബാവൈറിന് മരുന്ന് സ്‌റ്റോക്കുണ്ടെന്നും ആരോഗ്യമന്ത്രി കെ കെ ശൈലജ പറഞ്ഞു. എയിംസിലെ ആറംഗ ഡോക്ടര്‍മാരുടെ സംഘവും കോഴിക്കോട് നിന്നുള്ള വിദഗ്ധ സംഘവും കൊച്ചിയിലെത്തിയിട്ടുണ്ട്. നിപ ബാധയെ തുടര്‍ന്നുള്ള സാഹചര്യം കണക്കിലെടുത്ത് വിവിധ വകുപ്പുകളുടെ ഏകോപനത്തോടെ റാപ്പിഡ് റെസ്‌പോണ്‍സ് ടീം രൂപീകരിച്ചിട്ടുണ്ട്.\nകൊച്ചി മെഡിക്കല് കോളേജില് അടക്കം ഐസൊലേഷന് വാര്‍ഡുകള് ക്രമീകരിച്ചിട്ടുണ്ട്. ആരോഗ്യവകുപ്പ് സെക്രട്ടറി രാജന് ഖോബ്രഗഡെ പ്രതിരോധപ്രവര്‍ത്തനങ്ങള്‍ക്ക് നേതൃത്വം നല്‍കി വരികയാണ്. രോഗിയുടെ സ്രവങ്ങള് നേരിട്ട് ശരീരത്തില് പതിച്ചാല് മാത്രമേ രോഗം പടരുകയുള്ളൂ. ആളുകള് ഭയക്കേണ്ടതില്ല. പനിയോ എന്തെങ്കിലും ശാരീരിക അസ്വസ്ഥതയോ തോന്നുന്നവര് ഉടന് വിദഗ്ധ ഡോക്ടര്‍മാരെ സമീപിക്കേണ്ടതാണ്. വവാല് ഭക്ഷിച്ചതോ മറ്റുമുള്ള ഫലങ്ങള് ആളുകള് കഴിക്കാതിരിക്കാന് ശ്രദ്ധിക്കണം. രോഗം സംബന്ധിച്ച് ഭീതി പടര്‍ത്തുന്നവര്‍ക്കെതിരെ കര്‍ശന നടപടി സ്വീകരിക്കുമെന്ന് ആരോഗ്യമന്ത്രി അറിയിച്ചു.\nനിരീക്ഷണം വൈറസ് ബാധ നിപ


അണക്കെട്ടുകളല്ല പ്രളയത്തിന് കാരണം\nകേരളം നേരിട്ട ചരിത്രത്തിലെ ഏറ്റവും വലിയ പ്രളയ ദുരന്തം നമുക്ക് ഒരുപാട് പാഠങ്ങൾ നൽകുന്നുണ്ട്. ശാസ്ത്രീയമായ പഠനവും വിലയിരുത്തലും അതിജീവനത്തിനുള്ള ശ്രമങ്ങളും നാം ആരംഭിച്ചുകഴിഞ്ഞു. എന്നാൽ പ്രളയത്തിലും രാഷ്ട്രീയം കലർത്തി ചിലർ നടത്തുന്ന പ്രചരണങ്ങൾ നാം തിരിച്ചറിയേണ്ടതുണ്ട്. ഡാമുകളിലെ വെള്ളവും ഡാം മാനേജ്‌മെന്റിലെ പിശകുമാണ് ദുരന്തത്തിന് കാരണമെന്നും അതിനാൽ ഇതൊരു സർക്കാർ സൃഷ്ടി ദുരന്തമാണെന്നുമാണ് രാഷ്ട്രീയ പ്രചരണം. എന്താണ് വസ്തുത?\nപ്രളയത്തെക്കുറിച്ച് കേന്ദ്ര ജലക്കമ്മീഷന്റെ പഠന റിപ്പോർട്ട് പുറത്തുവന്നിട്ടുണ്ട്. കനത്ത മഴയെ തുടർന്ന് ഒഴുകി എത്തിയ വെള്ളമാണ് പ്രളയത്തിന് കാരണമെന്നാണ് റിപ്പോർട്ട്. 1924 ലേതിനു സമാനമായ മഴയാണ് കഴിഞ്ഞമാസം കേരളത്തിൽ ലഭിച്ചത്. 2250 ദശലക്ഷം ഘനമീറ്റർ വെള്ളമാണ് മഴയിലൂടെ ഒഴുകി എത്തിയത് എന്നും ജലക്കമ്മീഷൻ കണ്ടെത്തിയിട്ടുണ്ട്. വെള്ളപ്പൊക്കം സംബന്ധിച്ച് സംസ്ഥാന സർക്കാർ വ്യക്തമാക്കിയ കാരണങ്ങൾ ശരിവെക്കുന്നതാണ് കേന്ദ്ര ജലക്കമ്മീഷന്റെ റിപ്പോർട്ട്.\nഡാമുകൾ ഒന്നിച്ച് തുറന്നുവിട്ടതാണ് വെള്ളപ്പൊക്കത്തിന് കാരണം എന്നതാണ് പ്രചരണം. ഓരോ ഡാമിന്റെയും ജലസംഭരണ ശേഷിയും അധികമായി ഒഴുകി എത്തുന്ന വെള്ളത്തിന്റെ അളവും പരിശോധിച്ചാണ് ഡാമുകൾ തുറക്കുന്നത്. കേരളത്തിൽ 42 മേജർ ഡാമുകൾ അടക്കം ആകെ 82 ഡാമുകളാണ് ഉള്ളത്. ഇവ മഴയുടേയും സംഭരണ ശേഷിയുടെയും അടിസ്ഥാനത്തിൽ വ്യത്യസ്ത സമയങ്ങളിലാണ് തുറന്നിട്ടുള്ളത്. ജൂൺ മാസത്തിൽ തന്നെ പല ഡാമുകളും തുറന്നിട്ടുണ്ട്. മെച്ചപ്പെട്ട കാലവർഷം ലഭിച്ചതിനാൽ ചെറിയ ഡാമുകളും ബാരേജുകളും ജൂലൈ അവസാനത്തോടെ തന്നെ തുറന്നിരുന്നു. വലിയ സംഭരണ ശേഷിയുള്ള ഇടുക്കി, ഇടമലയാർ, പമ്പ, കക്കി-ആനത്തോട്, കല്ലട ഡാമുകൾ ആഗസ്ത് ആദ്യവാരത്തിലും തുറന്നു. ഡാമുകൾ ഓരോന്നും അതത് സാഹചര്യങ്ങൾ കണക്കിലെടുത്ത് ആവശ്യമായ ഘട്ടങ്ങളിലാണ് തുറന്നിട്ടുള്ളത്. എല്ലാ ഡാമുകൾ ഒന്നിച്ചു തുറന്നു എന്നത് ഒരു വസ്തുതയും ഇല്ലാത്ത ആരോപണം മാത്രമാണ്.\nകേന്ദ്രകാലാവസ്ഥാ നിരീക്ഷണ കേന്ദ്രം തന്ന മുന്നറിയിപ്പുകൾ അവഗണിച്ചതാണ് പ്രളയകാരണമായത് എന്ന ആക്ഷേപവും വസ്തുതാ വിരുദ്ധമാണ്. കാലാവസ്ഥാവകുപ്പിന്റെ മാനദണ്ഡ പ്രകാരം ശക്തമായ മഴ (Heavy Rain), അതിശക്തമായ മഴ (Very Heavy Rain), അതിതീവ്രമഴ (Extremely Heavy Rain), എന്നിങ്ങനെ മൂന്ന് വിഭാഗം മഴയുണ്ട്. 70 മുതൽ 115 മില്ലീ മീറ്റർ വരെയുള്ള മഴയാണ് ശക്തമായ മഴ. അതിന് മുകളിൽ 205 മില്ലീ മീറ്റർ വരെ അതിശക്തമായ മഴയും 205 മില്ലീ മീറ്ററിന് മുകളിൽ അതി തീവ്രമഴയുമാണ്. കേന്ദ്ര കാലാവസ്ഥ നിരീക്ഷണ കേന്ദ്രത്തിന്റെ ഓഗസ്ത് മാസത്തിലെ പ്രതിവാര പ്രവചനത്തിലൊന്നും അതിതീവ്ര മഴ ഉണ്ടാകുമെന്ന് സൂചന നൽകിയിട്ടില്ല.\nകേന്ദ്രകാലാവസ്ഥാ വകുപ്പിന്റെ പ്രതിവാര ബുള്ളറ്റിനിൽ ആഗസ്ത് ഒന്ന് മുതൽ എട്ട് വരെ ശക്തമായ മഴയുടെ സാധ്യതയാണ് പ്രവചിച്ചത്. ആഗസ്ത്9മുതൽ 15 വരെ അതിശക്തമായ മഴയും. ആഗസ്ത്9മുതൽ 15 വരെ ദീർഘകാല ശരാശരി മഴയായി പ്രവചിച്ചത് 9.85 സെന്റി മീറ്ററും ആണ്. എന്നാൽ ലഭിച്ചത് 35.22 സെന്റിമീറ്ററും. പ്രവചിച്ചതിന്റെ മൂന്നിരട്ടി. യഥാർത്ഥത്തിൽ അതിശക്തമായ മഴ പ്രവചിക്കപ്പെട്ടിടത്ത് പെയ്തത് അതി തീവ്രമഴയാണ്. അതിശക്തമായ മഴ എന്നത് കേരളത്തിൽ എല്ലാവർഷവും പെയ്യാറുള്ളതാണ്. അതനുസരിച്ചുള്ള മുന്നൊരുക്കങ്ങൾ നടത്തിയിട്ടുമുണ്ട്. എന്നാൽ അതി തീവ്രമഴ നാം പ്രതീക്ഷിച്ചതല്ല. കേന്ദ്ര കാലാവസ്ഥാ നിരീക്ഷണ കേന്ദ്രത്തിന്റെ പ്രവചനത്തിൽ പറഞ്ഞതുമല്ല.\nആഗസ്ത് 15 ന് അതിതീവ്രമഴ പെയ്യുമെന്ന റെഡ് അലർട്ട് ഉണ്ടായിരുന്നുവെന്നും അത് അവഗണിച്ചു എന്നുമാണ് മറ്റൊരു ആക്ഷേപം. ആഗസ്ത് 8,9തീയ്യതികളോടെ തന്നെ കേരളത്തിലെ എല്ലാ ഡാമുകളും തുറന്നുകഴിഞ്ഞിരുന്നു. ആഗസ്ത് 15 ന് റെഡ് അലർട്ട് കിട്ടി എന്ന് പറയുന്ന സന്ദർഭത്തിൽ കേരളത്തിൽ പ്രളയാന്തരീക്ഷം തുടങ്ങിയിരുന്നു. ഈ സമയത്ത് പ്രളയത്തെ നേരിടുക എന്നല്ലാതെ തുറന്നുകിടക്കുന്ന ഡാമുകളുടെ പേരിൽ എങ്ങനെയാണ് മുൻകരുതലുകൾ സ്വീകരിക്കുക.?\nഡാം മാനേജ്‌മെന്റിന്റെ പിഴവാണ് പ്രളയത്തിന് കാരണം എന്നതാണ് മറ്റൊരു വാദം. ഇതിന് കേന്ദ്ര ജലക്കമ്മീഷൻ റിപ്പോർട്ട് തന്നെ കൃത്യമായ മറുപടി നൽകുന്നുണ്ട്. എങ്കിലും ചില കാര്യങ്ങൾ കൂടി നാം അറിയേണ്ടതുണ്ട്. കേരളത്തിലെ ഡാമുകളിൽ നിന്നും വെള്ളം തുറന്നുവിട്ടു എന്ന് കേൾക്കുമ്പോൾ ജനം ധരിക്കുക ഡാമുകളിൽ സംഭരിച്ചു വെച്ചിരിക്കുന്ന വെള്ളം തുറന്നുവിട്ടു എന്നാണ്. എന്നാൽ ഇതല്ല യാഥാർത്ഥ്യം. സംഭരിച്ചു നിർത്തിയ വെള്ളം തുറന്നുവിട്ടിട്ടില്ല. ഇടുക്കി അടക്കമുള്ള സംഭരണ ശേഷി കൂടിയ ഡാമുകളിൽ ഓരോ സമയത്തും ഡാമിലേക്ക് വന്നുചേർന്ന മഴവെള്ളം പോലും പൂർണമായി പുറത്തേക്ക് ഒഴുക്കുക പോലും ഉണ്ടായിട്ടില്ല.\nഅണക്കെട്ടിൽ നിന്നും വരുന്ന വെള്ളവും മഴപെയ്ത് സ്വാഭാവികമായി വരുന്ന വെള്ളവും തമ്മിൽ താരതമ്യം ചെയ്യരുത് എന്നാണ് ഒരു മുൻമന്ത്രി പറഞ്ഞത്. ഡാമിൽ സംഭരിച്ചുവെച്ചിട്ടുള്ള വെള്ളത്തിന്റെ സമ്മർദ്ദമാണ് വെള്ളപ്പൊക്കം ഉണ്ടാക്കുന്നത് എന്നും അദ്ദേഹം പറയുന്നുണ്ട്. ഡാം തകരുമ്പോൾ ഡാമിൽ സംഭരിച്ചുവെച്ചിട്ടുള്ള വെള്ളത്തിന്റെ സമ്മർദ്ദവും കുത്തൊഴുക്കും പ്രളയത്തിനും വ്യാപകമായ നഷ്ടങ്ങൾക്കും കാരണമാകും എന്ന് അദ്ദേഹം കേട്ടിട്ടുണ്ടാകും. അതിൽ നിന്നുള്ള തെറ്റിദ്ധാരണയിലാണ് അദ്ദേഹം ഇങ്ങനെ ഒരു പ്രസ്താവന നടത്തിയത്. കേരളത്തിൽ ഒരു ഡാം പോലും തകർന്നിട്ടില്ല. ഡാമുകളിൽ നിന്നും നിയന്ത്രിതമായി പുറത്തുപോകുന്ന വെള്ളത്തോടൊപ്പം നദികളിൽ സ്വാഭാവികമായി ഒഴുകിയെത്തിയ വെള്ളവും ചേർന്നാണ് വെള്ളപ്പൊക്കം ഉണ്ടാക്കിയത്.\nവെള്ളപ്പൊക്കത്തിന് കാരണമാകുന്നത് വെള്ളത്തിന്റെ ആകെ അളവാണ്. അത് ഡാമിൽ നിന്ന് വന്നതായാലും മഴ പെയ്ത് എത്തിയതായാലും. ഡാമിലെ വെള്ളത്തിന് ഡാമിന്റെ ഉയരത്തിന് അനുസരിച്ച് മർദ്ദം ഉണ്ടാകും. എന്നാൽ ഡാമിൽ നിന്നും ഒഴുകി താഴെ സമതലത്തിൽ എത്തിക്കഴിഞ്ഞാൽ അത് എത്ര അളവുണ്ട് എന്നത് മാത്രമെ പ്രസക്തമാകു. വെള്ളത്തിന്റെ അളവ് കൂടുമ്പോഴാണ് വെള്ളപ്പൊക്കം ഉണ്ടാകുന്നത്. അണകളിലെ വെള്ളത്തിന്റെ സമ്മർദ്ദം വെള്ളപ്പൊക്കത്തിന് കാരണമായി എന്നൊക്കെയുള്ള വാദങ്ങൾ നിരർത്ഥകമാണ്.\nകല്ലട തുറന്നു വിട്ടിട്ടും കൊല്ലത്ത് വെള്ളപ്പൊക്കവും ഉണ്ടായില്ല. എന്നാൽ ഇതിനെ, കല്ലട മാത്രമാണ് കൃത്യസമയത്ത് തുറന്നതെന്നും ഫലപ്രദമായ ഡാം മാനേജ്‌മെന്റ് നടന്നത് ഇവിടെ മാത്രമാണെന്നും സ്ഥാപിക്കാനാണ് മുൻ ജലവിഭവ വകുപ്പ് മന്ത്രിമാർ ശ്രമിച്ചിട്ടുള്ളത്. എന്നാൽ കല്ലടയാണ് ജലവിഭവ വകുപ്പിന്റെ ഏറ്റവും സംഭരണ ശേഷിയുള്ള അണക്കെട്ടെന്നു കാര്യം മറച്ചുവെച്ചുകൊണ്ടാണ് ഈ വാദം ഉന്നയിക്കുന്നത്.\nപ്രളയമുണ്ടായത് ഡാമുകൾ തുറന്നതുകൊണ്ടോ ഡാം മാനേജ്‌മെന്റിൽ വന്ന പിശകോ അല്ലെന്ന വസ്തുത മുല്ലപ്പെരിയാർ കേസ്സിൽ കേരളത്തിന്റെ വാദങ്ങൾക്ക് യാതൊരു പ്രശ്‌നവും ഉണ്ടാക്കിയിട്ടില്ല. മാത്രമല്ല കേരളത്തിന്റെ വാദത്തെ ശരിവെക്കുന്ന നിലപാടാണ് കേന്ദ്ര ജലക്കമ്മീഷൻ സ്വീകരിച്ചതെന്നതും ശ്രദ്ധേയമാണ്.\nഅണക്കെട്ടുകളല്ല പ്രളയത്തിന് കാരണമായത് എന്നതിനോടോപ്പം കേന്ദ്ര ജലക്കമ്മീഷൻ നടത്തിയിട്ടുള്ള മറ്റൊരു നിരീക്ഷണം കൂടി പ്രസക്തമാണ്. പ്രളയം നിയന്ത്രിക്കാൻ മാത്രം ശേഷിയുള്ള ജലസംഭരണികൾ കേരളത്തിലില്ല എന്നും പ്രളയ നിയന്ത്രണം സാദ്ധ്യമാക്കും വിധം അച്ചൻകോവിൽ, മീനച്ചിലാർ തുടങ്ങിയ നദികളിൽ കൂടി അണകെട്ടി വെള്ളം സംഭരിക്കുന്ന കാര്യം ആലോചിക്കണം എന്നുമാണ് കമ്മീഷൻ നിരീക്ഷിച്ചിരിക്കുന്നത്. വെള്ളപ്പൊക്കത്തെ നിയന്ത്രിക്കാൻ കഴിയുന്ന വിധം കേരളത്തിലെ ജലസംഭരണം മെച്ചപ്പെടുത്തേണ്ടതുണ്ട്. അച്ചൻകോവിൽ, മീനച്ചിലാർ എന്നിവക്കുപുറമേ ജലസംഭരണികളില്ലാത്ത ചാലിയാർ അടക്കമുള്ള മറ്റു നദികളിലും അണക്കെട്ടുകൾ സാദ്ധ്യമാകുമോ എന്ന പരിശോധനയും ഉണ്ടാകേണ്ടതുണ്ട്.\nജലവൈദ്യുതി ഉൽപാദനം സംബന്ധിച്ച് സ്റ്റോറേജ് പദ്ധതികൾ ആവശ്യമില്ല ''റൺ ഓഫ് ദ റിവർ'' മാതൃകയില്ലുള്ള ചെറുകിട ജലവൈദ്യുത നിലയങ്ങൾ മതി എന്ന ഒരു ധാരണ വളർന്നു വന്നിട്ടുണ്ട്. പ്രളയത്തിന്റെ അനുഭവങ്ങളുടെ കൂടി അടിസ്ഥാനത്തിൽ ഈ സമീപനത്തിൽ മാറ്റം വരുത്തേണ്ടതുണ്ടോ എന്നത് പരിശോധിക്കണം. കേന്ദ്ര ജലക്കമ്മീഷൻ ചൂണ്ടിക്കാണിച്ചിട്ടുള്ളതുപോലെ ജലസംഭരണം വർദ്ധിപ്പിക്കുന്നതിന്റെ ഭാഗമായി കുരിയാർകുറ്റി-കാരപ്പാറ, പൂയംകുട്ടി, ട്വിൻകല്ലാർ തുടങ്ങിയ പദ്ധതികളൊക്കെ പുനരാലോചിക്കണം. പരിസ്ഥിതി പ്രശ്‌നങ്ങൾ കൂടി പരിഗണിച്ചുകൊണ്ട് ഇത്തരം സാദ്ധ്യതകൾ എങ്ങിനെ ഉപയോഗപ്പടുത്താം എന്ന ആലോചന ഉണ്ടാകേണ്ടതുണ്ട്.\nപ്രളയത്തിന്‌ശേഷം അതി രൂക്ഷമായ വളർച്ചയാണ് കേരളം നേരിടാൻ പോകുന്നത്. അതിന്റെ സൂചനയാണ് വറ്റി വരളുന്ന പുഴകൾ. ഗാഡ്ഗിൽ കമ്മീഷൻ റിപ്പോർട്ടിന്റെ ഒരു ഭാഗത്ത് എടുത്ത് പറയുന്നത് 50 വർഷം കഴിഞ്ഞ ഡാമുകൾ എല്ലാം തകർക്കണം എന്നാണ്. ഇതിന് സമാനമായ ഒരാശയമാണ് - നദികളിൽ ഡാം പാടില്ലാ, പുഴയുടെ സ്വാഭാവിക ഒഴുക്ക് തടസ്സപ്പെടുത്തരുത്, അണക്കെട്ടുകൾ പാടില്ലാ തുടങ്ങിയവ. ഡാമുകളുടെ സംഭരണശേഷി വർദ്ധിപ്പിക്കുകയും ഡെഡ് സ്റ്റോറേജിൽ നിന്നും മണ്ണും മണലും മാറ്റുകയും പുതിയ ജലവൈദ്യുത/ജലസേചന പദ്ധതികൾ ആരംഭിക്കുകയും ശാസ്ത്രീയമായ രീതിയിൽ അണക്കെട്ടുകൾ രൂപപ്പെടുത്തുകയും ചെയ്യുക എന്നതുമാത്രമാണ് നമുക്ക് ഇനി കരണീയമായിട്ടുള്ളത്. നവകേരള സൃഷ്ടിക്കായുള്ള നമ്മുടെ ഇടപെടലുകളിൽ ഇത്തരം ആലോചനകളും ഉണ്ടാവേണ്ടതുണ്ട്.


Throwback: Shabana Azmi Says Her Husband Javed Akhtar Not A Romantic Person In Real Life | അദ്ദേഹം ഒട്ടും റൊമാന്റിക് അല്ല; ഇത്രയും പ്രണയ ഗാനങ്ങളെഴുതിയ ഭര്‍ത്താവിനെ കുറിച്ച് നടി ശബാന അസ്മി പറയുന്നതിങ്ങനെ - Malayalam Filmibeat\n| Published: Sunday, September 19, 2021, 17:18 [IST]\nഅഞ്ച് തവണ മികച്ച നടിയ്ക്കുള്ള ദേശീയ പുരസ്‌കാരമടക്കം നിരവധി അംഗീകാരങ്ങള് നേടിയെടുത്ത ബോളിവുഡിലെ മുന്‍നിര നായികയാണ് ശബാന അസ്മി. തിരക്കഥാകൃത്തും എഴുത്തുകാരനുമായ ജവേദ് അക്തറിനെയായിരുന്നു നടി വിവാഹം കഴിച്ചത്. നേരത്തെ വിവാഹിതനും രണ്ട് കുട്ടികളുടെ അച്ഛനുമാണെങ്കിലും നിരന്തരമായിട്ടുള്ള അദ്ദേഹത്തിൻ്റെ ഇഷ്ടം പറച്ചിലിൽ ശബാന വീണ് പോവുകയായിരുന്നു. അങ്ങനെ 1984 ഡിസംബര് നാലിനാണ് താരവിവാഹം നടക്കുന്നത്. പ്രശസ്ത എഴുത്തുകാരനും ശബാനയുടെ പിതാവുമായ കൈഫി അസ്മിയെ കാണാന് വീട്ടിലെത്തിയപ്പോഴാണ് ഇരുവരും തമ്മില് ആദ്യമായി കാണുന്നത്. ആ കൂടി കാഴ്ച കൊണ്ട് തന്നെ ഇരുവരുടെയും ജീവിതം മാറി മറിഞ്ഞ സംഭവങ്ങളാണ് നടന്നത്.\nആദ്യമായി കണ്ടപ്പോള് തന്നെ അവളുടെ സൗന്ദര്യത്തില് ജവേദ് ആകൃഷ്ടനാവുകയായിരുന്നു. എന്നാല് അദ്ദേഹത്തിന്റെ ഇഷ്ടം ശബാന പാടെ അവഗണിച്ചു. ആ സമയത്ത് നടിയും എഴുത്തുകാരിയുമായ ഹണി ഇറാനിയെ ജവേദ് വിവാഹം കഴിച്ചിരുന്നു. ആ ബന്ധത്തില് രണ്ട് മക്കള് ജനിക്കുകയും ചെയ്തിരുന്നു. എന്നിരുന്നാലും കാലങ്ങള്‍ക്ക് ശേഷം എല്ലാത്തിലും മാറ്റം വന്നു. തന്നോടുള്ള ജവേദിന്റെ യഥാര്‍ഥ സ്‌നേഹം മനസിലാക്കിയ ശബാന അത് സ്വീകരിക്കുകയും ഒരുമിച്ചൊരു ദാമ്പത്യ ജീവിതത്തിന് തുടക്കം കുറിക്കുകയും ചെയ്തു. ഈ വരുന്ന ഡിസംബറില് രണ്ടാളുടെയും 37-ാം വിവാഹ വാര്‍ഷികമാണ്.\nവര്‍ഷങ്ങള്‍ക്ക് മുന്‍പൊരു അഭിമുഖത്തില് ശബാന തന്റെ ഭര്‍ത്താവിനെ കുറിച്ച് ചില കാര്യങ്ങള് വെളിപ്പെടുത്തിയിരുന്നു. അന്ന് നടി പറഞ്ഞ വാക്കുകള് വീണ്ടും സോഷ്യല് മീഡിയ ആഘോഷമാക്കി മാറ്റുകയാണ്. 'യഥാര്‍ഥ ജീവിതത്തില് തന്റെ ഭര്‍ത്താവായ ജദേവ് അക്തര് വളരെ റൊമാന്റിക് ആണോ എന്ന് നിരവധി പേര് ശബാനയോട് ചോദിക്കാറുണ്ട്. ഹൃദയം തുളുമ്പുന്ന തരത്തില് പ്രണയത്തെ കുറിച്ച് അദ്ദേഹം എഴുതിയ ഗാനങ്ങളൊക്കെ കേട്ടാണ് പലരും അങ്ങനെ ചോദിക്കുന്നത്.\nചില പെണ്‍കുട്ടികള് എന്റെ അടുത്ത് വന്ന് അദ്ദേഹത്തെ കുറിച്ച് ചോദിക്കും. അത്രയും പ്രണയഗാനങ്ങള് ഒരുക്കിയ ഭര്‍ത്താവ് അല്ലേ ജവേദ്. അദ്ദേഹം നിങ്ങളുടെ അടുത്ത് എത്രത്തോളം റൊമാന്റിക് ആണെന്നാവും അവരുടെ ചോദ്യം. അദ്ദേഹം തീരെ റൊമാന്റിക് അല്ലെന്നായിരിക്കും ഞാന് പറയുക. അങ്ങനൊന്ന് ആ ശരീരത്തില് പോലും ഇല്ല.\nതങ്ങളുടെ ബന്ധത്തിന്റെ ഏറ്റവും വലിയ ശക്തി എന്ന് പറയുന്നത് പരസ്പരമുള്ള സൗഹൃദം ആണെന്നാണ് ശബാന പറയുന്നത്. വിവാഹം കഴിഞ്ഞെന്ന് കരുതിയാലും അവരുടെ ഫ്രണ്ട്ഷിപ്പ് അവസാനിക്കില്ലെന്നാണ് ജവേദിനും പറയാനുള്ളത്. പരസ്പര ബഹുമാനവും സൗഹൃദവും അടിസ്ഥാനമാക്കിയുള്ളതാണ്. ശബാനയാണ് തന്റെ ഏറ്റവും അടുത്ത സുഹൃത്ത്. ഞങ്ങള് സുഹൃത്തുക്കള് ആണെങ്കിലും രണ്ടാള്‍ക്കും ഒരേ കാഴ്ചപാടാണ് ചില കാര്യങ്ങളില്. പല കാര്യങ്ങളിലും അദ്ദേഹം തന്റെ പിതാവിനെ പോലെ ആണെന്നാണ് ശബാന പറയുന്നത്. രണ്ടാളുടെയും ബാക്ഗ്രൗണ്ട് ഏകദേശം ഒരുപോലെ ആയിരുന്നു.\nഅദ്ദേഹം ജീവിതത്തില് തീരെ റൊമാന്റിക് അല്ല. അതിനുള്ള കാരണവും നടി പറയുന്നുണ്ട്. 'നിങ്ങളൊരു ട്രപീസ് അവതരിപ്പിക്കുന്ന സര്‍ക്കസ് കലാകാരന് ആമെന്ന് വിചാരിക്കുക. സര്‍ക്കസ് കഴിഞ്ഞ് വീട്ടിലെത്തിയാലും നിങ്ങള് തലകീഴായി തൂങ്ങി കിടക്കുമോ' ഇങ്ങനെ ആണ് പ്രണയത്തെ കുറിച്ചുള്ള അദ്ദേഹത്തിന്റെ യുക്തി. അതുകൊണ്ട് തന്നെ ഞങ്ങളുടെ ബന്ധത്തില് റൊമാന്റിക് എന്നൊന്നില്ലെന്നും ശബാന പറയുന്നു. നിലവില് കരണ് ജോഹര് ഒരുക്കുന്ന റോക്കി ഓര് റാണി കി പ്രേം കഹാനി എന്ന സിനിമയിലാണ് ശബാന അസ്മി അഭിനയിക്കുന്നത്. രണ്‍വീര് സിംഗ്, ആലിയ ഭട്ട് എന്നിവരാണ് ചിത്രത്തിലെ മറ്റ് താരങ്ങള്.\nThrowback: Shabana Azmi Says Her Husband Javed Akhtar Not A Romantic Person In Real Life\nStory first published: Sunday, September 19, 2021, 17:18 [IST]


സ്‌പോര്‍ട്‌സ് താരമായി വീണ്ടും രജിഷ വിജയന്; ചിത്രത്തിന്റെ പോസ്റ്റര് പുറത്തുവിട്ട് മോഹന്‍ലാല് - Express Kerala\nMovies August 29, 2020 | Published by : Express Kerala Network\nഫൈനല്‍സിനു ശേഷം രജിഷ വിജയന് വീണ്ടുമൊരു സ്‌പോര്‍ട്‌സ് കഥാപാത്രവുമായി വരുന്നു. ഖൊ ഖൊ എന്നാണ് ചിത്രത്തിന്റെ പേര്. രാഹുല് റിജി നായര് ആണ് ചിത്രം സംവിധാനം ചെയ്യുന്നത്. മോഹന്‍ലാല് ആണ് ഫെയ്സ്ബുക്ക് പേജിലൂടെ ചിത്രത്തിന്റെ അനൌണ്‍സ്മെന്റ് പോസ്റ്റര് പുറത്തുവിട്ടത്.\nസംവിധായകന് തന്നെ രചനയും നിര്‍വ്വഹിക്കുന്ന ചിത്രത്തിന്റെ നിര്‍മാണം ഫസ്റ്റ് പ്രിന്റ് സ്റ്റുഡിയോസ് ആണ്. ടോബിന് തോമസാണ് ഛായാഗ്രഹണം നിര്‍വഹിക്കുന്നത്.\nപെണ്‍കുട്ടികള് മാത്രം പഠിക്കുന്ന ഒരു സ്‌കൂളില് ഖോ ഖോ കളിക്കാരുടെ ടീം ഉണ്ടാക്കുന്നതും തുടര്‍ന്നുണ്ടാകുന്ന സംഭവങ്ങളുമാണ് ചിത്രം പറയുന്നത്. കോവിഡ് നിയന്ത്രണങ്ങള് പാലിച്ച് അടുത്ത മാസം ചിത്രീകരണം തുടങ്ങുമെന്ന് സംവിധായകന് രാഹുല് റിജി നായര് വ്യക്തമാക്കി .\nഖാലിദ് റഹ്മാന്റെ ‘ലവ്’ ജനുവരി 29ന് തിയേറ്ററുകളില്


യുവതിയെ കുത്തിവീഴ്ത്തി 15 കാരൻ ബാൽക്കണിയിൽ നിന്ന് ചാടി ആത്മഹത്യ ചെയ്തു - Janayugom Online\nHome / Latest News / യുവതിയെ കുത്തിവീഴ്ത്തി 15 കാരൻ ബാൽക്കണിയിൽ നിന്ന് ചാടി ആത്മഹത്യ ചെയ്തു\nPosted on October 18, 2019, 11:33 am\nനോയിഡ: യുവതിയെ കുത്തിവീഴ്ത്തിയ ശേഷം 15കാരന് ബാൽക്കണിയിൽ നിന്ന് ചാടി ആത്മഹത്യ ചെയ്തു. സംഭവത്തില് 21 കാരിയായ ബിടെക് വിദ്യാര്‍ത്ഥിനിയെ വയറ്റില് ആഴത്തിലേറ്റ മുറിവുമായി ഗുരുതരാവസ്ഥയില് ആശുപത്രിയില് പ്രവേശിപ്പിച്ചു. ഫ്‌ലാറ്റിന്റെ എട്ടാം നിലയിലെ ബാല്‍ക്കണിയില് നിന്നാണ് 15 കാരൻ ചാടി ജീവനൊടുക്കിയത്. കുട്ടിയെ ആശുപത്രിയിൽ എത്തിച്ചെങ്കിലും മരണത്തിനു കീഴടങ്ങുകയായിരുന്നു. നോയിഡയില് വ്യാഴാഴ്ച വൈകീട്ടാണ് സംഭവം.\nനോയിഡയിലെ സെക്ടര് 61 ലെ രണ്ട് ടവറുകളിലായാണ് ഇരുവരും താമസിച്ചിരുന്നത്. വൈകീട്ട് ഒരു ഫോണ് കോള് വന്നതിനെ തുടര്‍ന്നാണ് പോലിസ് സംഭവ സ്ഥലത്തെത്തിയത്. പോലീസ് എത്തിയപ്പോൾ കണ്ടത് കുത്തേറ്റ യുവതിയെയാണ്. ഉടന് തന്നെ ആശുപത്രിയിലെത്തിക്കുകയായിരുന്നു.\nവൈകീട്ട് അഞ്ചോടെ ആണ്‍കുട്ടി തന്റെ ഫ്‌ലാറ്റിലേക്ക് വന്നെന്നും അടുക്കളയില് ഉപയോഗിക്കുന്ന കത്തിയെടുത്ത് തന്നെ ആക്രമിക്കുകയായിരുന്നുവെന്നും യുവതി പോലിസിന് മൊഴിനല്‍കി. കുത്തേറ്റ് വേദനകൊണ്ട് നിളവിളിച്ച തന്നെ കുട്ടി മുറിയില് പൂട്ടിയിടുകയായിരുന്നുവെന്നും അവര് പറഞ്ഞു.\nപെണ്‍കുട്ടിയുടെ കരച്ചില് കേട്ട് അയല്‍ക്കാര് ഓടിയെത്തി വാതില് തുറന്ന് പെണ്‍കുട്ടിയെ രക്ഷപ്പെടുത്താന് ശ്രമിക്കുന്നതിനിടെ മറ്റൊരു മുറിയില് കയറിയ 15കാരന് വാതില് അകത്തുനിന്ന് പൂട്ടുകയും കെട്ടിടത്തിന്റെ എട്ടാമത്തെ നിലയിലെ ബാല്‍ക്കണിയില് നിന്ന് താഴേക്ക് ചാടുകയായിരുന്നു. ആക്രമണത്തിനു പിന്നിലെ കാരണം വ്യക്തമല്ല. പോലിസ് അന്വേഷണം ആരംഭിച്ചു.\nകൂടത്തായി കൂട്ടകൊലപാതകം; ഒരു കേസില് കൂടി ജോളിയെ അറസ്റ്റ് ചെയ്യും\nബുദ്ധ സ്തൂപത്തിന് മുകളിൽ കയറിയിരുന്നു: ഇന്ത്യൻ ടൂറിസ്റ്റ് ഭൂട്ടാനിൽ പിടിയിൽ\nകാറിടിച്ച് ഫ്‌ളൈഓവറില്‍നിന്നും തെറിച്ച് വീണ യുവതി മരിച്ചു\nഭാര്യയെ മുത്തലാഖ് ചൊല്ലി പട്ടിണിക്കിട്ട് കൊന്നു


പെണ്‍കരുത്തില് മോദി സര്‍ക്കാര് :: Janmabhumi Daily\nFriday 30 May 2014 9:01 pm IST\nനരേന്ദ്രമോദിയുടെ നേതൃത്വത്തില് അധികാരത്തിലേറിയ 45 അംഗ മന്ത്രിസഭയില് നാലില് ഒന്ന് സ്ത്രീകളാണ്. ശക്തരായ ഏഴ് വനിതാ മന്ത്രിമാര്. ആറുപേര്‍ക്ക് സ്വതന്ത്രചുമതലയും ഒരാള്‍ക്ക് സഹമന്ത്രിസ്ഥാനവും. സുഷമ സ്വരാജ്, ഉമാഭാരതി, നജ്മ ഹെപ്തുള്ള, മനേക ഗാന്ധി, ഹര് സിമ്രത് കൗര് ബാദല്, സ്മൃതി ഇറാനി കാബിനറ്റ് ചുമതലയുള്ള മന്ത്രിമാര്. നിര്‍മ്മല സീതാരാമന് സഹമന്ത്രി സ്ഥാനത്തും. മന്ത്രിസഭയിലെ സ്വതന്ത്ര ചുമതലയുള്ള ഏറ്റവും പ്രായം കൂടിയ മന്ത്രിയും ഏറ്റവും പ്രായം കുറഞ്ഞ മന്ത്രിയും സ്ത്രീകളാണ്. സ്മൃതി ഇറാനിയാണ്(38) ഏറ്റവും പ്രായം കുറഞ്ഞ മന്ത്രി. പ്രായം കൂടിയ മന്ത്രിയും ഏക മുസ്ലിം പ്രതിനിധിയുമാണ് നജ്മ ഹെപ്തുള്ള. പ്രായം 74. ഏറ്റവും പ്രധാന്യമര്‍ഹിക്കുന്ന വകുപ്പായ വിദേശകാര്യം കൈകാര്യം ചെയ്യുന്നതും വനിത തന്നെ, സുഷമ സ്വരാജ്. ഏറ്റവും ചെറിയ പ്രായത്തില് മന്ത്രി സ്ഥാനത്തെത്തിയ വനിത, ദല്‍ഹിയിലെ ആദ്യത്തെ വനിതാ മുഖ്യമന്ത്രി, എന്നീ വിശേഷണങ്ങള്‍ക്കു പുറമെ ആദ്യത്തെ വനിത വിദേശകാര്യ മന്ത്രികൂടിയാണ് സുഷമ. സ്വാതന്ത്ര്യസമരസേനാനിയായിരുന്ന മൗലാനാ അബ്ദുള്‍കലാം ആസാദിന്റെ ചെറുമകളാണ് നജ്മ ഹെപ്തുള്ള. കോണ്‍ഗ്രസിന്റെ രാജ്യസഭാംഗമായിരുന്ന നജ്മ 2004ല് കോണ്‍ഗ്രസ് വിട്ട് ബിജെപിയില് ചേര്‍ന്നു. തീപ്പൊരിനേതാവെന്ന് വിശേഷിപ്പിക്കാവുന്ന ബിജെപി നേതാവാണ് ഉമാഭാരതി. രാമജന്മഭൂമി പ്രക്ഷോഭത്തില് മുന്‍നിരക്കാരിയായിരുന്നു ഉമ. 2003-ല് മധ്യപ്രദേശിലെ നിയമസഭാ തെരഞ്ഞെടുപ്പില് നാലില് മൂന്ന് ഭൂരിപക്ഷത്തോടെ പാര്‍ട്ടിയെ ഭരണത്തിലെത്തിച്ച് മുഖ്യമന്ത്രിയായി. ഝാന്‍സി മണ്ഡലത്തില് മത്സരിച്ചാണ് ലോക്‌സഭയില് എത്തിയത്. പരിസ്ഥിതി പ്രവര്‍ത്തകയും മൃഗസംരക്ഷകയുമായ മനേക ഗാന്ധിയാണ് മറ്റൊരു സ്ത്രീശക്തി. വനിത-ശിശുക്ഷേമ വകുപ്പ് മന്ത്രിയാണ്. നെഹ്‌റുകുടുംബാംഗമായ മനേക ജനതാദളിലൂടെ എംപിയായി. പിന്നീട് 99-ല് ബിജെപിയില് ചേര്‍ന്നു. വാജ്‌പേയി സര്‍ക്കാരിലെ സാംസ്‌കാരിക മന്ത്രിയായിരുന്നു. ഇത്തവണ പിലിഭിത്തില് നിന്ന് വിജയിച്ചാണ് മന്ത്രിസഭയില് എത്തിയത്. അകാലിദള് നേതാവായ ഹര് സിമ്രത് കൗര് ബാദലാണ് അടുത്ത വനിതാമന്ത്രി. ഭക്ഷ്യസംസ്‌ക്കരണ വകുപ്പിന്റെ ചുമതല വഹിക്കുന്ന ഹര്‍സിമ്രത് പഞ്ചാബ് ഉപമുഖ്യമന്ത്രി സുഖ്ബീര് സിങ് ബാദലിന്റെ ഭാര്യയാണ്. ഭട്ടിന്‍ഡ മണ്ഡലത്തില് നിന്നാണ് വിജയിച്ചത്. താരപ്രഭയുള്ള മന്ത്രിയാണ് സ്മൃതി സുബിന് ഇറാനി. ബിജെപി ദേശീയ ഉപാദ്ധ്യക്ഷയായ സ്മൃതി സീരിയല് താരവും മോഡലുമായിരുന്നു. 2003-ല് ബിജെപിയില് ചേര്‍ന്നു. 2004-ല് ദല്‍ഹിയിലെ ചാന്ദ്‌നിചൗക്ക് മണ്ഡലത്തില് കപില് സിബലിനോട് മത്സരിച്ച് പരാജയപ്പെട്ടു. ബിജെപിയുടെ ദേശീയസമിതിയംഗമായ സ്മൃതി 2011 ല് ഗുജറാത്തില് നിന്നും രാജ്യസഭയിലെത്തി. വാണിജ്യം-വ്യവസായം എന്നീ വകുപ്പുകളുടെ സ്വതന്ത്ര ചുമതലയുള്ള മന്ത്രിയാണ് ബിജെപിയുടെ ദേശീയ വക്താവായ നിര്‍മ്മല സീതാരാമന്. 2003-2005 കാലഘട്ടത്തില് ദേശീയ വനിതാ കമ്മീഷന് അംഗമായിരുന്നു. ദൃശ്യ ഉത്തമന്\nമോദി സര്‍ക്കാര് വിലക്കയറ്റത്തെ പിടിച്ചുകെട്ടി


Emalayalee.com - ആ പ്രണയം തകര്‍ന്നു, ഇപ്പോള് ഞാന് സിംഗിള്, പ്രണയ തകര്‍ച്ചയെ കുറിച്ച് നടന്\nആ പ്രണയം തകര്‍ന്നു, ഇപ്പോള് ഞാന് സിംഗിള്, പ്രണയ തകര്‍ച്ചയെ കുറിച്ച് നടന്\nതാരങ്ങളുടെ പ്രണയവും ബ്രേക്കപ്പുമൊക്കെ വാര്‍ത്തകളില് ഇടം പിടിക്കാറുണ്ട്. ലവ് സ്റ്റോറികളെക്കാലും പ്രേക്ഷക ശ്രദ്ധ ലഭിക്കുന്നത് ബ്രക്കപ്പ് കഥകള്‍ക്കാണ്. ഇപ്പോഴിത പ്രണയ തകര്‍ച്ചയെ കുറിച്ച് വെളിപ്പെടുത്തി ബോളിവുഡ് താരം അമിത് സാദ്. മോഡലും നടിയുമായ ഇന്നബെല് ഡാസില്‍വയുമായുള്ള പ്രണയത്തെ കുറിച്ചാണ് അമിത് വെളിപ്പെടുത്തിയിരിക്കുന്നത്. മുംബൈയ് മിററിനേടാണ് ഇക്കാര്യം വെളിപ്പെടുത്തിയിരിക്കുന്നത്. നേരത്തെ താരങ്ങളുടെ ബ്രേക്കപ്പിനെ കുറിച്ചുള്ള വാര്‍ത്തകള് പ്രചരിച്ചിരുന്നു എന്നാല് അമിത് ഇതിനെ കുറിച്ച് പ്രതികരിച്ചിരുന്നില്ല.\nപ്രണയ തകര്‍ച്ചയെ കുറിച്ച് താരം പറ‍ഞ്ഞത് ഇങ്ങനെയായിരുന്നു. എന്റെ പ്രണയം തകര്‍ന്നു എന്നത് സത്യമാണ്. ഇപ്പോള് തന്നെ പൂര്‍ണ്ണമായും സിംഗിളാണ്. പ്രണത്തിലാവാന് താന് തയ്യാറാണെന്നും താരം പറയുന്നു. ജിമ്മില് വെച്ചാണ് അന്നയെ താന് ആദ്യമായി കാണുന്നത്. സിനിമയ്ക്ക് വേണ്ടി ബോഡി വര്‍ക്കൗട്ട് ചെയ്യാനായി എത്തിയതായിരുന്നു അമിത്. ഒരു മത്സരത്തിനു വേണ്ടി ബോഡി ബില്‍ഡ് ചെയ്യാനായി എത്തിയതായിരുന്നു അന്നബെല് അവിടെ എത്തിയത്. പിന്നീട് രാം ഗോപാല് വര്‍മ്മയുടെ സര്‍കാര്3ലും ഇവര് ഒരുമിച്ചെത്തിയിരുന്നു.\nപ്രണയബന്ധത്തില് ഇരുവരും സീരിയസ് ആയിരുന്നു. എന്നാല് ഒന്നിച്ചു പോകാന് കഴിയില്ലെന്ന് മനസ്സിലായതോടെയാണ് വേര്‍പിരിയുകയായിരുന്നു. എന്നാല് ഇപ്പോഴും താരങ്ങള് അടുത്ത സുഹൃത്തുക്കളാണെന്നും അടുത്തവൃത്തങ്ങള് പറയുന്നുണ്ട്. 2018 ലാണ് അമിത് - അന്നബെല് പ്രണയം വാര്‍ത്തകളില് ഇടം പിടിച്ചത്. ഇവര് ഒരുമിച്ചുള്ള നിരവധി ചിത്രങ്ങള് ഫേസ്ബുക്കില് പങ്കുവെച്ചിരുന്നു. ബ്രേക്കപ്പായതിനെ തുടര്‍ന്ന് ഈ ചിത്രങ്ങളൊക്കെ അമിത സോഷ്യല് മീഡിയ പേജുകളില് നിന്ന് നീക്കം ചെയ്തിരുന്നു.


Oommen Chandy slams Electricity Board | നിരക്കു കൂട്ടാതെ തന്നെ ഷോക്കടിപ്പിച്ചു! വൈദ്യുതി ബോര്‍ഡിനെ രൂക്ഷമായി വിമർശിച്ച് ഉമ്മൻ ചാണ്ടി - Malayalam Oneindia\nPublished: June 11 2020, 21:35 [IST]\nതിരുവനന്തപുരം: കൊവിഡ് മൂലം റീഡിംഗ് എടുക്കാന് വൈകിയതു കൊണ്ട് വൻ തുക വൈദ്യുതി ചാർജ് അടക്കേണ്ടി വരുന്നതിനെതിരെ മുൻ മുഖ്യമന്ത്രി ഉമ്മൻ ചാണ്ടി. വൈദ്യുതി ബോർഡിന്റെ അനാസ്ഥയും കെടുകാര്യസ്ഥതയും മാത്രമാണ് അതിനു കാരണം എന്ന് ഉമ്മൻ ചാണ്ടി ഫേസ്ബുക്ക് പേജിൽ കുറ്റപ്പെടുത്തി. ഉമ്മൻ ചാണ്ടിയുടെ ഫേസ്ബുക്ക് പോസ്റ്റ് വായിക്കാം:\n''വൈദ്യുതി ബോര്‍ഡ് നിരക്ക് കൂട്ടുമ്പോഴൊക്കെ ഷോക്കടിപ്പിച്ചു എന്നാണ് മാധ്യമങ്ങള് വിശേഷിപ്പിക്കാറുള്ളത്. എന്നാല് നിരക്കു കൂട്ടാതെ തന്നെ ഷോക്കടിപ്പിച്ചു എന്നതാണ് കോവിഡ് കാലത്ത് വൈദ്യുതി ബോര്‍ഡിന്റെ പ്രത്യേകത. ബോര്‍ഡിന്റെ അനാസ്ഥയും കെടുകാര്യസ്ഥതയും മാത്രമാണ് അതിനു കാരണം. ബസ് ചാര്‍ജ്, മദ്യത്തിന്റെ വില തുടങ്ങി കൂട്ടാവുന്നതൊക്കെ കൂട്ടുന്നതിനിടയ്ക്കാണ് വൈദ്യുതിക്ക് കൂടിയ നിരക്ക് അടിച്ചേല്പിച്ചത്.\nലോക്ഡൗണും കടുത്ത സാമ്പത്തിക പ്രതിസന്ധിയും മൂലം ആളുകള് നട്ടംതിരിയുമ്പോഴാണ് വെള്ളിടിപോലെ ഈ നിരക്ക് വന്നത്. ഇത് ഏറ്റവും കൂടുതല് ബാധിച്ചത് പാവപ്പെട്ടവരെയാണ്. മൊത്തം 1.37 കോടി ഉപയോക്താക്കളില് വലിയൊരു വിഭാഗം പാവപ്പെട്ടവരാണ്. 240 യൂണിറ്റില് താഴെ ഉപയോഗിക്കുന്ന ഇവര്‍ക്ക് സബ്‌സിഡി നിരക്കാണ് ഏര്‍പ്പെടുത്തിയിരിക്കുന്നത്. എന്നാല് കോവിഡു മൂലം റീഡിംഗ് എടുക്കാന് വൈകിയതുകൊണ്ട് പാവപ്പെട്ടവരുടെ വൈദ്യുതി ഉപയോഗം 240 യൂണിറ്റിനു മുകളിലാകുകയും സബ്‌സിഡി നഷ്ടപ്പെട്ട അവര്‍ക്ക് കൂടിയ നിരക്കിലുള്ള വൈദ്യുതി ചാര്‍ജ് അടക്കേണ്ടി വരുകയും ചെയ്തു.\nമറ്റു സ്ലാബുകളില് ഉള്ളവര്‍ക്കും കൂടിയ സ്ലാബുകളിലുള്ള നിരക്കില് വൈദ്യുതി നിരക്ക് അടക്കേണ്ടി വന്നു. ലോക്ഡൗണ് കാലത്ത് ശരാശരി ബില് തുക കൂട്ടിയപ്പോഴും നിരവധി പേര്‍ക്ക് സബ്‌സിഡി നഷ്ടപ്പെടുകയും അവര് കൂടിയ സ്ലാബുകളിലേക്കു മാറുകയും ചെയ്തു. ബോര്‍ഡ് റീഡിംഗ് എടുക്കാന് വൈകിയതു ശിക്ഷ ലഭിച്ചത് ഇന്നാട്ടിലെ പാവപ്പെട്ടവര്‍ക്കാണ്. കംപ്യൂട്ടറില് ബില് റീസെറ്റ് ചെയ്ത് അനായാസം പരിഹരിക്കാവുന്ന പ്രശ്‌നമാണിത്. വൈദ്യുതി ബോര്‍ഡിന്റെ സെക്ഷന് ഓഫീസില് ചെന്നാല് എല്ലാം ശരിയാകുമെന്നാണ് ബോര്‍ഡ് പറയുന്നത്. ആളുകള് അവിടെ ക്യൂ നില്ക്കുകയാണ്. എന്നാല് കംപ്യൂട്ടറൈസ്ഡ് ബില്ലിലെ സങ്കീര്‍ണമായ കണക്കുകളും മറ്റും ചൂണ്ടിക്കാട്ടി ഉപയോക്താക്കളെ പറഞ്ഞുവിടുകയാണു ചെയ്യുന്നത്.\nലോക്ഡൗണ് കാലത്ത് ലാഭം കൊയ്ത അപൂര്‍വം സ്ഥാപനമാണ് വൈദ്യുതി ബോര്‍ഡ്. സാധാരണഗതിയില് ഒരു ദിവസത്തെ മൊത്തം ഉപഭോഗം 7.5 കോടി യൂണിറ്റാണെങ്കില് ഡോക്ഡൗണ് കാലത്ത് ഗാര്‍ഹിക ഉപഭോഗം മാത്രം ഏഴു കോടിയോളമായിരുന്നു. വന് ലാഭം കൊയ്ത വൈദ്യുതി ബോര്‍ഡ് ബിപിഎല്ലുകാരുടെ കയ്യില് നിന്നു പിടിച്ചു വാങ്ങിയ അമിത തുകയെങ്കിലും അവര്‍ക്ക് തിരിച്ചു നല്കണം. ഉപയോക്താക്കള്‍ക്ക് നീതി നല്കണം''.\nകൂടുതൽ കെഎസ്ഇബി വാർത്തകൾ\nകെഎസ്ഇബി എംഎം മണി oommen chandy kseb facebook mm mani\nOommen Chandy slams Electricity Board\nStory first published: Thursday, June 11, 2020, 21:35 [IST]


contentadmin, Author at Gregorian News - Page 712 of 748\nനിന്റെ വിശ്വാസം വലിയതു-ഫാ. ബിജു പി.തോമസ്\ncontentadmin Mar. 2, 2013\nക്രിസ്തു യഹൂദേതര പ്രദേശമായ സോര്, സിദോനിലെത്തിയത്, വിശ്രമത്തിനും, തന്നെ രാജാവാക്കുന്നതിനുള്ള ജനത്തിന്റെ ശ്രമത്തില് നിന്നും രക്ഷപെടുന്നതിനുമാണ്. അവള് (കനാന്യ സ്ത്രീ) ഗുരുവിന്റെ അരികില് ഓടി അണച്ചെത്തി.\nThe students of Class IX bid farewell to Class X students of our School today\nസംഗീതത്തില് വേറിട്ട അനുഭവമായി സുറിയാനി സംഗീത മേള\ncontentadmin Mar. 1, 2013\nസുറിയാനി സംഗീത മേളയില് ലബനന് സംഘം സദസിനെ കൈയിലെടുത്തു.\nകോടതി വിധിക്ക് വിധേയമായി കളക്ടര് ക്രമസമാധാനം സംരക്ഷിക്കണം\nവിമ്മി മറിയം ജോര്‍ജ്ജിന് ദേവലോകത്ത് സ്വീകരണം നല്‍കി\nസംസ്ഥാന സിനിമാ അവാര്‍ഡ് നേടിയ വിമ്മി മറിയം ജോര്‍ജ്ജിന് സ്വീകരണം നല്‍കി\nആബൂനാ മത്ഥിയാസ് ഇത്യോപ്യന് സഭയുടെ പുതിയ നായകന്\nപൌരസ്ത്യ ഓര്‍ത്തഡോക്സ് പാരമ്പര്യത്തിലും പാശ്ചാത്യ (റോമന് കത്തോലിക്കാ) പാരമ്പര്യത്തിലും സഭാ പിതാക്കന്മാര്‍ക്ക് സുപ്രധാനമായ ഒരു സ്ഥാനമുണ്ട്. സഭയുടെ വിശ്വാസം, വേദശാസ്ത്രം എന്നിവയിലാണു പിതാക്കന്മാര്‍ക്ക് ആധികാരികമായ സ്ഥാനം നാം കൊടുക്കുന്നത്.\nഞെട്ടൂര് അമ്പലത്തിങ്കല് എ.കെ. സ്കറിയായുടെ ഭാര്യ അമ്മിണി നിര്യാതയായി.\nദൈവവചനം ഹൃദയങ്ങളെ ഐക്യപ്പെടുത്തും\nഒന്‍പതാമത് വയനാട് മേഖലാ ഓര്‍ത്തഡോക്സ് കണ്‍വന്‍ഷന് ആരംഭിച്ചു.\nചിന്നമ്മ ദാനിയേല് നിര്യാതയായി\nവടുതല മേലേതില് പരേതനായ ദാനിയേലിന്റെ ഭാര്യ ചിന്നമ്മ (97) നിര്യാതയായി.\n← Previous 1 … 711 712 713 … 748 Next →\nPrabhashana Parambara by Fr O Thomas at Cheppad Pally\nകാരൾഗാന മത്സരം റാസൽഖൈമ സെന്റ് മേരീസ് പള്ളിക്ക് ഒന്നാംസ്ഥാനം


പരപ്പനാടന്: എന് പി യുടെ നാട്ടിലൂടെ ഒരു യാത്ര.... (നാലാം ഭാഗം)\n2012, ജനുവരി 10\nഎന് പി യുടെ നാട്ടിലൂടെ ഒരു യാത്ര.... (നാലാം ഭാഗം)\n(പ്രസിദ്ധ സാഹിത്യകാരനായ എന് പി മുഹമ്മദ് തന്റെ ബാല്യകാലം ചെലവഴിച്ച പരപ്പനങ്ങാടിയെ കുറിച്ച് മുമ്പ് മാതൃഭൂമി ആഴ്ചപ്പതിപ്പില് പ്രസിദ്ധീകരിച്ച ലേഖനത്തിന്റെ നാലാം ഭാഗം)\nഇത് ഞങ്ങളുടെ സ്വകാര്യ വിനോദമായിരുന്നു, പരപ്പനങ്ങാടിക്കാര്‍ക്കറിവില്ല. അവര്‍ക്ക് കൊല്ലത്തിലൊരിക്കലുള്ള കുഞ്ഞിക്കുതിര അറിയാം. കള്ളക്കര്‍ക്കിടക മാസത്തിലാണ് കളിയാട്ട ക്കാവിലെ കോഴി വെട്ടുല്സവം. ചെറുമക്കള് കാവില് പോകുന്നു, പോക്കിന്റെ തുടക്കത്തിലാണ് കുഞ്ഞിക്കുതിര. മുളച്ചീന്തു കൊണ്ടുണ്ടാക്കിയ കുതിരകള്, കുരുത്തോലത്തോരണങ്ങള്, ചെറുമക്കള് കുതിരകളെ തലയ്ക്കു മീതെ ഉയര്‍ത്തുന്നു, അവരുടെ കൈകളിലാണ് കുതിരയുടെ നാല് കാലുകള്, വട്ടത്തിലാണ് നൃത്തം. മുമ്പോട്ടും, പിമ്പോട്ടും ഉള്ള കാലടിവെപ്പില് വൃത്തം ചെറുതാകുകയും വലുതാകുകയും ചെയ്യുന്നു. കുതിരകള് കൂട്ടി മുട്ടുകയായി. അതിന്നകംപടിയായി പാട്ടും, കൊട്ടും. ചാഞ്ഞും, ചരിഞ്ഞും കുതിരകള് കൂട്ടിമുട്ടുമ്പോള് ഇടവപ്പാതി വര്‍ഷത്തില് ചാലിയത്തെ മരക്കാന്മാരുടെ പാണ്ടികശാലകള് പൊളിഞ്ഞ ശോകകഥകള് നായാടിയും, കൂട്ടരും പാടുന്നു. ദേശീയത അവരുടെ പാട്ടുകളില് ആധുനികമായി വന്നു. മൊയമ്മദാലി മാപ്പള, ചൌക്കതലി മാപ്പള, കായിക്കും പണത്തിനും ദണ്യല്ലാത്ത കാന്തിതണ്ടാരോ..ഗാന്ധിജിയാണ് കഥാപാത്രം.\nനഹയുടെ ബംഗ്ലാവിന്റെ അംഗണത്തിലാണ് ആദ്യ കളി. അത് നാട്ടുനടപ്പാണ്. നഹമാര് സ്ഥാനികള് , പരപ്പനങ്ങാടിയിലൊഴികെ മറ്റൊരിടത്തും നഹ എന്ന സ്ഥാനപ്പേരുള്ള മുസ്ലിംകള് ഇല്ലല്ലോ. അവര് എങ്ങനെ വന്നു? ചരിത്ര രേഖകള് കൈമലര്‍ത്തുന്നു. അവര്‍ക്ക് ആണ്ടോടാണ്ട് തേങ്ങയിടാനുണ്ടാകും. കുടിയാന്മാര് പാട്ടം അളക്കും, കാര്യസ്ഥന്മാര് ഭരിച്ച കാലമായിരുന്നു. അവര് അലസരായിരുന്നു. ചിലര്‍ക്ക് രാഷ്ട്രീയമുണ്ടായിരുന്നു. പിന്നീട് അറിയപ്പെട്ട കമ്മ്യുനിസ്ടുകാരനായിരുന്ന കൊയക്കുഞ്ഞിനഹ ആദ്യം കൊണ്ഗ്രെസ്സുകാരനായിരുന്നു. കുഞ്ഞാലിക്കുട്ടി നഹ ഡിസ്ട്രിക്റ്റ് ബോര്‍ഡില് കൊണ്ഗ്രെസ്സ് അംഗമായിരുന്നു. കീഴരിയൂര് ബോംബ് കേസ്സില് എന്റെ ബാപ്പയോടൊപ്പം പ്രതിയായിരുന്ന മുഹമ്മദ് നഹ ബേബി കോളറുള്ള ഖദര് ഷര്‍ട്ടും ക്രിമന്സും കുടുക്കും, തുര്‍ക്കിത്തോപ്പിയും ധരിച്ചു നടന്നു, വര്‍ഷങ്ങള് കഴിഞ്ഞാണ് രംഗത്ത് ലീഗും, അവുക്കാദര് കുട്ടിനഹയും വരുന്നത്.\nപള്ളിമുകളില് വാതായനം ചാരി വെള്ള മേല്‍മുണ്ടും തോളിലിട്ടു കിതാബോതിയിരുന്ന അവുക്കാദര് കുട്ടി നഹ മന്ത്രിയാകുമെന്ന് നിനക്കാന് കഴിവില്ലായിരുന്നു. പള്ളിയായിരുന്നു പ്രധാന കഥാപാത്രം. എല്ലാ പാതകളും പള്ളിയിലേക്ക് നീങ്ങുന്നു, പള്ളിക്ക് ചുറ്റും ഖബര് മാടങ്ങള് , പള്ളിക്കകം ജീവിച്ചിരിക്കുന്നവര്. നെച്ചിപ്പൂക്കളുടെ അലോസരപ്പെടുത്തുന്ന ഗന്ധം. ചാവുപറമ്പുകളില് തെക്കന് കാറ്റ് വീശും, തെക്കേ അറ്റത്തുള്ള പടവുകളിടിഞ്ഞ പള്ളിക്കുളം എനിക്കിഷ്ടമായിരുന്നു. നഷ്ടപ്പെട്ട ഒരാശയം പോലെ കുളം അനാഥമായി കിടന്നു. അതിന്റെ പടവുകളില് ചാരിയിരുന്നു ആകാശത്തു വിതറിയ നക്ഷത്ര വിത്തുകളും നോക്കി കാലം കഴിച്ചു. പള്ളിയിലെ ശരരാന്തലിന്റെ വെളിച്ചം പള്ളിക്കും ചാവ്പറമ്പിനും ഇടയ്ക്കുള്ള കട്ടി കൂടിയ ഇരുളിലൂടെ നേര്‍ത്ത പ്രകാശ രേഖയായി പള്ളിക്കുളത്തില് തലചായ്ച്ചിരുന്നു.\nരാത്രിയാണ് പള്ളി ജാഗരം കൊള്ളുക. സന്ധ്യാ നിസ്കാരം കഴിഞ്ഞാല് ദറസ്സില് ചെന്നില്ലെങ്കില് മൂത്താപ്പയുടെ ചുട്ട അടിയുണ്ടാകും, മുസ്ല്യാന്മാരും, മുസ്ല്യാരുകുട്ടികളും എല്ലാവര്ക്കും നാഥനായി പള്ളിയിലെ ഇമാമും ദറസിന്റെ മുദരിസായി കോമു മുസ്ല്യാരും ഉണ്ടായിരുന്നു. അദ്ദേഹത്തെ അപൂര്‍വ്വമായേ കാണൂ. പള്ളിയുടെ ഇടച്ചായ്പ്പിലാണ് താമസം. വട്ടത്താടിയും, വട്ടമുഖവുമുള്ള കൊമുമുസ്ല്യാരെ പള്ളിയിലെ ഈച്ചയ്ക്ക് പോലും പേടിയായിരുന്നു. എപ്പോഴെങ്കിലും അസര് നിസ്കാരത്തിനു നില്‍ക്കും. അപൂര്‍വ്വമായി ചെള്ളിയിലേക്ക് ഒരു വരവുണ്ട്. ബാഖിയാത്തുല് സ്വാലിഹാത്തില് നിന്നും നേടിയ കരിമ്പച്ച നിറത്തിലുള്ള മേലങ്കിയും ഇട്ടു കൊമുമുസ്ല്യാര് ബംഗ്ലാവിലേക്ക് നടക്കുമ്പോള് , നഹയുടെ കാര്യസ്ഥന് ആലിയോ, കുഞ്ഞരക്കാരോ മുമ്പേ ഓടും. ദറസ്സിലും ഇരിക്കില്ല കൊമുമുസ്ല്യര്. ഖുര്‍ആന് തഫ്സീര് വലിയ മുസ്ല്യാക്കള്‍ക്ക് അദ്ദേഹം ഇടചായ്പ്പില് നിന്ന് ഓതി കൊടുക്കുന്നു. എന്റെ ഉസ്താദ് കുഞ്ഞാദു മുസ്ല്യാര്‍ക്ക് അന്തിചോറ് എന്റെ വീട്ടില് നിന്നായിരുന്നു. ഗുരു മുമ്പിലും, ഞാന് പിമ്പിലുമായി നടക്കും. കൊമുമുസ്ല്യര്‍ക്കു മൂന്നു നേരവും ചെള്ളിയില് നിന്ന് ടിഫ്ഫിന് കാരിയറില് കുഞ്ഞര്‍ക്കാര് കൊണ്ട് പോകുന്നു.ഇത് നോമ്പുകാലം വരെ ആവര്‍ത്തിക്കും.\nനോമ്പുകാലത്ത് ദറസ്സില്ല. കൊമുമുസ്ല്യര് വഅളുണ്ടെങ്കില് തങ്ങും. അദ്ദേഹത്തിന്‍റെ വഅളു കേമമായിരുന്നു. ഖബര് കാടുകളില് ആണും, പെണ്ണും ഇഷാ നമസ്കാരം കഴിഞ്ഞാല് തങ്ങും. ലോകാവസാനം കൊമുമുസ്ല്യരുടെ വാക്കുകളില് ശാശ്വത സത്യമായി അലയടിച്ചിരുന്നു. നക്ഷത്രങ്ങള് കരിക്കട്ടകളാവുകയും, സൂര്യചന്ദ്രന്മാര് കെട്ടുപോകുകയും, മലനിരകള് തവിട് പൊടിയാവുകയും ചെയ്യും. മഗരിബ് കെട്ടില് നിന്ന് ഒരു കോഴിമുട്ട ഉരുട്ടിയാല് അത് തട്ടും തടവുമില്ലാതെ മഗരിബ് കെട്ടിലേക്ക് സമനിരപ്പായ ഭൂമിയിലൂടെ ചലിക്കും. അന്നേരം സഹസ്രാബ്ദങ്ങളായി മരിച്ചു മണ്ണായവരുടെ ഖബറുകളുടെ മൂടികള് തുറക്കപ്പെടുകയും അനേകകോടി മനുഷ്യാത്മാക്കള് മഹ്ഷറയില് , തിരു സന്നിധിയില് അന്ധ്യവിധി കാത്തു നില്‍ക്കുകയും ചെയ്യും.\nപിന്നെ ദൈവ വിധി കഴിഞ്ഞ ആത്മാക്കളുടെ യാത്രയാണ്. നരകത്തിലെ കഠിനയാതനകള് വിവരിക്കാന് മൂന്നു ദിവസം, സുവര്‍ക്കത്തിലെ സൌഭാഗ്യങ്ങള് വിവരിക്കാന് മൂന്നു ദിവസം. കനത്ത നിശബ്ദതയില് കൊമുമുസ്ല്യരുടെ കട്ടിയുള്ള ശബ്ദം ആരോഹണാവരോഹണക്രമത്തില് ഉയരുന്നു. അത് ഉച്ചസ്ഥായിലെത്തുക വ്യാഴാഴ്ച രാവും, തിങ്കളാഴ്ച രാവും ആണ്. അന്ന് തൌബയുണ്ടാകും. ചെയ്ത പാപങ്ങള് ഏറ്റുപാടി ഞങ്ങളുടെ പാപം പൊറുത്തു തരാന് ആകാശത്തേക്ക് കൈ ഉയര്‍ത്തിയുള്ള ആ ദീര്‍ഘ പ്രാര്‍ഥനയില് മനമലിഞ്ഞു എല്ലാവരും വാവിട്ടു കരയുന്നു. യഥാര്‍ഥവും, ഭീതിദായകവുമായ ഒരു പ്രപഞ്ചം ഉരുത്തിരിയുന്നു.\nഈ പ്രപഞ്ചത്തിലും അതിന്റേതായ ആഹ്ലാദങ്ങള് ഉണ്ട്. നോമ്പ് കഴിഞ്ഞാല് ചെറിയ പെരുന്നാളായി, പിന്നെ വലിയപെരുന്നാള് വരും. രണ്ടും പുത്തനുടുപ്പുകള് അണിയാനുള്ള ആഘോഷങ്ങളാണ്. റബീഉല് അവ്വലിനു പുതുവസ്ത്രങ്ങളില്ല, നബിയുടെ മഹാചരിത്രം വീടുകളില് സങ്കീര്‍ത്തനം ചെയ്യുന്നു. പള്ളിയിലേക്ക് നേര്‍ച്ച കൊണ്ട് പോകുക റബീഉല് അവ്വല് മാസത്തിലാണ്. ഞങ്ങളും അത് ചെയ്യും. തലേ ദിവസം തുടങ്ങും ഉത്സവം. ചാര്‍ച്ചക്കാരായ എല്ലാ പെണ്ണുങ്ങളും കറുത്ത സൂപ്പും വെള്ളക്കുപ്പായവും തട്ടവുമിട്ട് വലതുകയ്യില് പത്തിരിപ്പലകയും, ഇടതുകയ്യില് പത്തിരിക്കുഴലുമായി വരുന്ന വരവുണ്ട്. യുവതികളാണധികവും, മൂത്താപ്പയുടെ പേരമകള് ആയിസുവിന്റെ വരവ് ഒരു കാഴ്ചയാണ്. ഇരുകൈകളിലും വടിയും പലകയും വീശി തലയുയര്‍ത്തി വരുന്ന ആയിസുവിന്റെ വെള്ളി അരഞ്ഞാണ് അരക്കെട്ടില് നടനമുതിര്‍ക്കുന്നു. മുല്ലപ്പല്ലുകളില് ചിരി വിരിയുന്നു. അവളുടെ ഇടതു കണ്ണിനു താഴെയുള്ള ഉണക്കമുന്തിരി കാണാന് ചന്തമായിരുന്നു. അരിമ്പാറക്ക് ഇത്ര ഭംഗിയോ? കടിച്ചു തിന്നാന് തോന്നും.\nപുരയുടെ പടിഞ്ഞാറെ കോലായില് പലകളും,മുറങ്ങളും, അരിപ്പൊടി നനച്ചതിന്റെ ഉരുളകളും നിരക്കും, കരിവളയിട്ട കരങ്ങള് പത്തിരി പരത്തി മുറങ്ങളിലെക്കിടും. താല്‍ക്കാലികമായി പൂട്ടിയ അടുപ്പുകളിലെ പത്തിരിയോടുകളില് പള്ള വീര്‍ക്കുന്ന പത്തിരിയെ തവി കൊണ്ടാമാര്‍ത്തുന്നു. അരി വേവുന്ന ഗന്ധവും പെണ്മണികള് കാതില് തിരുകിയ കസ്തൂരിവട്ടങ്ങളില് നിന്നുള്ള പരിമളവും ഇഴുകിചേരുമ്പോള് നല്ല സുഖമാണ്. അപ്പോള് പത്തിരി കട്ട് തിന്നാന് രസമാണ്. പക്ഷെ പാടില്ല, ആദ്യം പള്ളിയിലെത്തണം പത്തിരി.അടുക്കളയിലെ വലിയ ചെമ്പില് പോത്ത് കറിയും അട്ടിയിട്ട പത്തിരിയും.\nമാപ്പൂട്ടിലെ നേര്ച്ചയില് പത്തിരിയില്ല, പത്തിരിക്ക് പകരം തുമ്പചോറ് പോത്ത് കറിയില്ല പോത്ത് വരട്ടിയത്. നേര്‍ച്ച ചോറ് എല്ലാ വീട്ടിലും എത്തുന്നു വെന്ത മസാലയില് മാംസം നാരുകളായി മാറിയ ആ കൂട്ടിനു പെരുത്തു സ്വാദായിരുന്നു.\nപിന്കുറിപ്പ്: ഞാനുമായി കുടുംബ ബന്ധമുള്ള മാപ്പൂട്ടിലെയും, ചെള്ളിയിലെയും ഒക്കെ മൌലീദ് സദസ്സുകളെ കുറിച്ചു ഉമ്മാമമാര് പറഞ്ഞു തന്ന അറിവായിരുന്നു, നേര്‍ച്ചയും, മൌലൂദും ഒക്കെ അന്ന് മുസ്ലിം തറവാടുകളിലെ പ്രധാന ആചാരമായിരുന്നു, മുസ്ലിം പരിഷ്കര്‍ത്താക്കളുടെ ധീരമായ ഇടപെടല് മൂലം വലിയ തറവാടുകളില് നിന്നും ഈ ആചാരങ്ങള് ഇന്ന് അന്യം വന്നതായി കാണാം.. എന് പിയുടെ ഈ ലേഖനത്തിലെ പല ഭാഗങ്ങളും പഴയ കാല മുസ്ലിം സാമൂഹ്യ ജീവിതത്തെ വരച്ചു കാട്ടുന്നതാണ്.\nപോസ്റ്റ് ചെയ്തത് Shaji Parappanadan ല് 6:32 PM\nMohiyudheen MP 2012, ജനുവരി 11 1:54 PM\nവിവരണം നന്നായി. പഴയ കാല മുസ്ളിം പശ്ചാത്തലമെല്ലാം ഒരു പുത്തനുണര്‍വ്വ് നല്‍കി. ഗൃഹാതുരത്വം നല്‍കി.. ആശംസകള് !\nപരപ്പനാടന്. 2012, ജനുവരി 11 2:13 PM\nരാത്രിയാണ് പള്ളി ജാഗരം കൊള്ളുക. സന്ധ്യാ നിസ്കാരം കഴിഞ്ഞാല് ദറസ്സില് ചെന്നില്ലെങ്കില് മൂത്താപ്പയുടെ ചുട്ട അടിയുണ്ടാകും, മുസ്ല്യാന്മാരും, മുസ്ല്യാരുകുട്ടികളും എല്ലാവര്ക്കും നാഥനായി പള്ളിയിലെ ഇമാമും ദറസിന്റെ മുദരിസായി കോമു മുസ്ല്യാരും ഉണ്ടായിരുന്നു. അദ്ദേഹത്തെ അപൂര്‍വ്വമായേ കാണൂ. പള്ളിയുടെ ഇടച്ചായ്പ്പിലാണ് താമസം. വട്ടത്താടിയും, വട്ടമുഖവുമുള്ള കൊമുമുസ്ല്യാരെ പള്ളിയിലെ ഈച്ചയ്ക്ക് പോലും പേടിയായിരുന്നു. എപ്പോഴെങ്കിലും അസര് നിസ്കാരത്തിനു നില്‍ക്കും. അപൂര്‍വ്വമായി ചെള്ളിയിലേക്ക് ഒരു വരവുണ്ട്. ബാഖിയാത്തുല് സ്വാലിഹാത്തില് നിന്നും നേടിയ കരിമ്പച്ച നിറത്തിലുള്ള മേലങ്കിയും ഇട്ടു കൊമുമുസ്ല്യാര് ബംഗ്ലാവിലേക്ക് നടക്കുമ്പോള് , നഹയുടെ കാര്യസ്ഥന് ആലിയോ, കുഞ്ഞരക്കാരോ മുമ്പേ ഓടും\nFasil 2012, ജനുവരി 11 2:16 PM\nNalla ezhuthu..en pi yude vashyamaaya shaily puthiya thalamurakku pakarnnu nalkaanula shramathinu ashamsakal\nവേണുഗോപാല് 2012, ജനുവരി 12 2:37 PM\nപരപ്പനങ്ങാടിയുടെ ചരിത്ര പശ്ചാത്തലം സസൂക്ഷ്മം വിലയിരുത്തിയ ഈ ലേഖനം പ്രത്യേക പ്രശംസ അര്‍ഹിക്കുന്നു .\nമുസ്ലിം പ്രമാണിമാരുടെ ജീവിത പരിസരങ്ങളിലൂടെ കടന്നു പോകുമ്പോള് അതിനനുബന്ധമായി നടന്നു പോന്നിരുന്ന ചില സാംസ്കാരിക വിശേഷങ്ങള്\nകോഴി വെട്ടുല്സവം , കുഞ്ഞികുതിര എന്നിവയോക്കെയായി ഉരുത്തിരിയുമ്പോള് അത് വായനക്കാരനില് ചില വാഗ്മയ ചിത്രങ്ങള് വരച്ചിടുന്നു .\nഇതിനു മുന്‍പ് ഷാജി എഴുതിയ നഹമാരെ കുറിച്ചുള്ള ലേഖനം ഏറെ കൌതുകത്തോടെയാണ് വായിച്ചത് .. അതിനോട് ചേര്‍ത്തു വായിക്കാവുന്ന ഒരു\nനല്ല സാംസ്കാരിക ലേഖനം ... ആശംസകള് പരപ്പനാടന്\nJefu Jailaf 2012, ജനുവരി 12 9:46 PM\nസാംസ്കാരിത്തനിമയുള്ള മനോഹരമായ മറ്റൊരു പോസ്റ്റ്. പരപ്പനാടന് അഭിനന്ദനങ്ങൾ..\nഷാജു അത്താണിക്കല് 2012, ജനുവരി 14 11:12 AM


pinarayi vijayan on cristian sabha015പിണറായിക്രൈസ്തവകോഴിക്കോ\nകോഴിക്കോട്: സഭാനേതൃത്വം രാഷ്ട്രീയത്തില് ഇടപെട്ടാല് ഇനിയും വിമര്‍ശിക്കുമെന്ന് സി പി ഐ എം സംസ്ഥാന സെക്രട്ടറി പിണറായി വിജയന്. സഭ രാഷ്ട്രീയത്തില് ഇടപെടരുതെന്ന പാസ്റ്ററല് കൗണ്‍സിലിന്റെ നിര്‍ദ്ദേശം യു ഡി എഫ് നയങ്ങള്‍ക്ക് എതിരാണെന്നും പിണറായി കോഴിക്കോട് പറഞ്ഞു.\nക്രൈസ്തവ സഭ രാഷ്ട്രീയതയില് ഇടപെടുന്നത് വര്‍ഗ്ഗീയതയാണ്. അതിനെ സി പി ഐ എം വിമര്‍ശിക്കും. ഒഞ്ചിയത്ത് പാര്‍ട്ടിക്ക് നിസ്സഹായാവസ്ഥ ഇല്ല. ഒഞ്ചിയത്ത് പാര്‍ട്ടിയില് നിന്നും പുറത്തുപോയ പ്രവര്‍ത്തകരെ തിരികേ കൊണ്ടുവരാന് ശ്രമിക്കും. എന്നാല് പാര്‍ട്ടിയെ വഞ്ചിച്ച നേതാക്കള്‍ക്ക മാപ്പില്ലെന്നും പിണറായി പറഞ്ഞു.\nസഭ രാഷ്ട്രീയത്തില് ഇടപെടരുതെന്ന പാസ്റ്ററല് കൗണ്‍സിലിന്റെ നിര്‍ദ്ദേശം യു ഡി എഫ് നയങ്ങള്‍ക്കെതിരാണ്. യു ഡി എഫില് മികച്ച സ്ഥാനമാനങ്ങള് പ്രതീക്ഷിച്ച് പാര്‍ട്ടിവിട്ടവരെല്ലാം നിരാശയിലാണെന്നും പിണറായി വിജയന് വ്യക്തമാക്കി.